
[ঈশ্বরচন্দ্র বিদ্যাসাগর ( ১৮২০-১৮৯১ ) সমাজসংস্কারক, শিক্ষাবিদ, বাংলা গদ্যের 
অন্যতম স্থপতি ছিলেন । কিন্ত তীর দয়া, পৌরুষ, তেজস্থিতা, নির্ভীকতা, ইত্যাদি গুণের 
জন্যই বোধহয় তিনি আরও বড মানুষ । বিধবা বিবাহ সংক্রান্ত আইন পাশ করান, 
স্ত্রীশশিক্ষা বিস্তার ইত্যাদি বিভিন্ন কারণে সমগ্রজাতি তীয় কাছে খণী। স্পত্তিত 
ঈশ্বরচন্দের উল্লেখযোগ্য বই হ’ল বর্ণপরিচয়, আখ্যানমঞ্জরী, ভ্রান্তিবিলান, বৌধোদয় 
ইত্যাদি ৷ ] 

প্রথমবার কলিকাতায় আসিবার সময়, সিয়াখালায় সালিখার বীধা- 
রাস্তায় উঠিয়া, বাটনাবাট! শিলের মত একখানি প্রস্তর রাস্তার ধারে পোতা 
দেখিতে পাইলাম । কৌতূহলাবিষ্ট হইয়া পিতৃদেবকে জিজ্ঞাসিলাম, বাবা, 
রাস্তার ধারে শিল পোতা আছে কেন। তিনি আমার জিজ্ঞাস! শুনিয়া, 
হাস্তমুখে কহিলেন, ও শিল নয়, উহার নাম মাইলষ্টোন। আমি বলিলাম, 
বাবা, মাইলষ্টোন কি, কিছুই বুঝিতে পারিলাম ন! । তখন তিনি বলিলেন, 
এটি ইংরেজী কথা, মাইল শব্দের অর্থ আধ ক্রোশ; ষ্টোন 'শব্দের অর্থ 
পাথর ; এই রাস্তার আধ আধ ক্রোশ অন্তরে, এক একটি পাথর পোতা 
আছে ; উহাতে এক, দুই, তিন প্রভৃতি অঙ্ক খোদা রহিয়াছে ; এই পাথরের 
অঙ্ক উনিশ ; ইহা দেখিলেই লোকে বুঝিতে পারে, এখান হইতে কলিকাতা 
উনিশ মাইল, অর্থাৎ, সাড়ে নয় ক্রোশ । এই বলিয়া, তিনি আমাকে এঁ 
পাথরের নিকট লইয়া গেলেন । 

নামতায় “একের পিঠে নয় উনিশ” ইহা শিখিয়াছিলাম। দেখিবা- 
মাত্র আমি প্রথমে এক অঙ্কের, তৎপরে নয় অঙ্কের উপর হাত দিয়া 


বলিলাম, তবে এইটি ইংরেজীর এক, আর এইটি ইংরেজীর নয়। 


২ বাংলা সাহিত্য 
অনন্তর বলিলাম, তবে বাবা, ইহার পর যে পাথরটি আছে, তাহাতে 
আঠার, তাহার পরটিতে সতর, এইরূপে ক্রমে ক্রমে এক পর্যন্ত 
অঙ্ক দেখিতে পাইব। তিনি বলিলেন, আজ ছুই পর্য্যন্ত অঙ্ক দেখিতে 
পাইবে, প্রথম মাইলষ্টোন যেখানে পোতা আছে, আমরা সেদিক দিয়া 
যাইব না । যদি দেখিতে চাও, একদিন দেখাইয়া দিব। আমি বলিলাম 
সেটি দেখিবার আর দরকার নাই ; এক অঙ্ক এইটিতেই দেখিতে পাইয়াছি। 
বাবা, আজ পথে যাইতে যাইতেই, আমি ইংরেজীর অঞ্কগুলি চিনিয়া 
ফেলিব । 

এই প্রতিজ্ঞা করিয়া প্রথম মাইলট্টোনের নিকট গিয়া, আমি অঙ্কগুলি 
দেখিতে ও চিনিতে আরম্ভ করিলাম। মনবেড়ে চটীতে দশম মাইল-ষ্টোন 
দেখিয়া, পিতৃদেবকে সম্ভাষণ করিয়া বলিলাম, বাবা, আমার ইংরেজী অঙ্ক 
চিনা হইল। পিতৃদেব বলিলেন, কেমন চিনিয়াছ, তাহার পরীক্ষা 
করিতেছি। এই বলিয়া, তিনি নবম, অষ্টম, সপ্তম, এই তিনটি মাইলষ্টোন 
ক্রমে ক্রমে দেখাইয়া জিজ্ঞাসিলেন, আমি এটি নয়, এটি আট, এটি সাত, 
এইরূপ বলিলাম । পিতৃদেব ভাবিলেন, আমি যথার্থ ই অঙ্কগুলি চিনিয়াছি, 
অথবা নয়ের পর আট, আটের পর সাত অবধারিত আছে, ইহ! জানিয়া 
চালাকি করিয়া, নয়, আট, সাত বলিতেছি। যাহা হউক, ইহার পরীক্ষা 
করিবার নিমিত্ত কৌশল করিয়া, তিনি আমাকে যু মাইলষ্টোনটি দেখিতে 
দিলেন না; অনন্তর, পঞ্চম মাইলষ্টোনটি দেখাইয়া, জিজ্ঞাস! করিলেন, এটি 
কোন মাইলষ্টোন বল দেখি। আমি দেখিয়া বলিলাম, বাবা, এই 
মাইলট্টোনটি খুদিতে ভুল হইয়াছে। এটি ছয় হইবেক, না হইয়া পাচ 
খুদদিয়াছে। 
এই কথা শুনিয়া, পিতৃদেব ও তাঁহার সমভিব্যাহারীরা অতিশয় আহ্লাদিত 
হইয়াছেন, ইহা তাহাদের মুখ দেখিয়া স্পষ্ট বুঝিতে পারিলাম। বীরসিংহের 
গুরুমহাশয় কালীকাস্ত চট্টোপাধ্যায়ও এঁ সমভিব্যাহারে ছিলেন; তিনি 


| 


বাল্যস্থৃতি ৩ 
আমার চিবুকে ধরিয়া “বেশ বাবা বেশ” এই কথা বলিয়া, অনেক আশীর্ব্বাদ 
করিলেন, পিতৃদেবকে সন্বোধিয়া বলিলেন, দাদামহাশয়, আপনি ঈশ্বরের 
লেখা-পড়া৷ বিষয়ে যত্ব করিবেন। যদি বাঁচিয়া থাকে মানুষ হইতে 
পারিবেক। যাহা হউক, আমার এই পরীক্ষা করিয়া তাহারা সকলে যেমন 
আহ্লাদিত হইয়াছিলেন, তাহাদের আহ্লাদ দেখিয়া, আমিও তদন্থুরূপ 
আহ্লাদিত হইয়াছিলাম । | 

মাইলক্টোনের উপাখ্যান শুনিয়া, পিতৃদেবের পরামর্শদাতা আত্মীয়ের 
একবাক্য হইয়া, “তবে ইহাকে রীতিমত ইংরেজী পড়ান উচিত” এই ব্যবস্থা 
স্থির করিয়া দিলেন । কর্ণওয়ালিশ ষ্টীটে, সিদ্ধেশ্বরী তলার ঠিক পূর্বদিকে 
একটি ইংরেজী বিদ্যালয় ছিল। উহা হের সাহেবের স্কুল বলিয়া প্রসিদ্ধ । 
পরামর্শদাতারা এঁ বিদ্যালয়ের উল্লেখ করিয়া বলিলেন, উহাতে ছাত্রেরা 
বিনা বেতনে শিক্ষা পাইয়া থাকে ; এ স্থানে ইহাকে পড়িতে দাও; যদি 
ভাল শিখিতে পারে, বিনা বেতনে হিন্দু কলেজে পড়িতে পাইবেক $ হিন্দু 
কলেজে পড়িলে ইংরেজীর চূড়ান্ত হইবেক। আর, যদি তাহা না হইয়া 
উঠে, মোটামুটি শিখিতে পারিলেও, অনেক কাজ দেখিবেক; কারণ, 
মোটামুটি ইংরেজী জানিলে, হাতের লেখা ভাল হইলে ও যেমন তেমন জমা- 
খরচ বোধ থাকিলে, সওদাগর সাহেবদিগের হৌসে ও সাহেবদের বড় বড় 
দোকানে অনায়াসে কৰ্ম্ম করিতে পারিবেক | 


১। বিদ্যাসাগর ইংরাজী অস্কগুলি কিভাবে শিক্ষা করলেন, সংক্ষেপে লেখ । 
২। প্যাহা হউক আমার এই পরীক্ষা, করিয়া তাহারা সকলে যেমন আহ্লাদিত . 
হুইয়াছিলেন, তাহাদের আহ্লাদ দেখিয়া আমিও তদন্রূপ আহলাদিত হইয়াছিলাম।”_- 
আমি কে? পরীক্ষাটিকি? আহহলাদিত হওয়ার কারণ কি? 
৩। শব্দার্থ ও বাক্যরচনা কর £ 
প্রস্তর, ক্রোশ, কৌশল, সমভিব্যাহারীরা, আহ্লাদিত, সম্ভাষণ, পরামর্শদাতি।। 
৪ | টাকা লেখ £₹ 


মাইলস্টোন, ইংরেজী কাঁলেজ, সওদাগর. সাহেব 

[ কলিকাতা বিশ্ববিদ্তাল়ের প্রথম স্াতকদয়ের অন্যতম বস্ধিমচন্দ চট্টোপাধ্যায় ২৪ 
পরগণা জেলার কাঠালপাড়া গ্রামে ১৮৩৮ খ্রীস্টাব্দের ২৬শে জুন জন্মগ্রহণ করেন । বাংলা 
গগ্ভ-সাহিত্য ও উপন্তাসের উন্নতিসাধন ও পরিপুষ্টি বিধানে তীর দান অপরিমেয়। 


বাংলাভাষায় প্রথম সার্থক উপন্যাস রচনার কৃতিত্ব তীরই। সাহিত্যে জাতীয়তার ৷ 
৮ই এপ্রিল তার মৃত্যু | 


উদগাত! হিসাবে তিনি পরবর্তীকালে আখ্যাত হন। ১৮৯৪ হীঃ 
হয়। বর্তমান পাঠ্যাংশটি তার ‘আনন্দমঠ’ উপন্যাস থেকে সঙ্কলিত। ] 


রাত্রি প্রভাত হইয়াছে । সেই জনহীন কানন,_এতক্ষণ অন্ধকার, : 


শব্দহীন ছিল_-এখন আলোকময়-_পক্ষিকৃজনশব্দিত হইয়া আনন্দময় হইল। ৷ 
সেই আনন্দময় প্রভাতে, আনন্দময় কাননে, “আনন্দমঠে” সত্যানন্দ ঠাকুর 


হরিণচর্মে বসিয়া সন্ধ্যাহ্নিক করিতেছেন । কাছে বসিয়া জীবানন্দ । এমন 
সময়ে ভবানন্দ মহেন্দ্র সিংহকে সঙ্গে লইয়া আসিয়া উপস্থিত হইল ৷ ব্রহ্মচারী 


বিনা বাক্যব্যয়ে সন্ধ্যাহ্নিক করিতে লাগিলেন, কেহ কোন কথা কহিতে 


সাহস করিল না| । পরে সন্ধ্যাহনিক সমাপন হইলে, ভবানন্দ, জীবানন্দ উভয়ে ৷ 


তাহাকে প্রমাণ করিলেন এবং পদধূলি গ্রহণপূর্বক বিনীতভাবে উপবেশন 
করিলেন । তখন সত্যানন্দ ভবানন্দকে ইঙ্গিত করিয়| বাহিরে লইয়া! গেলেন । 


কি কথোপকথন হইল তাহা আমরা জানি না। তাহার পর উভয়ে মন্দিরে : 


প্রত্যাবর্তন করিলে ব্রহ্মচারী সকরুণ সহান্ত বদনে মহেন্দ্রকে কহিলেন, 
“বাবা, তোমার ছুঃখে আমি অতান্ত কাতর হইয়াছি, কেবল সেই দীনবন্ধুর 
কৃপায় তোমার স্ত্রা-কন্ঠাকে কাল রাত্রিতে আমি রক্ষা করিতে 
পারিয়াছিলাম 1” এই বলিয়া বহ্মচারী কল্যাণীর রক্ষাবত্ান্ত বর্ণিত করিলেন । 
তারপর বলিলেন যে, “চল, তাহারা যেখানে আছে, তোমাকে সেখানে লইয়া 


মাতৃমৃতি ৫ 
যাই।” এই বলিয়া ব্রহ্মচারী অগ্রে অগ্রে, মহেন্দ্র পশ্চাৎ পশ্চাৎ দেবালয়ের 
অভ্যন্তরে প্রবেশ করিলেন। প্রবেশ করিয়া মহেন্দ্র দেখিল, অতি বিস্তৃত, 
অতি উচ্চ প্রকোষ্ঠ। এই নবারুণ প্রফুল্ল প্রাতঃকালে যখন নিকটস্থ কানন 
সুর্যালোকে হীবকখচিতবৎ জবলিতেছে, তখনও সেই বিশাল কক্ষায় প্রায় 
অন্ধকার।. ঘরের ভিতরে কি আছে মহেন্দ্র প্রথমে তাহা দেখিতে পাইল 
না_ দেখিতে দেখিতে ক্রমে দেখিতে পাইল, এক প্রকাণ্ড চতুভূর্জ মূর্তি, 
শঙ্খচক্রগদাপদ্মধারী, কৌস্তভশোভিতহ্ৃদয়, সন্মুখে সুদর্শনচক্র ঘূর্ণামানপ্রায় 
স্থাপিত । ম্ধ-কৈটভন্বরূপ দুইটি প্রকাণ্ড ছিন্নমস্তমূর্তি রুধিরপ্রাবিতবৎ চিত্রিত 
হইয়া সম্মুখে রহিয়াছে। বামে লক্ষ্মী আলুলায়িতকুন্তল! শতদলমালামণ্ডিত। 
ভয়ত্ৰস্তার ন্যায় দাড়াইয়া আছেন ৷ দক্ষিণে সরস্বতী পুস্তক, বায, মৃতিমীন 
রাগরাগিনী প্রভৃতি পরিবেষ্টিত হইয়া দীড়াইয়া আছেন । বিষ্ণুর অস্কোপরি 
এক মোহিণী মুদ্তি_ লক্ষ্মী ও সরস্বতীর অধিক সুন্দরী, লক্ষ্মী সরস্বতীর 
অধিক শঁশ্বর্যা্বিত । গন্ধৰ্ব, কিন্নর, দেব, যক্ষ, রক্ষ তাহাকে পুজা 
করিতেছে। ব্রহ্মচারী অতি গম্ভীর, অতি ভীত স্বরে মহেন্দ্রকে জিজ্ঞাসা 
করিলেন, “সকল দেখিতে পাইতেছ ?” মহেন্দ্র বলিল, “পাইতেছি ৷? 

ব্ৰহ্ম_বিষ্ণুর কোলে কি আছে দেখিয়াছ? 

মহে_ দেখিয়াছি। কে উনি? 

ব্র্ম_মা। 

মহে_ মাকে? 

ব্রহ্মচারী বলিলেন, “আমরা ধার সন্তান ৷” 

মহেক্র_কে তিনি? 

ব্রহ্ধ-_সময়ে চিনিবে । বল-_বন্দে মাতরম্‌ ৷ এখন চল, দেখিবে চল ৷ 

তখন ব্রহ্মচারী মহেন্দ্রকে কক্ষান্তরে লইয়া গেলেন। সেখানে মহেন্দ্র 
দেখিলেন এক অপরূপ সর্বাঙগসম্পন্নাসর্বাভরণভূষিতা জগন্ধাত্রী যুতি । মহেন্দ্র 
জিজ্ঞাসা করিলেন, “ইনি কে ?” 


৬ বাংলা সাহিত্য 

ব্র_মা-_যা ছিলেন। 

মেকি? 

ত্র_ইনি কুপ্তর-কেশরী প্রভৃতি বন্যপশুসকল পদতলে দলিত করিয়া, 
বন্পশ্তর আবাদস্থানে আপনার পদ্মাসন স্থাপিত করিয়াছিলেন। ইনি 
সর্বালঙ্কার পরিভূষিতা হাস্তময়ী সুন্দরী ছিলেন। ইনি বালার্কবর্ণীভা, সকল 
এঁখর্যশালিনী । ইহাকে প্রণাম কর। 

মহেন্দ্ৰ ভক্তিভাবে জগদ্ধাত্রীরূপিণী মাতৃভূমিকে প্রণাম করিলে পর, 
ব্রহ্মচারী তাহাকে এক অন্ধকার স্বর্গ দেখাইয়া বলিলেন, “এই পথে 
আইস ৷» ব্রহ্মচারী স্বয়ং আগে আগে চলিলেন। মহেন্দ্র সভয়ে পাছু পাছু 
চলিলেন। ভূগর্ভস্থ এক অন্ধকার প্রকো্ঠে কোথা হইতে সামান্য আলো 
আসিতেছিল ৷ সেই ক্ষীণালোকে এক কালীমুতি দেখিতে পাইলেন । 

ব্রহ্মচারী বলিলেন, “দেখ, মা যা হইয়াছেন ।” 

মহেন্দ্র সভয়ে বলিল, “কালী ৷» 

ত্র_কালী--অন্ধকারসমাচ্ছি্ন কালিমাময়ী । হৃতসর্বস্বা, এই জন্য 
নগ্নিকা ৷ আজি দেশের সর্বত্রই শ্বশান__তাই মা কঙ্কালমালিণী । আপনার 
শিব আপনার পদতলে দলিতেছেন। হায় মা! J 

্ন্মচারীর চক্ষে দরদর ধারা পড়িতে .লাগিল। মহেন্দ্ৰ জিজ্ঞাসা 
করিলেন, “হাতে খেটক খর্পর কেন ?” 
বর্ম_আমরা সন্তান, অন্তর মার হাতে এই দিয়াছি মাত্র__বল, বন্দে 
মাতরম.। 

বন্দে মাতরমণ বলিয়া মহেন্দ্র কালীকে প্রণাম করিল। তখন ব্রহ্মচারী 
বলিলেন, “এই পথে আইস।৮ এই বলিয়া তিনি দ্বিতীয় স্বর্গ আরোহণ 
করিতে লাগিলেন। সহসা তাহাদিগের চক্ষে প্রাত্যনূর্যের রশ্মিরাশি 
প্রভাসিত হইল। চারিদিক হইতে মধুকণ্ঠ পক্ষিকুল গাহিয়া উঠিল। 
দেখিলেন, এক মর্মর প্রস্তর নির্নিত প্রশস্ত মন্দিরের মধ্যে স্বর্ণ নির্মিত 


মাতৃমুতি ৭ 
দশভূজা প্রতিমা নবারুণ কিরণে জ্যোর্তি্ময়ী হইয়া হাসিতেছে। ব্রহ্মচারী 
প্রণাম করিয়া বলিলেন, “এই মা__যা হইবেন । দশভূজা দশদিকে প্রসারিত, 
_তাহাতে নানা আয়ুধরূপে নানা শক্তি-শোভিত, পদতলে শক্র-বিমদ্দিত 
পদাশ্রিত বীরকেশরী শত্রু-নিগীড়নে নিযুক্ত । দ্রিগভূজী__” বলিতে বলিতে 
সত্যানন্দ গদগদকণ্ঠে কীদিতে লাগিলেন । “দিগভূজা-_নানাপ্রহরণধারিণী 
শত্রুবিমন্দিনী,_বীরেন্দ্রপৃষ্ঠ-বিহারিণী-_দক্ষিণে লক্ষ্মী ভাগ্যরূপিণী, বামে বাণী 
বিদ্যাবিজ্ঞানদায়িণী-_সঙ্গে বলরূগী কাতিকেয়, কার্যসিদ্ধিরপী গণেশ ; এস, 
আমরা মাকে উভয়ে প্রণাম করি।” তখন ছুইজনে রর উর্ধ্বমুখে 
এককণ্ঠে ডাকিতে লাগিল,__ 

“সৰ্বমঙ্গল মঙ্গল্যে শিবে সবার্থসাধিকে । 
শরণ্যে ত্রান্বকে গৌরি নারায়ণি নমোইস্ততে |» 

উভয়ে ভক্তিভাবে প্রণাম করিয়! গাত্রোখান করিলে মহেন্দ্র গদগদকণ্ে, 
জিজ্ঞাসা করিলেন, “মার এ-মূততি কবে দেখিতে পাইব ?” 

ব্রহ্মচারী বলিলেন, “যবে মার সকল সন্তান মাকে মা বলিয়। ডাকিবে, 
সেইদিন উনি প্রসন্ন হইবেন 1৮ 

অনুশীলনী 

১। “দিগভূজা__নানাপ্রহরধারিণী শক্রবিমর্দিনী,_বীরেন্ুষ্টবিহারিণী__দক্ষিণে 

লক্ষ্মী ভাগ্যরূপিণী, বামে বাণী বিগ্যাবিজ্ঞান-দায়িণী_-স্গে বলরূপী কা্তিকেয়, কার্যসিদ্ধি- 
,কূপী গণেশ, এস, আমরা মাকে প্রণাম করি ৷” 

_-উদ্ধৃতিটি কোন্‌ রচনার অন্তর্গত? লেখক কে? রচনাটি লেখকের কোন্‌ 
উপন্যাসের অংশবিশেষ ? উক্তিটি কাহার? “দিগভূজা' বলিতে কাহাকে বুঝান হইয়াছে? 
আলোচ্য অংশে অন্যান্য কোন্‌ কোন্‌ দেবদেবীর বর্ণনা আছে? বি্ভাবিজ্ঞানদায়িণী দেবী 
কে? গণেশকে 'কার্যসিদ্িরপী” বলা হুইয়াছে কেন? 

২। “্সৰ্বমঙ্গল মঙ্গল শিবে সর্বার্থসাধিকে । 

শরণ্যেত্রযস্বকে গৌরি নারায়ণী নমোহভ্ততে ৷” 
- উদ্ধতিটির অর্থ নিজ ভাষায় লিখ । 

৩। চিল, তাহার! যেখানে আছে, তোমাকে সেখানে লইয়া যাই।”__উক্ভিটি 
কার? কাকে উদ্দেশ্য করে এই উক্তিটি করা হুল? ‘তাহারা’ বলতে কাদের কথা বলা 
হয়েছে? 

৪। “বিষ্ণুর কোলে কি আছে দেখিয়াছ?” প্রশ্নকর্তা কে? কাহাকে প্রশ্ন 
করলেন? মৃত্তিটির বর্ণনা দাও । 

৫। “মা'র এ মূর্তি কবে দেখিতে পাইব ?৮__কে বললেন? প্রশ্নকর্তা কি উত্তর 
পেলেন? 'মাতৃমৃতি' গগ্ভাংশটি থেকে মা'র বিভিন্ন মৃতির বর্ণনা দাও । 

৬। শব্দার্থ লেখ 2 

পক্গিকুজনশব্বিত, সমাপন, প্রকো্, নবারুণ, চতুভুজ, সর্বাভরণভূষিতা! 
বালাকবর্ণাভা, ভূগর্ভস্থ, মর্মরপ্রস্তর, দশভুজা, বীরকেশরী, মধুক$ । 


৩৯ গঠতশে লি বিন 
গজব ALY দেও 20571 


[ ত্ৰৈলোক্যনাথ মুখোপাধ্যায়ের ( ১৮৪৭-১৯১৩ ) জন্মস্থান চব্বিশ পরগণা জেলার 
শ্যামনগরের একটি গ্রাম। সরস ভঙ্গীতে, প্রাঞ্জল ভাষায় উদ্ভট হাসির গল্প লিখে বাংলা 
সাহিত্যে তিনি নিজের আসন স্থায়ী করে নিয়েছেন । এ জাতীয় গল্প লেখায় তিনি যে 
শুধুমাত্র পথিকৃৎ তাই নয়,_সমজাতীয় সাহিত্যে তিনি অনন্ত বললেই হয়। বিদ্বান 
ব্রেলোক্যনাথের বিখ্যাত বই ‘কঙ্কাবতী’ ৷ ] 

আড্ডাধারী জিজ্ঞাসা করিলেন, “নূতন গল্প, না পুরাতন গল্প ?” তিন্ুবাবু, 
উত্তর করিলেন, “আনকোরা টনটনে টাটকা! গল্প ।” আড্ডাধারী জিজ্ঞাসা 
করিলেন,_ “সত্য গল্প ? না মিথ্যা কল্পিত বানান গল্প ?” 

তিন্তবাবু উত্তর করিলেন, “সম্পূর্ণ সত্য গল্প। যাহা আমার নিজের 
বাড়ীতে ঘটিয়াছে, যাহা আমি নিজে স্বচক্ষে দেখিয়াছি, সেইরূপ গল্প 
আমি করিব। এই যে সর্প ইহারা নাগ জাতি। মানুষ অপেক্ষা ইহাদের 
বুদ্ধি শতগুণে অধিক। ইহাদের বুদ্ধি বিষয়ে আজ আমি ছুই-তিনটি 
দৃষ্টান্ত দিব 1৮ . 

“আমার বড় মেয়েটি যখন দশ বৎসরে, তখন একদিন তাহাকে সঙ্গে 
লইয়া আমি রথ দেখিতে যাইতেছিলাম । মেয়েটির চুল বড় দীর্ঘ ছিল না, 
কেবল কীধের উপর পড়িত; গৃহিণী তাহার সাজগোজ করিয়া চুলগুলি 
একটি সবুজ ফিতা দিয়া বাধিয়া দিয়াছিলেন। যাইতে যাইতে একটি 
আমবাগানের নীচে গিয়া উপস্থিত হইয়াছি, এমন সময় মেয়ের মাথা হইতে 
ফিতাটি খুলিয়া বাতাসে কোথায় উড়িয়া গেল। আর খুজিয়া পাইলাম 
না। মেয়ের চুল এলোথেলো! হইয়া পড়িল । ছুইহাত মাথায় দিয়া মেয়ে 

সামার কীদিতে লাগিল । এইস্থানে একটি আমডাল ঝুলিয়াছিল। লাউডগা 
সাপ জানেন? সেই সুন্দর উজ্জল সবুজ বর্ণের সরু সাপ? যাহারা 
গাছের পাতার সঙ্গে মিশিয়া থাকে? সেইস্থানে সেই আমডালে পাতার 
ভিতর লাউডগা সাপের একটি ছানা ছিল। 
মেয়ের কানা শুনিয়া সাপের ছানাটি ডাল হইতে তড়াক করিয়া মেয়ের 
কাধের উপর পড়িল । তাহার পর মস্তকের উপর উঠিয়া প্রথমে মুখ ও 
লেজ দিয়া চুলগুলি পরিষ্কার ও সমান করিল। কিন্তু হায়! ছানা সাপ! 
বেড় দিতে আর কুলান হইল না। সে পুনরায় গাছের ডালে গিয়া উঠিল, 
ডালে উঠিয়া ঘাড় নাড়িল। তখন আমরা আর কি করি! 
মেয়ের চুল বাঁধা হইল না। সেই আলুথালু চুলে মেয়েকে সঙ্গে 
লইয়া চলিলাম | প্রায় দুইশত হাত আগে গিয়াছি, তখনও দে আমবাগান 
পার হই নাই, এমন সময়ে দেখি না, আর একটি আমগাছের ডাল হইতে 
একটি বড় লাউডগা সাপ সহসা লাফ দিয়া টপ করিয়া মেয়ের মাথার 
উপর পড়িল। চাহিয়া দেখি যে, সে ছানা-সাপটিও ভালে বসিয়া আছে। 
দুইটি সাপে অতি দ্রুতবেগে দৌড়িয়া আসিয়া থাকিবে। কারণ, ছুই 
জনেরই ঘনঘন শ্বাসপ্রশ্বাস বহিতেছিল, দুইজনেই গলদ্ম হইয়া গিয়াছিল। 
তখন আমি বুঝিতে পারিলাম যে, ছানা-সাপটি নিজে চুল বাধিতে না 
পারিয়া, তাহার মাকে তাড়াতাড়ি ডাকিয়া! আনিয়াছে। ডালে ছানা ও 
আমার মেয়ের মাথায় তাহার মা। দুইজনে চক্ষুঠারে প্রথম যেন কি 


সাপটি মেয়ের. চুলগুলির গোড়ায়, 


তিনুবাবুর সত্য সাপের গল্প ১১ 


দেখাইতে লাগিল । রথ দেখা হইলে বাটা প্রত্যাগমন করিয়া সাপটিকে 
আমরা উঠানে লাউমাচায় ছাড়িয়া দিলাম । প্রতিদিন বৈকাল বেলা, 
মেয়ের চুল বাঁধিবার সময়, সে আসিয়া উপস্থিত হয়, তাহাকে ডাকিতে 
হয় না। আমার গৃহিণী সাপটিকে লইয়া মেয়ের চুল বীধিয়া দেন। হয় না, 
চলুন, এখনি আমার দেশে চলুন, স্বচক্ষে সাপটিকে দেখিয়া আসিবেন। 

অভ্ডাধারী__“আর আছে?” 

তিন্ু উত্তর করিলেন,_-“আরও ? আমার গৃহিণী অনেক জানেন। 
তাহাকে জিজ্ঞাসা করিয়া আপনাকে আরও অনেক সাপের কথা বলিব । 
আপাতত কেবল আর একটি বলিয়া শেষ করি।” আমার আট বৎসরের 
একটি বালক আছে। স্কুলে সে পড়িতে যায়। বাড়িয়া আসিয়া যোগ 
করিবার নিমিত্ত মাস্টার তাহাকে এক তেরিজ 'দিয়াছিলেন। স্রেটে 
লিখিয়া অস্কটি ছেলেটি ঘরে আনিয়াছিল। বালক অনেক করিল; কিন্ত 
অঙ্কটি বড় ছিল। কিছুতেই সে পরিল নাঁ। হতাশ হইয়া বিরস বদনে 
প্লেটের দিকে চাহিয়া ভাবিতেছে, এমন সময় তাহার কাধের উপর বসিয়া 
একটি সাপ মুখ বাঁড়াইল। তাহার পর সাপটি আরও অগ্রসর হইয়া 
পেনসিল সমেত তাহার দক্ষিণ হস্তে অনেকগুলি পাক দিয়! জড়াইয়া ধরিল। 
এইরূপে বালকের হাত ধরিয়া প্লেটের উপর তাহাকে লিখাইতে লাগিল । 
মুহূর্ত মধ্যে বিনা ভুলে যোগটি তাহাকে সমাপ্ত করাইল। 

তাহার পরদিন আমরা সকলে মিলিয়া বালককে আরও কঠিন অঙ্ক 
দিলাম। বালক যোগও ভাল করিয়া শিক্ষা করে নাই। কিন্তু সেই সর্পের 
সহায়তায় মুহূর্তের মধ্যে সমুদয় অস্কগুলি সে করিয়া ফেলিল। সেই অবধি 
সাপটিকে আমর! পুষিয়া রাখিয়াছি। সংসার-খরচের হিসাব, গয়লার 
সহিত দুধের হিসাব, ধোপার সহিত কাপড়ের হিসাব, আমাদের সামান্ত 
একটু পৈতৃক সম্পত্তির হিসাব,__কড়ায় গণ্ডায় সমুদয় হিসাব সেই সাপটি 
রাখে । জমিদারী সেরেস্তার হিসাবের গোলমাল হইলে, সাপটি ভাড়া দিয়া 

আমরা বিলক্ষণ ছু'পয়সা উপার্জন করি। তাহাকে আমার মাহিনা দিতে 
হয় না, খাইতে দিতেও হয় না । সাপটি বনে চরিয়া আদে। তবে ভাল 
ব্যাঙ পাইলে, সমাদর করিয়া কখনও কখনও তাহাকে নিমন্ত্রণ করি। 

আড্ডাধারী জিজ্ঞাসা করিলেন,__৭এ কোন্জাতীয় সাপ? এ সাপের 
নাম কি?” y 

ডিনু উত্তর করিলেন, “ইহার নাম শ্খচূড়। হিসাব পত্রে এ জাতীয় 
সাপ সাক্ষাৎ শুভঙ্কর ।» 

তিন্বাবুর গল্পে সকলেই বিস্মিত হইলেন । সকলেই' তাহাকে ধন্য ধন্য 
করিতে লাগিলেন । 


অনুশীলনী 


১। “সম্পূর্ণ সত্য গল্প । যাহা আমার নিজের বাড়ীতে বটিয়াছে, যাহা আমি স্বচক্ষে 
দেখিয়াছি, এইরূপ গল্প আমি করিব ।”_বক্তা কে ? কাহার উদ্দেশ্যে বক্তা ইহ। বলেছে? 
লেখকের অনুসরণে গল্পটি বল। 

২। “সেই অবধি সাপটিকে আমরা পুষিয়া রাখিয়াছি।”_এখানে কোন্‌ সাপের 
কথা বলা হয়েছে? সাপটিকে পুষিয়া রাখার কারণ কি? সাপটি কি কি কাজ করে? 

ত। “ইহার নাম শঙ্খচূড় || হিসাবপত্রে এ জাতীয় সাপ সাক্ষাৎ শুভর 1 শচ় 
কে? শুভম্বরের পরিচয় দাও। 

৪। “আমার বড় মেয়েটি...... ডালে উঠিয়া ঘাড় নাড়িল।” 
চলিত ভাষায় রূপান্তরিত কর। এই 
পরিবর্তন হচ্ছে বল। 

৫] নীচের শবগুনির অর্থ বল ও স্বরচিত বাক্য প্রয়োগ কর: 

তেরিজ, আড্ডাধারী, সেরেস্তা, গলদঘর্য, ঘোরতর, কুলান। 


_ গল্পের এই অংশটিকে 
রূপান্তর করতে প্রধানত; কোন্‌ কোন্‌ পদের 


০, 
৫2 গং ও SIS 
নিত R26১) ar 2/৮০৮ | 


| 


[ রবীন্দ্রনাথ ( ১৮৬১-১৯৪১ ) ক’লকাতার ঠাকুর পরিবারে জন্মগ্রহণ করেন। 
পারিবারিক সাংস্কৃতিক পরিমণ্ডল তার গড়ে ওঠার সহায়ক হয়েছিল। বাংলা সাহিত্যের 
সমস্ত শাখা তার বিপুল সাহিত্যকর্মের দ্বারা পরিপুষ্ট হয়েছে। ১৯১৩ খ্রীষ্টাব্দে তিনি 
গীতাঞ্জলি’ কাব্যগ্রন্থের জন্য নোবেল পুরষ্ধীর লাভ করেন। বর্তমান বিশ্বভারতী 
বিশ্ববিদ্যালয় তারই প্রচেষ্টার ফসল | ] 


অমল ॥ 
মাধবদত্ত ॥ 
-স্সসলা ॥ 
মাধবদত্ত ॥ 
অমল ॥ 


মাধবদত্ত ॥ 
অমল ॥ 


মাধবদত্ত ॥ 
অমল ॥ 
মাধবদত্ত ॥ 


পিসেমশায় ! 

কি অমল? 

আমি কি ওই উঠোনটাতেও যেতে পারব না ? 

না বাবা ! 

ওই যেখানটাতে পিসিমা জীতা দিয়ে ডাল ভাঙেন, ওই 
দেখো-না যেখানে ভাঙা ডালের খুদগুলি দুই হাতে তুলে 
নিয়ে লেজের ওপর ভর দিয়ে বসে কাঠবিড়ালি কুটুস্‌ কুটুস্‌ 
করে খাচ্ছে__ওখানে আমি যেতে পারব না? 

না বাবা ! 

আমি যদি কাঠবিড়ালি হতুম বেশ হত । কিন্তু পিসেমশায়, 
আমাকে কেন বেরোতে দেবে না? 

কবিরাজ যে বলেছে, বাইরে গেলে তোমার অস্থখ করবে । 
কবিরাজ কেমন করে জানলে ? 

বল কী অমল ! কবিরাজ জান্বে না ! সে যে এতো বড়ো 
বড়ো পুথি পড়ে ফেলেছে । 


বাংলা/২ (৭ম) 


১৪ 


অমল ॥ 
মাধবদত্ত ॥ 
মমূল ॥ 


মাধবদত্ত ॥ 


অমল ॥ 


মাধবদত্ত ॥ 


মাধবদত্ত ॥ 


বাংল! সাহিত্য 


পুঁথি পড়লেই কি সমস্ত জানতে পারে? 
বেশ ! তাও বুঝি জানো না। 
( দীর্ঘনিশ্বাস ফেলিয়া! ) আমি যে পুঁথি কিছুই পড়িনি 
তাই জানিনে । 
দেখো, বড়ো বড়ো পণ্তিতেরা সব তোমারই মতো-_তার! 
ঘর থেকে তো বেরোয় না 
বেরোয় না? 
না, কখন্‌ বেরোবে বলো । তারা বসে বসে কেবল পুথি 
পড়ে, আর কোনদিকেই তাদের চোখ নেই। অমলবাবুঃ 
তুমিও বড়ো হলে পণ্ডিত হবে_-বসে বসে এই এতো বড়ো 
বড়ো! সব পুথি পড়বে__সবাই দেখে আশ্চর্য হয়ে যাবে । 
না না, পিসেমশায়, তোমার দু'টি পায়ে পড়ি, আমি পণ্ডিত 
হব না। 
সে কী কথা অমল! যদি পণ্ডিত হতে পারতুম তাহলে : 
আমি তো বেঁচে যেতুম । 
আমি, যা আছে সব দেখব-_ কেবলই দেখে বেড়াব। ৃ 
শোনো একবার ! দেখবে কী ? দেখবার এত আছেই বা কী? | 
আমাদের জানালার কাছে বসে সেই-যে দূরে পাহাড় দেখা 
যায়, আমার ভারী ইচ্ছে করে ওই পাহাড়টা পার হয়ে | 
চলে যাই। 
কী পাগলের মতো কথা ! কাজ নেই, কর্ম নেই, খামকা! 
পাহাড়ুটা পার হয়ে চলে যাই। কী যে বলে তার ঠিক 
নেই। পাহাড়টা যখন মস্ত বেড়ার মতে উচু হয়ে আছে 
তখন তো! বুঝতে হবে ওটা পেরিয়ে যাওয়া বারণ__নইলে 
এত বড়ো বড়ো পাথর জড়ো করে এত বড়ো একটা কাও 
করার দরকার কী ছিল! | 


অম্ল ॥ 


মাধবদত্ত ৷ 


ডাকঘর ১৫ 


পিসেমশায়, তোমার কি মনে হয় ও বারণ করছে? আমার 
ঠিক বোধ হয় পৃথিবীটা কথা কইতে পারে না, তাই 
অমনি করে নীল আকাশে হাত তুলে ডাকছে । অনেক 
দুরের যারা ঘরের মধ্যে বসে থাকে তারাও দুপুরবেলা! 
একল! জানালার ধারে বসে ওই ডাক শুন্তে পায়। 
পণ্তিতরা বুঝি শুনতে পায় না? 

তারা তোতোমার মতো খেপা নয়, তারা শুনতে চায়ও না। 


অমল ॥ আমার মতো খেপা আমি কালকে একজনকে দেখেছিলুম। 


মাধবদত্ত ॥ 


সত্যি নাকি? কি রকম শুনি। 


অমল ॥ তার কাধে এক বাশের লাঠি। লাঠির আগায় একটা 


মাধ্বদত্ত ॥ 


পু'টুলি বাধা । তার বাঁ-হাতে একটা ঘটি । পুরানো এক- 
জোড়া নাগরা জুতো পরে সে এই মাঠের পথ দিয়ে ওই 
পাহাড়ের দিকেই যাচ্ছিল ; আমি তাকে ডেকে জিজ্ঞাসা 
করলুমঃ তুমি কোথায় যাচ্ছ? সে বললে, কি জানি, 
যেখানে হয়। আমি জিজ্ঞাসা করলুম কেন যাচ্ছ? সে 
বললে, কাজ খু'জতে যাচ্ছি। আচ্ছা, পিসেমশায়, কাজ 
কি খুঁজতে হয়? 

হয় বৈকি । কতলৌক কাজ খুঁজে বেড়ায় । 


অমল ॥ বেশ তো। আমিও তাদের মতো কাজ খুঁজে বেড়াব ৷ 


মাববদত্ত ॥ 


খুজে যদি না পাও? 


অমল ॥ খুঁজে যদি না পাই তো আবার খুঁজবো। তারপরে সেই 


নাগরা জুতো পরা লোকটা চলে গেল, আমি দরজার 
কাছে দাড়িয়ে দাড়িয়ে দেখতে লাগলুম । সেই যেখানে 
ডুমুর গাছের তলা দিয়ে বর্ণা বয়ে যাচ্ছে সেইখানে সে লাঠি 
নামিয়ে রেখে ঝর্ণার জলে আস্তে পা ধুয়ে নিলে-_তারপারে 


১৬ 


মাধবদত্ত ॥ 


মাধবদত্ত ॥ 
অমল ॥ 
মাধবদত্ত ॥ 
অমল ॥ 


মাধবদত্ত ॥ 


অমল ॥ 


_ হতে হতে চলে যাব-_ছুপুর বেলায় সবাই যখন ঘরে দরজা 


বাংলা সাহিত্য | | 
পুটুলি খুলে ছাতু বের করে জল দিয়ে মেখে নিয়ে খেতে: 
লাগল । খাওয়া হয়ে গেলে আবার পুটুলি বেঁধে ঘাড়ে: 
করে নিলে-_পায়ের কাপড় গুটিয়ে নিয়ে সেই ঝর্ণার ভিতর 
নেমে জল কেটে কেটে কেমন পার হয়ে চলে গেল। 
পিসিমাকে বলে রেখেছি, ওই ঝর্ণার ধারে গিয়ে একদিন 
আমি ছাতু খাব। 
পিসিমা কী বললে % 
পিসিমা বললেন, তুমি ভাল হও, তারপর তোমাকে ওই 
ঝর্ণার ধারে নিয়ে গিয়ে ছাতু খাইয়ে আনব । কবে আমি 
ভাল হব? 
আর তো দেরি নেই বাবা ! 
দেরী নেই? ভালো হলেই কিন্ত আমি চলে যাব ৷ | 
কোথায় যাবে? | 
কত বাঁকা বাঁকা বর্ার জলে আমি পা ডুবিয়ে ডুবিয়ে পার! 


বন্ধ করে শুয়ে থাকে তখন আমি কোথায় কত দূরে কেবল] 
কাজ খুজে খু'জে বেড়াতে বেড়াতে চলে যাব । 

আচ্ছা বেশ, আগে তুমি ভালো হও, তার পরে তুমি 
তারপরে আমাকে পণ্ডিত হতে বলো না পিসেমশায় ! 
তুমি কী হতে চাও বলো! ! 


এখন আমার কিছু মনে পড়ছে না_ আচ্ছা, আমি ভেবে! 
বলব । 


কিন্তু তুমি অমন করে যে-সে বিদেশী লোককে ডেকে 
ডেকে কথা বোলো না। 


বিদেশী লোক আমার ভারী ভালো লাগে । 


ডাকঘর ১৭ 


মাধবদত্ত ॥ যদি তোমাকে ধরে নিয়ে যেত? 

অমল ॥ তাহলে তো সে বেশ হত । কিন্ত, আমাকে তো কেউ ধরে 
নিয়ে যায় না । সববাই কেবল বসিয়ে রেখে দেয়। 

মাধবদত্ত ॥ আমার কাজ আছে, আমি চললুম_কিন্তু বাবা, দেখো, 
বাইরে যেন বেরিয়ে যেয়ো না। 

অমল ॥ যাব না । কিন্ত পিসেনশায়, রাস্তার ধারের এই ঘরটিতে ' 
আমি বসে থাকব । 


অনুশীলনী 


১। নাট্যাংশের কথোপকথন নিজের ভাষায় সংক্ষেপে লেখ। 

২। “তারপরে আমাকে পণ্ডিত হতে বলো না পিসেমশায়।”__এই উক্তিটি কার? 
কাকে বলা হয়েছে? বক্তা কেন পণ্ডিত হতে চাঁয় না? তার আন্তরিক ইচ্ছাটি কি? 

৩। “আমার মতো আমি কালকে একজনকে দেখেছিলুয় "_কে এই থেপা? 
বক্তা কে? ‘খেপা লোকটি'র সম্বন্ধে এই নাট্যাংশ হতে ঘা জানলে নিজের ভাষায় লেখ। 

৪। শব্দার্থ লেখ ও বাক্যরচন| কর £ 

কবিরাজ, পুথি, পণ্ডিত, দীর্ঘনিশ্বাস, পু টলি, বিদেশী। 

৫। (ক) সাধু ও চলতি ভাষায় পার্থক্য কিরূপে নিরূপণ করবে। 

(খ) নিয়লিখিত গন্থাংশটিকে সাধু ভাষায় লেখ। কত বাঁকা বাকা বৰ্ণার জলে 
আমি পা ডুবিয়ে ডুবিয়ে পার হতে হতে চলে যাব দুপুর বেলায় সবাই যখন ঘরে দরজা 
বন্ধ করে শুয়ে থাকে তখন আমি কোথায় কত দূরে কেবল কাজ খুঁজে খুজে বেড়াতে 
চলে যাব। 


১ 


ওঞ দিয়ে রাবি Hn, ও Goria 

[ বিশ্ববিখ্যাত বৈজ্ঞানিক আচার্য জগদীশচন্দ্র বহু ১৮৫৮ হ্ীস্ান্দে জন্মগ্রহণ করেন । 
অধুনা বাংলাদেশের অন্তর্গত ঢাকা জেলার রাটীখাল গ্রামে জগদীশ বস্তুর পৈত্রিক 
নিবাস । উদ্ভিদের প্রাণ আছে__এই তর প্রমাণ করা ছাড়াও বেতার যন্ত্রের উদ্ভাবনে 
বৈজ্ঞানিক জগদীশ বন্থর অবদান উল্লেখযোগ্য । কলিকাতার “বস্ু-বিজ্ঞান-মন্দির! 
আচার্য স্থাপন করেন। ইংরাজী ও বাংলা ভাষায় বৈজ্ঞানিক গবেষণা ও নানা বিষয়ে 
প্রবন্ধ রচনা করেছেন । ] 

প্রশান্ত মহাসাগরে অনেকগুলি দ্বীপ দেখা যায়। এই হ্বীপগুলি 
অকিক্ষুত্র প্রবাল কীটের পঞ্জরে নির্িত। অগণ্য কীট নিজ নিজ দেহ দ্বারা 
বহু বৎসরে এই দ্বীপগুলি নির্মাণ করিয়াছে । 
আজকাল বিজ্ঞানের দ্বারা বে সকল অসাধ্য সাধিত হইতেছে, তাহা-ও 
বহু লোকের ক্ষুদ্র চেষ্টার ফল। মানুষ পূর্বে একান্ত অসহায় ছিল। বুদ্ধি, 
চেষ্টা ও সহিষ্ণুতার বলে আজ সে পৃথিবীর রাজা হইয়াছে। কত কষ্ট ও কত 
চেষ্টার পর মনত বর্তমানে উন্নতি লাভ করিয়াছে, তাহা আমরা কল্পনাও 
করিতে পারি না । কে প্রথম আগুন জ্বালাইতে শিখাইল, কে প্রথমে ধাতুর 
ব্যবহার শিক্ষা দিল, কে লেখার প্রথা আবিষ্কার করিল, ভাহা আমরা কিছুই 
জানি না। এইমাত্র জানি যে, প্রথমে ধাহারা কোনও নুতন প্রথার প্রচলন! 
করিতে চেষ্টা করিয়াছিলেন, তাঁহারা পদে পদে অনেক বাধা পাইয়াছিলেন 
অনেক সময়ে তাহাদিগকে অনেক নির্যাতন মহা করিতে হইয়াছিল। এ 
কষ্টের পরেও অনেকে তাহাদের চেষ্টা সফল দেখিয়া যাইতে পারেন নাই! 
আপাততঃ মনে হয়, তাহাদের চেষ্টা একেবারে বৃথা গিয়াছে, কিন্ত কে 

চেষ্টাই একেবারে বিফল হয় না । আজ যাহা নিতান্ত ক্ষুদ্র মনে হয়, দুইদিন 
পরে তাহা হইতে মহৎ ফল উৎপন্ন হইয়া থাকে । প্রবাল দ্বীপ যেমন একটু 
একটু করিয়া আয়তনে বন্ধিত হয়, জ্ঞানরাজ্যও সেইরূপ তিল তিল করিয়া 
বাঁড়িতেছে । এ সম্বন্ধে দুইটি একটি ঘটনা বলিতেছি। 

প্রায় দেড়শত বৎসর পূর্বে ইটালি দেশে গ্যালভানি নামে একজন 
অধ্যাপক দেখিতে পাইলেন যে, লোহা ও তামার তার দিয়া মরা ব্যাঙকে 
স্পর্শ করিলে ব্যাঙ নড়িয়া উঠে । তিনি অনেক বৎসর ধরিয়া এই ঘটনাটি 
সম্বন্ধে তথ্য অনুসন্ধান করিতে লাগিলেন । এই সামান্য বিষয় লইয়া এত 
সময়ের অপব্যয় করিতে দেখিয়া লোকে তাহাকে উপহাস করিত। তাহার 
নাম হইল__দ্যাঙ নাচানো অধ্যাপক 1 বন্ধুরা আসিয়া বলিতে লাগিলেন__ 
“মরা ব্যাঙ যেন নড়িল, কিন্তু ইহাতে লাভ কি? কি লাভ?__সেই যৎ 
সামান্ত ঘটনা অবলম্বন করিয়া বিদ্যুতের বিবিধ গুণ সম্বন্ধে বৃতন নুতন 
আবিক্কিয়। হইতে আরম্ভ হইল ৷ এই দেড়শত বৎসরের মধ্যে বিদ্যুৎ শক্তি 
আবিষ্কারের ফলে পৃথিবীর ইতিহাস-ই যেন পরিব্তিত হইয়াছে। 

বিদ্যুৎ দ্বারা পথঘাট আলোকিত হইতেছে, গাড়ী চলিতেছে, মুহূর্তের 
মধ্যে পৃথিবীর এক প্রান্তের সংবাদ অস্ত প্রান্তে পৌছিতেছে। সমস্ত 
পৃথিবীটি যেন আমাদের ঘরের কোগে আসিয়াছে দূর আর দূর নাই৷ 
পূর্বে আমাদের স্বর বাঁড়ির একদিক হইতে অন্যদিক পেঁঁছিত ন1, এখন 
বিদ্যুতের বলে আমরা সহস্র ক্রোশ দূরের বন্ধুর সহিত কথাবার্তা বলিতেছি ; 
এমন কি এই শক্তির সাহাযো দূর দেশে কি হইতেছে, তাহা পর্যন্ত 
দেখিতে পাইব : আমাদের দৃষ্টি ও আমাদের স্বর আর কোন বাধা 
মানিবে না । 

মন্তুয্য এ পর্যন্ত জল ও স্থলের উপর আধিপত্য স্থাপন করিয়াছে, কিন্ত 
বহুদিন পর্যন্ত আকাশ জয় করিতে পারে নাই। ব্যোমযানে শুন্যে উঠা যায় 
বটে, কিন্তু বাতাসের প্রতিকুলে বেলুন চলিতে পারে নাই। আর একটু 

অস্থবিধা এই যে রেশমের বেলুন হইতে অল্প সময়ের মধ্যে গ্যাস বাহির হইয়া 
যায়-_-এইজন্য বেলুন অধিক সময় শৃহ্যে থাকিতে পারে না । 
এই অস্থৃবিধা দূর করিবার জন্য সোয়ার্জ নামে একজন জার্মান আ্যালু- 
মিনিয়াম ধাতুর বেলুন প্রস্তুত করেন। ভ্যালুমিনিয়াম, কাগজের ন্যায় হালকা 
অথচ ইহা ভেদ করিয়া গ্যাস বাহির হইতে পারে না। বেলুন যে ধাতুনি্নিত 
হইতে পারে ইহা কেহ বিশ্বাস করিত না । কিন্তু তিনি সমস্ত সম্পত্তি ব্যয় 
করিয়া পরীক্ষা করিতে লাগিলেন । বহু বৎসরব্যাপী নিক্ষল চেষ্টার পর 
অবশেষে বেলুন নিসিত হইল। বেলুন যাহাতে ইচ্ছান্গুত্রমে বাতাসের 
প্রতিকূলে যাইতে পারে এজন্য একটি ক্ষুদ্র ‘এঞ্জিন’ও তিনি প্রস্তুত 
করিলেন | জাহাজে যেমন জলের নীচে স্কি’ থাকে, এই জু ঘুরাইলে জল 


কার্যে পণ করিয়াছিলেন তাহার ফল পরীক্ষা করিতে পারিলেন না। এত- 
দিনের চেষ্টা নিষ্ফল হইতে চলিল। সোয়ার্জের সহধর্মিনী তখন জার্মান 
গভর্ণমেণ্টের নিকট বেলুন পরীক্ষা করিবার জন্য আবেদন করিলেন। বিধবার 
দুঃখ কাহিনী শুনিয়া গভরণমেন্ট দয়া করিয়া সেই বেলুন পরীক্ষা করিবার জন্য 
ুদ্ধ-বিভাগের কতিপয় অধ্যক্ষকে নিযুক্ত করিলেন । পরীক্ষকেরা দেখিলেন, 
বেলুনটি অতি প্রকাণ্ড এবং ধাতুর নিমিত বলিয়া রেশমের বেলুন অপেক্ষা 


মি সমস্ত কল অনাবশ্যক বলিয়া কাটিয়। ফেলা হইল, ওঁ কলগুলি বারা 
বেলুনকে ইচ্ছানুক্রমে দক্ষিণে, বামে, উর্দ্ধে ও অধোদিকে চালিত করা যাইত ৷ 

ইহার পর আরও এক বাধা পড়িল। বেলুন কে চালাইবে? যাহা 
হউক দর্শকদিগের মধ্য হইতে একজন ইঞ্জিনীয়ার সাধ্যমত কল চালাইতে 

সম্মত হইলেন । কল চালান হইল, অমনি বেলুন পৃথিবী ছাড়াইয়া মহাবেগে 
'শৃন্তে উঠিল। তখন বাতাস বেগে বহিতেছিল, প্রতিকূল বাতাস কাটিয়া 
বেলুন ছুটিল। এতদিনে সোয়ার্জের চেষ্টা সফল হইল। কিন্ত লোকেরা 
যে সব কল অনাবশ্যক মনে করিয়া কাটিয়া ফেলিয়াছিল, স্বল্লকালের মধ্যেই 
তাহাদের আবশ্যকতা প্রমাণিত হইল। বেলুন আকাশে উঠিল বটে কিন্ত 
“তাহা সামলাইবার কল ন! থাকাতে অল্পক্ষণ পরেই ভূমিতে পতিত হইয়া চূর্ণ 
হইয়া গেল। তথাপি সকলে বুঝিতে পারিলেন, সোয়ার্জ যে অভিপ্ৰায়ে 
‘বেলুনটি নির্মাণ করিয়াছিলেন, তাহা কোনও দিন হয়ত সফল হইবে । 

পাখীরা কত সহজে উড়িয়া বেড়ায় । মানুষ কি কখনও পাখীর মত 
উড়িতে পারিবে? তোমাদের কি কখনও পাখীর মত উড়িবার ইচ্ছা হয় 
-নাই। জার্মান দেশে লিলিয়ানথাল মনে করিলেন, আমরা কেন পাখীর 
মত আকাশে ভ্রমণ করিতে পারিব না? তিনি পরীক্ষা করিতে আরম্ভ 
-করিলেন। অনেক পরীক্ষার পর নানাপ্রকার পাখা প্রস্তুত করিলেন এবং 
সেগুলি বাহুতে বাঁধিয়া পাহাড় হইতে ঝাপ দিয়া পাখায় ভর করিয়া নীচে 
নামিতে লাগিলেন। একবার তাহার মনে হইল যে দুইটি পাখার পরিবর্তে 
‘যদি অধিক সংখ্যক পাখার ব্যবহার করা যায় তাহা হইলে উড়িবার বেশী 
স্ববিধা হইতে পারে । চেষ্টা করিয়া দেখিলেন, তাহাই ঠিক। 

বিশ বৎসর পর্যন্ত অতি সাবধানে তিনি এইসব পরীক্ষা করিতেছিলেন । 
অবশেষে তিনি যে কল প্রস্তুত করিলেন তাড়াতাড়িতে তাহা পূর্বের 
মতন দৃঢ় হইল না, তিনি সেই অসম্পূর্ণ কল লইয়াই উঠিতে চেষ্টা 
করিলেন। এবার অতি সহজেই বাতাস কাটিয়া যাইতেছিলেন, ছুর্ভাগ্যক্রমে 
হঠাৎ বাতাসের ঝাপটা লাগিয়া উপরের একখানা পাখা ভাঙ্গিয়া গেল। 
এই দুর্ঘটনায় তিনি প্রাণ হারাইলেন ৷ কিন্তু তিনি পরীক্ষা দ্বারা যে 
সব নূতন তথ্য আবিষ্কার করিলেন তাহা পৃথিবীর সম্পত্তি হইয়া রহিল । 

ইহার পর মার্কিণ দেশের অধ্যাপক ল্যাঙ্গলি পাখাযুক্ত উড়িবার 
কল প্রস্তুত করিলেন, তাহাতে অতি হালকা একখানি ইঞ্জিন সংযুক্ত 
ছিল। কিন্তু কর্মকারকের শৈথিল্যবশতঃ একটি স্তু টিলা হইয়! গিয়াছিল। 
ইঞ্জিন চালাইবার পর কল আকাশে উঠিয়া চক্তাকারে ঘ্বুরিতে লাগিল। 
হঠাৎ টিলা ক্লু খুলিয়া যাওয়ায় কলটি নদীগর্ভে পতিত হইল। এই 
বিফলতার দুঃখে ল্যাঙ্গলি ভগ্রহ্ৃদয়ে মৃত্যাগ্রস্ত হইলেন । 

ল্যাঙ্গলির মৃত্যুর পর তাহারই স্বদেশী উইল্বার রাইট পুনরায় 
উড়িবার কলের পরীক্ষা আরম্ভ করিলেন । উড়িবার সময় একবার কল 
খসিয়া যাওয়াতে আকাশ হইতে পতিত হইয়া রাইটের একখানা পা 
ভাঙ্গিয়া যায়। ইহাতেও ভীত না হইয়া রাইট পুনরায় পরীক্ষা আরম্ভ 


করিলেন এবং সেই চেষ্টার ফলে মানুষ আজ গগনবিহারী হইয়া নীলাকাশে 
সাম্রাজ্য বিস্তার করিতে সমর্থ হইয়াছে । 


অনুশীলনী 


১। প্রবাল দ্বীপ যেমন একটু একটু করিয়া আয়তনে বন্ধিত হয়, জ্ঞানরাজ্যও 


সেইরুপ তিল তিল করিয়া বাড়িতেছে।” অংশটি কোন প্রবন্ধের অন্তর্ভুক্ত ? 
প্রবন্ধকারের নাম কি? প্রবাল দ্বীপ কি? জ্ঞানরাজ্যের সঙ্গে গ্রবালদ্বীপের তুলনা' 
করা হইয়াছে কেন? 


২। “এই সামান্য বিষয় লইয়া এত সময়ের অপ 
তাহাকে উপহাস করিত।”_সামান্য বিষয় বলিতে 
হইয়াছে? কে সামান্য বিষয় লইয়া সময়ের অ' 
উপহাস করিয়া কি বলিত? এই সামান্য 
হইতে থাকে? 


৩। এই অস্থবিধা দূর করিবার জন্য মোয়ার্জ নামে একজন জার্মান আ্যালু- 
মিনিয়াম, ধাতুর বেলুন প্রস্তুত করেন”_এখানে কোন অস্থবিধার কথা বলা 


ব্যয় করিতে দেখিয়া! লোকে 
কোন ঘটনার কথ! বলা 
পথায় করিতেন? লোকে তাঁহাকে 
ঘটনার ছারা বিজ্ঞানের কি আবিষ্কিয়া 


বিজ্ঞানের জয়যাত্রা ২৩ 


হুইয়াছে? সোয়ার্জের পরিচয় দাও । তাহার ভ্ত্রী জার্মান সরকারের কাছে কি আবেদন 
করেন, এই আবেদনের ফল কি হুইল? 

৪। “জার্মান দেশের লিলিয়ানথাল যনে করিলেন, আমরা কেন, পাখীর মত 
আকাশে ভ্রমণ করিতে পাঁরিব না"__লিলিয়ানথালের সদ্বন্ধে কি জান? তিনি কি 
পরীক্ষা করিয়াছিলেন? 

৫ | বাইট ও ল্যাঙ্গলির সন্বন্ধে কি জান? 

৫। (ক) বিপরীতার্থক শব্দ লেখ £ 

প্রতিকূল, বিধবা, মরা, ব্যয়, নিক্ষল । 
(খ) শব্দার্থ লেখ ও বাক্যে প্রয়োগ কর £ 
পিঞ্জর, সহিষ্ণুতা, আবিক্রিয়া, আধিপত্য, প্রতিকূল, ব্যোমযান, গগনবিহারী ৷ 

৬। টাকা লেখ £_ 

(ক) ব্যাঙ নাচানো অধ্যাপক (খ) বেলুন, (গ) লিলিয়ানথলি। 

(ঘ) চলিত ভাবায় লেখ । 

ল্যাঙ্গলির মৃত্যুর পর তাহারই স্বদেশীয় উইলবার রাইট পুণরায় কলের পরীক্ষা 
আস্ত করিলেন । উড়িবার সময় একবার কল খসিয়া যাওয়াতে আকাশ হুইতে পতিত 
হইয়া রাইটের একখানা পা ভাঙ্গিয়া যায়। ইহাতেও ভীত না হুইয়া রাইট পুণরায় 
পরীক্ষা আরম্ভ করিলেন এবং সেই চেষ্টার ফলে মানুষ আজ গগনবিহারী হুইয়া 
নীলআকাশে সাত্রাজ্য বিস্তার করিতে সমর্থ হইয়াছে । 

৩৩ 


[ রামেন্দ্র্ন্দর ত্রিবেদী ( ১৮৬৪-১১৯ ) মুর্শিদাবাদ জেলার কান্দির অন্তর্গত টেএা 
বৈদ্ধপুর গ্রামে জন্মগ্রহণ করেন। বিজ্ঞানের কৃতী ছাত্র রামেন্দহথন্দর সাধারণ মানুষের 
জন্য সহজ, সরল' প্রাঞ্চলভাবে বৈজ্ঞানিক প্রবন্ধ রচনার পথিক্ৃং। তাছাড়া তার জীবনী 
সাহিত্য ও দর্শন বিষয়ক রচনাও অতি স্ুখপাঠা । এমন যুক্তিপূৰ্ণ অথচ আবেগময় 
ভাষার প্রবন্ধকার সত্যিই বিরল ৷ ] 

রত্বাকরের রামনাম উচ্চারণে অধিকার ছিল ন1। 
বলিয়া তাহাকে উদ্ধার লাভ করিতে হইয়াছিল । 

এই পুরাতন পৌরাণিক নজিরের দোহাই দিয়া আমাদিগকেও ঈশ্বরচন্দ্র 
বিদ্যাসাগরের নামকীর্তনে প্রবৃত্ত হইতে হইবে । নতুবা ওই নাম গ্রহণ 
করিতে আমাদের কোনরূপ অধিকার আছে কি না, এ বিষয়ে ঘোর সংশয় 
আরম্তেই উপস্থিত হইবার সম্ভাবনা । বাক্সংযত কর্নিষ্ঠ ঈশ্বরচন্দ্র বিদ্যাসাগর 
ও আমাদের মত বাক্সর্বন্ব সাধারণ বাঙালী, উভয়ের মধ্যে এত ব্যবধান 
যে স্বজাতীয় পরিচয়ে তাহার গুণকার্তন দ্বারা প্রকারান্তরে আত্মগৌরব 
জ্ঞাপন করিতে গেলে, বোধহয়, আমাদের পাপের মাত্রা আরও বাড়িয়া 
যাইতে পারে । অণ্বীক্ষণ নামে একপ্রকার যন্ত্র আছে, যাহাতে ছোট 
জিনিসকে বড় করিরা দেখায়, কিন্ত বিদ্যাসাগরের জীবনচরিত বড় জিনিসকে 
ছোট করিয়া দেখাইবার জন্য নির্সিত যন্ত্ররূপ। আমাদের দেশের 
মধ্যে যাহার! খুব বড় বলিয়া আমাদের নিকট পরিচিত, এ গ্রন্থ একখানি 
সন্মুখে ধরিবামাত্র তাহারা সহসা অতিমাত্র ক্ষুদ্র হইয়া পড়েন এবং 
এই যে বাঙালীত্ব লইয়া আমরা অহোরাত্র আক্ষালন করিয়া থাকি, তাহাও 


অগত্যা মরা মরা 


ঈশ্বরচন্দ্র বিদ্যাসাগর ২৫ 


অতি ক্ষুদ্র ও শীর্ণ কলেবর ধারণ করে। এই চতুপার্শস্থ ক্ষুদ্রতার 
মধ্যস্থলে বিদ্যাসাগরের মুর্তি ধবল গিরির ন্যায় শীর্ষ তুলিয়া দণ্ডায়মান 
থাকে ; কাহারও সাধ্য নাই যে সেই চূড়া অতিক্রম করে বা স্পর্শ করে। 

এই দেশে এই জাতির মধ্যে সহসা বিদ্যাসাগরের মত একটা কঠোর 
কঙ্কাল বিশিষ্ট মনুষ্যের কিরূপে উৎপত্তি হইল, তাহা গবেষণার বিষয় । 

অনেকে বিদ্যাসাগরের চরিত্রে পাশ্চাত্তজাতিস্থলভ বিবিধ গুণের বিকাশ 
দেখেন । ইউরোগীয়দের আমরা যতই নিন্দা করি না, অনেক বিষয়ে তাহারা 
খাটি মানুষ ; আমাদের মনুষ্যত্ব তাহাদের নিকট নিশ্রভ ও মলিন। 

যে পুরুষাকারে পুরুষের পৌরুষ, সাধারণ ইউরোপীয়ের চরিত্রে যাহা 
বর্তমান, সাধারণ বাঙালীর চরিত্রে যাহার অভাব, বিদ্যাসাগরের চরিত্রে তাহা 
প্রচুর পরিমাণে বর্তমান ছিল। বিদ্যাসাগরের বাল্যজীবনটা দুঃখের সহিত 
সংগ্রাম করিয়া অতিবাহিত হইয়াছিল। শুধু বাল্যজীবন কেন, তাহার সমগ্র 
জীবনকেই নিজের জন্য না হউক, পরের জন্য সংগ্রাম বলিয়া নির্দেশ করা 
যাইতে পারে । দুঃখ অনেকেরই ভাগ্যে ঘটে ; জীবনের বন্ধুর পথ অনেকের 
পক্ষেই কণ্টকসমাবেশে আরও দুর্গম । কিন্তু এইরূপে সেই কীটাগুলিকে 
দলিয়! চলিয়া যাইতে অল্প লোককেই দেখা যায়। বাঙালীর মধ্যে এমন 
দৃষ্টান্ত প্রকৃতই বিরল । 

অথচ আশ্চর্য এই, এত প্রভেদ সত্বেও বিদ্যাসাগর খাঁটি বাঙালী ছিলেন । 
তিনি খাঁটি বাঙালীর ঘরে জন্মগ্রহণ করিয়াছিলেন; তাহার বাল্যজীবনে 
ইউরোপীয় প্রভাব তিনি কিছুই অনুভব করেন নাই। তিনি যে স্থানে 
ধাহাদের মধ্যে জন্মগ্রহণ করেন, সেস্থানে তাহাদের মধ্যে পাশ্চাত্য ভাঁবের 
প্রভাব তখন পর্যন্ত একেবারেই প্রবেশ লাভ করে নাই। পরবর্তী জীবনে 
তিনি পাশ্চাত্য শিক্ষা ও পাশ্চাত্য দীক্ষা অনেকটা পাইয়াছিলেন, অনেক 
পাশ্চাত্ত্য মানুষের সংস্পর্শে আসিয়াছিলেন, কিন্তু তাহা যে তাহার চরিত্রকে 
কোনরূপ পরিবন্তিত করিয়াছিল তাহা বোধ হয় না। তাহার চরিত্র তাহার 


২৬ বাংল! সাহিত্য 


পূর্বেই সম্যক্ভাবে সম্পূর্ণরূপে গঠিত হইয়াছিল; আর নূতন মালমসলা 
সংগ্রহের প্রয়োজন হয় নাই। তিনি ঠিক .যেমন বাঙালীটি হইয়া ভূমিষ্ঠ 
হইয়াছিলেন, শেবদিন পর্যন্ত তেমনি বাঙালীটিই ছিলেন। 

বিদ্যাসাগরের লোকহিতৈষিতা সম্পূর্ণ প্রাচ্য ব্যাপার। ইহা কোনোরূপ = 
নীতিশান্তের, ধর্মশাস্ত্রের, অর্থশাস্ত্রের বা সমাজশাস্তরের অপেক্ষা করিত না। ॥' 
ত্খের অস্তিত্ব দেখিলেই বিদ্যাসাগর তাহার কারণান্ুসন্ধানের অবসর পাইতেন 1" 
না। লোকটা অভাবে পড়িয়াছে জানিবামাত্রই বিদ্যাসাগর সেই অভাব ধু 
মোচন না করিয়া পারিতেন না। দুঃখের সম্মুখে আসিবামাত্র তাহার ব্যক্তিত্ব 
একেবারে অভিভূত হইক়্া যাইত । তিনি আপনাকে একেবারে ভুলিয়া ি 
যাইতেন। এই লক্ষণের দ্বারা. তাহার মানবগ্রীতি অন্দেশের মানবগ্রীতি 


3 
হইতে স্বতন্ত্র ছিল। বিদ্যাসাগরের জীবনচরিত গ্রন্থের প্রায় প্রতি পাতাতেই ly 
‘দেখিতে পাওয়া যায়, বিদ্যাসাগর কাদিতেছেন। বিদ্যাসাগরের বাহিরটাই 
বজের মত কঠিন, ভিতরট! পুষ্পের অপেক্ষাও কোমল । রী 

[এই লেখাটি লেখকের “চরিতকথা” বই থেকে সংক্ষেপিত করে দেওয়া হয়েছে। ] | 

অনুশীলনী প্র 

১। আমাদের পক্ষে বিদ্যাসাগরের নামগ্রহণ কেন “আম্পর্ধা, মনে হাতে পারে? তর? 

এ প্রসঙ্গে রত্বাকর দুম্থ্যর উপাখ্যানটির উল্লেখের নার্থকতা৷ বুঝিয়ে দাও । ্ 
২। “বিদ্যাসাগর খাটি বাঙালী ছিলেন”_ আলোচনা কর । ঠা 


৩। বিদ্যাসাগরের লোক ছিতৈষণার বৈশিষ্ট্য কি? b 
৪। সহজ করে বুঝিয়ে দাও £ ড 
(ক) “বিদ্ধানাগরের জীবনচরিত-....নির্রিত যন্ত্পতরূপ 1৮ 
(খ) “এই চতুষ্পার্মস্থ কুদ্রতার্‌ মধ্যস্থলে-*-*স্পর্শ করে।” 

৫ | শন্বার্থ লেখ ও ধাক্যরচনা কর £ 

প্রকারান্তরে, উল্লেক, হিতৈধণা,সংসপরশে, অস্তিত্ব, মানবন্রীতি, পা 


্াত্তা,সমাগ ভাবে, $ 
প্রাচ্য। লা 
টিভির RIA নেন সত সর্ট 


ঠা & 
অভি পুতে) পেট Levan £- 


[ বাংলা সাহিত্যর সর্বাধিক জনপ্রিয় উপন্াসিক শরৎচন্দ্র হুগলী জেলার দেবানন্দপুর 
গ্রামে ১৮৭৬ খ্রীষ্টাব্দের ১৫ই সেপ্টেম্বর জন্মগ্রহণ করেন। সাধারণ মানুষকে সাহিত্যের 
উপজীব্য করে আমাদের অতিপরিচিত ঘটনার বাস্তব ও পুঙ্ান্পুঙ্খ চিত্র তিনি অসাধারণ 
দক্ষতায় অতুলনীয় গঞ্চে চিত্রিত করেছেন। গৃহদাহ, চরিত্রহীন, শ্রীকান্ত ইত্যাদি তীর 
বিখ্যাত উপন্যান । ইনি ১৯৩৮ ্ষ্টাব্দের ১৬ই জানুয়ারী পরলোক গমন করেন। ] 


সারাদিন আকাশে ছেঁড়া-মেঘের বিরাম ছিল না; এখন অপরাহের 
কাছাকাছি একটা গাঢ় কালো মেঘ দিক্‌-চক্ৰবাল আচ্ছন্ন করিয়া ধীরে ধীরে 
মাথা তুলিয়া উঠিতে লাগিল । মনে হইল, সমস্ত খালাসীদের মুখে-চোখেই 
কেমন যেন একটা উদ্বেগের ছায়া পড়িয়াছে। তাহাদের চলা-ফেরার মধ্যেও 
একপ্রকার ব্যস্ততার লক্ষণ__যাহা ইতিপূর্বে লক্ষ্য করি নাই। 

একজন বৃদ্ধ গোছের খালাসীকে ডাকিয়া জিজ্ঞাসা করিলাম, “চৌধুরীর 
পো, আজ রাত্রেও কি কালকের মত ঝড় হইবে মনে হয় ?” 

বিনয়ে চৌধুরীর পুত্র বশ হইল ৷ দাড়াইয়া কহিল, “কর্তা, নীচে যাও, 
কাণ্ডেন কইছে ছাইক্লোন হোতি পারে ।” 

মিনিট-পনের পরে দেখিলাম, কথাটা অমূলক নয়। উপরের যত 
যাত্রী ছিল, সকলকে একরকম জোর করিয়া খালাসীরা হোল্ডের মধ্যে 
নামাইয়া দিতে লাগিল। ছুই-চারিজন আপত্তি করায় সেকেণ্ড অফিসার 
নীচে আসিয়া ধাক্কা মারিয়া তাহাদিগকে তুলিয়া দিয়া বিছানাপত্র পা 
দিয়া গুটাইয়া দিতে লাগিল । আমার তোঁরঙ্গ, বিছানা খালাসীরা৷ ধরাধরি - 
করিয়া নীচে লইয়া গেল; কিন্তু আমি নিজে আর একদিকে সরিয়া 


২৮ বাংল! সাহিত্য 


পড়িলাম। শুনিলাম, যে হতভাগ্যরা দশ টাকার বেশী ভাড়া দিতে পারে৷ 


নাই, তাহাদিগকে জাহাজের খোলের মধ্যে পুরিয়া গর্তের মুখ আঁটিয়! বন্ধ 
করা হইবে। 

জাহাজের মঙ্গলের জন্যও বটে আর তাহাদের মঙ্গলের জন্যও বটে, 
এইরূপ বিধি। আমাদের কিন্তু নিজের জন্য কল্যাণের ব্যবস্থা! কিছুতেই 
মনঃপুত হইল না৷ 

অনেকক্ষণ হইতেই গু'ড়ি গু'ড়ি বৃষ্টি পড়িতেছিল। সন্ধ্যার কাছাকাছি 
বাতাস এবং বৃষ্টির বেগ উভয়ই বাড়িয়া উঠিল; এমন হইয়। উঠিল যে, 
পলাইয়া বেড়াইবার আর যো রহিল না, যেখানে হৌক, স্থবিধামত একটু 
আশ্রয় না লইলেই নয়। সন্ধ্যার আধারে যখন স্স্থানে কিরিয়া আসিলাম, 
তখন উপরের ডেক জনশূন্য । মাস্তলের পাশ দিয়া উকি মারিয়া দেখিলাম, 
ঠিক সম্মুখের বুড়ো কাপ্তেন দুরবীণ হাতে ব্রিজের উপর ছুটাছুটি করিতেছেন । 
হঠাৎ তার স্থনজরে পড়িয়া গিয়া পাছে এ কষ্টের পরেও আবার গর্তে গিয়া 
ছকিতে হয়, এই ভয়ে একটা স্থুবিধা গোছের জায়গা অন্বেষণ করিতে করিতে 
একধারে অচিন্তনীয় আশ্রয় মিলিয়| গেল৷ একধারে অনেকগুলো! ভেড়া, 
মুরগী ও হাসের খাঁচা উপরি উপরি রাখ! ছিল, তাহারই উপরে উঠিয়া 
বসিলাম। মনে হইল, এমন নিরাপদ জায়গা বুঝি সমস্ত জাহাজের মধ্যে 
আর কোথাও নাই। কিন্ত তখনও অনেক কথাই জানিতে বাকী ছিল I 

বৃষ্টি, বাতাস, অন্ধকার এবং জাহাজের দোলন সবকটিই ধীরে ধীরে 
বাড়িয়া উঠিতে লাগিল । সমুদ্র তরঙ্গের আকৃতি দেখিয়া মনে হইল বুঝি 
ছাইক্লোন’ ; কিন্তু সে যে সাগরের কাছে গোস্পদ-মাত্র, তাহা অস্থিমজ্জায় 
হদয়জম করিতে আর একটু অপেক্ষা করিতে হইল। 

হঠাৎ বুকের ভিতর কাপাইয়া দিয়া জাহাজের বাঁশী তীত্র বাজিয়া উঠিল । 
উপরের দিকে চাহিয়| মনে হইল, মন্ত্রবলে যেন আকাশের চেহারা বদলাইয়া 
গেছে। সেই গাঢ় মেঘ আর নেই-_সমস্ত ছি'ড়িয়া খুঁড়িয়া কি করিয়া সমস্ত 


সাগর সাইক্লোন ২৯ 


| আকাশ যেন হাল্কা হইয়া কোথাও উধাও হইয়া চলিয়াছে। পরক্ষণেই একটা 
৷ বিরাট শব্দ সমুদ্রের প্রান্ত হইতে ছুটিয়া আসিয়া কানে বি'ধিল, যাহার সহিত 
তুলনা করিয়া বুঝাইয়া দিই এমন কিছুই জানি নাই। 


ছেলেবেলায় অন্ধকার রাত্রে ঠাকুমার বুকের ভিতরে ঢুকিয়া সেই যে গল্প 
শুনিতাম, কোন এক রাজপুত্র একডুবে পুকুরের ভিতর হইতে রূপার কৌটা 


৷ তুলিয়া সাতশ’ রাক্ষদীর প্রাণ সোনার ভোমরা হাতে পিষিয়া মারিয়াছিল, 


এবং সাতশ” রাক্ষসী মৃত্যু যন্ত্রণায় চীৎকার করিতে করিতে পদভরে সমস্ত 
পৃথিবী মাড়াইয়া-গুড়াইয়া ছুটিয়া আসিয়াছিল,!এ-ও যেন তেমনি কোথায় 
কি একটা বিপ্লব বাধিয়াছে। তবে রাক্ষসী সাতশ’ নয়, শতকোটি- উন্মত্ত 
কোলাহল এদিকেই ছুটিয়া আসিতেছে । আপিয়াও পড়িল । রাক্ষসী নয়_ 
সাইক্লোন । 

এই দুর্জয় বায়ুর শক্তি বর্ণনা করা ত ঢের দূরের কথা, সমগ্র চেতনা দিয়া 
অন্নুভব করাও যেন মানুষের সামর্থের বাহিরে । জ্ঞান বুদ্ধি সমস্ত অভিভূত 
করিয়| শুধুমাত্র এমনি একটা অস্পষ্ট অথচ নিঃসন্দেহ ধারণা মনের মধ্যে 
জাগিয়া রহিল যে, ছনিয়ার মেয়াদ একেবারে নিঃশেষ হইতে বিলম্ব নাই। 
পাশেই যে লোহার খুঁটি ছিল, গলার চাদর দিয়া নিজেকে তাহার সঙ্গে 


| বাধিয়া ফেলিয়াছিলাম ৷ অনুক্ষণ মনে হইতে লাগিল, এইবার ছি ডিয়া 


ফেলিয়া আমাকে সাগরের মাঝখানে উড়াইয় লইয়া ফেলিবে। হঠাৎ মনে 
হইল, জাহাজের গায়ে কালো জল যেন ভিতরের ধাক্কায় বজবজ, করিয়া 
উপরের দিকে ঠেলিয়া উঠিতেছে। 

দূরে চোখে পড়িয়া গেল-দৃষ্টি আর ফিরাইতে পারিলাম না। একবার 
মনে হইল, এই বুঝি পাহাড়, কিন্তু পরক্ষণেই সে ভ্রম যখন ভাঙ্গিল, তখন 
হাতজোড় করিয়া বলিলাম, ভগবান ! এই চোখ ছুটি যেমন তুমিই দিয়াছিলে, 
আর তুমিই তাহাদের সার্থক করিলে। এতদিন ধরিয়া ত সংসারের সর্বত্র 


[চোখ মেলিয়া বেড়াইতেছি; কিন্তু তোমার এই সৃষ্টির তুলনা ত কখনও 


বাংলা/৩ (৭ম) 


৩০ বাংলা সাহিত্য ঈ 


| 
দেখিতে পাই নাই। যতদুর দৃষ্টি যায়, এই যে অচিস্তনীয় বিরাটকায় 
মহাতরঙ্গ মাথায় রজতগুভ্র কিরীট পরিয়া ক্রতবেগে অগ্রসর হইয়া 
আসিতেছে, এতবড় বিস্ময় জগতে আর আছে কি! | 
মনে মনে বলিলাম হে চেউ-সম্রাট ! তোমার সংঘর্ষে আমাদের যাহা 
হইবে সে ত আমি জানি-ই, কিন্তু এখনও ত তোমার আসিয়া পৌছিতে 
অন্ততঃ আধ মিনিটকাল বিলম্ব আছে ; সেই সময়টুকু বেশ করিয়া তোমার 
কলেবর খানি যেন দেখিয়া লইতে পারি । একট! জিনিষের স্থবিপুল উচ্চতা 
ও ততোধিক বিস্তৃতি দেখিয়াই কিছু এ ভাব মনে আসে না, কারণ তাহলে 
হিমালয়ের যে-কোন অঙ্গ-পরত্যঙ্গই ত যথেষ্ট । কিন্তু এই যে বিরাট ব্যাপার 
জীবন্তের মত ছুটিরা আসিতেছে, সেই অপরিমেয় গতি ও শক্তির অনুভূতি 
আমাকে অভিভূত করিয়া ফেলিয়াছিল। সযুদ্রজলে ধাকা দিলে যাহা জ্বলিয়া 
জলিয়া উঠিতে থাকে, সেই জ্বালা নান! প্রকারের বিচিত্র রেখায় ইহার 
মাথার উপর খেল! করিতে না থাকিলে, এই গভীর কৃষ্ণ জলরাশির বিপুল 
এই অন্ধকারে হয়ত তেমন করিয়া দেখিতেই পাইতাম না। এখন যতদুর 
দৃষ্টি যায়, ততদূরেই এই আলোকমাল1 যেন ক্ষুদ্র ক্ষুদ্র প্রদীপ জবালিয়া 
এই ভয়ঙ্কর সুন্দরের মুখ আমার চক্ষের সম্মুখে উদ্ঘাটিত করিয়া দিল । 
জাহাজের বাঁশি অসীম বায়ুবেগে থরথর করিয়া কাপিয়া কাপিয়া 
বাজিতে লাগিল; এবং ভয়ার্ত খালাসীর দল আল্লার কৰ্ণে তাহাদের 


আকুল আবেদন পৌছাইয়! দিতে গলা ফাটাইয়া সমস্বরে চীৎকার করির্তে 
লাগিল। | 


| 

যাহার শুভাগমনের জন্য এত ভয়, এত হাক-ডাক, এত উদ্যোগ আয়োজন 
__সেই মহাতরঙ্গ আসিয়া পড়িলেন। প্রথমটা মনে হইল,_ নিশ্চয়ই আমরা 
ডুবিয়া৷ গিয়াছি। আশেপাশে উপরে নীচে চারিদিকেই কালো জল | 


সাগর সাইক্লোন ৩১ 


তথায় কি জানি কিরূপ হইবে । কিন্ত মিনিট-খানেক পরে দেখা গেল, না 
ডুবি নাই, জাহাজন্থদ্ধ আবার জলের উপরে ভাসিয়া উঠিয়াছি। 

অতঃপর তরঙ্গের পর তরঙ্গের শেষ হয় না। আমাদের নাগরদোলা 
চাপারও আর সমাপ্তি হয় না। এতক্ষণে টের পাইলাম, কেন কাপ্তেন সাহেব 
মান্ষগুলিকে জানোয়ারের মত ঘরে পুরিয়া চাবি বন্ধ করিয়াছেন। ডেকের 
উপর দিয়া মাঝে মাঝে যেন জলের স্রোত বহিয়া যাইতে লাগিল । 

আমার নীচে হাস-মূরগীগুলো বারকতক বট-পট করিয়া এবং ভেড়াগুলো 
কয়েকবার ম্যা-ম্যা করিয়া ভবলীলা সাঙ্গ করিল; আমি শুধু তাহাদের 
উগরতলা আশ্রয় করিয়া লোহার খুণ্টি সবলে জড়াইয়া ধরিয়া ভবলীলা বজায় 
করিয়া চলিলাম। কিন্তু এখন আর এক প্রকারের বিপদ আসিয়া জুটিল। 
শুধু যে জলের ছাট স্থচের মত গায়ে বি'ধিতে লাগিল তাই নয়, সমস্ত 
জামা-কাপড় ভিজিয়া প্রচণ্ড বাতাসে এমনি শীত করিতে লাগিল যে, দাতে 
দাতে ঠক ঠক করিয়া বাজিতে লাগিল । 

মনে হইল জলে ডোবার হাত হইতে যদি বা সম্প্রতি নিস্তার পাই, 
নিউমোনিয়ার হাত হইতে পরিত্রাণ পাওয়া যে সত্যই অসম্ভব হইয়া পড়িবে, 
তাহা নিঃসংশয়ে অন্তুভব করিলাম | স্থৃতরাং যেমন করিয়া হৌক এস্থান 
পরিত্যাগ করিয়া এমন কোথাও আশ্রয় লইতে হইবে, যেখানে জলের ছাট 
বল্পমের ফলার মত গায়ে বেঁধে না। 

শুধু এক উপায় আছে। জাহাজের পার্শ্বপরিবর্তনের মধ্যে ছুট দিবার 
একটু অবকাশ পাওয়া যায়; অতএব এই সময়টুকুর মধ্যে আর কোথাও 
গিয়া যদি চুকিয়া পড়িতে পারি’ত বাঁচিতেও পারি। যে কথা সেই কাজ। 
কিন্তু খাচা হইতে অবতরণ করিয়া তিনবার ছুটিয়া ও তিনবার বসিয়া যদিবা 
সেকেণ্ড ক্লাসের কেবিনের দ্বারে গিয়া উপস্থিত হইলাম, দ্বার বন্ধ! লোহার 
কপাট হাজার ঠেলাঠেলিতেও পথ দিল না। স্থতরাং আবার সেই পথ 
তেমনি করিয়া অতিক্রম করিয়া ফার্টট ক্লাসের দোরগোড়ায় আসিয়া হাজির 


৩২ বাংলা-দাহিত্য 


হইলাম ৷ এবার ভাগ্যদেবতা স্প্রসন্ন হইয়া নিরালা ঘরের মধ্যে আশ্রয় 
দিলেন । লেশমাত্র দ্বিধা না করিরা কপাট বন্ধ করিয়া দিয়া শুইয়া 
পড়িলাম। . 

রাত্রি বারোটার মধ্যেই ঝড়-বৃষ্টি থামিয়া গেল বটে, কিন্ত পরদিন ভোর 
বেলা পর্যন্ত সমুদ্রের রাগ পড়িল না। 


অনুশীলনী 


১। পকর্থা নীচে যাও, কাণ্তেন কইছে ছাইক্লোন হোঁতি পারে ।”__বক্তা কে? 
বক্তা কাহাকে কর্তা বলে সম্বোধন করছে? “ছাইক্রোন' -কি? “কাণ্ডেন* কথাটির 
দ্বার! কাহাকে ইঙ্দিত করা হইয়াছে? 
২। “তবে রাক্ষদী সাতশ’ নয় শতকোটি- উন্মত্ত (কোলাহল এদিকেই ছুটিয- 
আসিতেছে । আসিয়াও পড়িন। বাঁক্ষণী নয় সাইক্লোন ৷” 
উদ্ধৃতিটি কোন রচনার অংশ? রচনাঁটি লেখকের কোন মুল রচনার অন্তভুক্তি?: 
উদ্ধৃতিটির বক্তা কে? কোন প্রসন্দে তিনি ইহা বলিয়াছেন ? “তবে বাক্ষদী সাতশ’ 
নয়। শতকোটি-_কঞ্থাটির তাঁৎপধ্য ব্যাখ্যা কর । 
৩। “লেখক ভয়ঙ্করতার মুখোমুখ। দীড়িয়েও সুন্দরের মুখ দেখতে চেয়েছেন”__ 
কোন ঘটনার দ্বার! এ কথা প্রমাণ করা যায়? 
৪। পদ পরিবর্তন কর £ 
বিনয়, মঙ্গল, বিধি, কল্যাণ, সমুদ্র, প্রান্ত, বিস্ময়, অনুভব, শক্তি। 
৫। অর্থ লেখ ও বাঁক্যরচন! কর £ 
পরিত্যাগ, লেশমাত্র, ইতিপূর্বে, দুর্জয়, সমস্বরে 
৬। (ক) সন্ধি বিচ্ছেদ কর £ 
আচ্ছন্ন, বৃষ্টি, অন্বেষণ, গোসষ্পদ, উন্মত্ত, ভুভাগমন | 
(খ) কোন শ্রেণীর শব্দ বল। 


দিক চক্র বলে, খালাসী, হোলডের, তোর, ডেক, হাঁস । 


ই, ৮3155, জর PANE 2 কত 


Yo CALE ES 


3৭. AM 


৭ 51৯ 
১৬৩ 
করি 
শা 


সি ১৮২১৫) 

| | 

SS ৬ কর্ড 
০৯১৮, 


৮ ৮৮৮৭ রর 
18, 
17৩৮6 টির 
-- ০৯৯ 


২ 


[ পথের পাচালীর লেখক বিভূতিভূষণ বন্দ্যোপাধ্যায় ২৪ পরগণা৷ জেলার বারাকপুরের 
মুরারিপুর গ্রামে ১৮৯৪ খ্রীস্টাব্দের ১২ই সেপ্টেম্বর জন্মগ্রহণ করেন। নিসর্গের আত্মার 
রূপ তার সংবেদনশীল গন্ে আশ্চর্ঘভাবে ধরা পড়েছে। এদিক থেকে ইনি অনন্য । পথের 
পাঁচালী, অপরাজিত, আরণ্যক, আদর্শ হিন্দু হোটেল ইত্যাদি তীর উল্লেখযোগ্য সাহিত্য: 
কর্ম। ১৯৫০ গ্রীন্টাব্দের ১লা নভেম্বর ইনি পরলোক গমন করেন। বর্তমান পাঠ্যাংশটি 
‘আরণ্যক’ উপন্যাসের অংশবিশেষ । ] 

লবটুলিয়ার উত্তর প্রান্ত খুব বড় একটা হ্বদের মত। এ রকম জলাশয়কে 
এদেশে বলে কুণ্ডী । এই হৃদটার নাম সরস্বতী কুন্তী। 

সরস্বতী কুণ্ডীর পারের তিন দিকে নিবিড় বন । এ ধরনের বন আমাদের 
মহালে বা লবটুলিয়াতে নাই । এ বনে বড় বড় বনস্পতিদের নিবিড় সমাবেশ 
_ জলের সান্নিধ্য-বশতই হোক বা! ফেজন্ই হোক বনের তলদেশে নালা 
বিচিত্র লতাপাতা, বন্য পুষ্পের ভিড়। এই বন বিশাল সরবত কুণ্ডীর টি 
জলকে তিনদিকে অর্দচন্দ্রাকারে বিরিয়া রাখিয়াছে, একদিকে ফীকা--সেখান 
হইতে পূর্বদিকের বহুদূর-প্রদারিত নীল আকাশ ও দুরের শৈলমালা চোখে 
পড়ে স্ৃতাং পূর্ব-পশ্চিম কোণের তীরের কোন এক জায়গায় বসিয়া 
দক্ষিণ ও বাম দিকে চাহিয়া দেখিলে সরস্বতী কুণ্ডীর সৌন্দর্য্যের অপূর্বত! ঠিক 
বোঝা যায় ৷ বামে চাহিলে গভীর হইতে গভীরতর বনের মধ্যে দৃষ্টি চলিয়! 
গিয়া ঘন নিবিড় শ্যামলতার মধ্যে নিজেকে নিজে হারাইয়া ফেলে, দক্ষিণে 
চাহিলে হচ্ছ নীল জলের ওপারে স্বদূরবিসর্পা আকাশ ও অস্পষ্ট শৈলমালার 


৩৪ বাংলা সাহিত্য 
ছবি মনকে বেলুনের মত ফুলাইয়া' পৃথিবীর মাটিতে উড়াইয়া লইয়া 


চলে। 

এখানে একখান! শিলাখণ্ডের উপর কতদিন গিয়া একা বসিয়া 
থাঁকিতাম । কখনও বনের মধ্যে দুপুরবেলা আপন মনে বেড়াইতাম । কত 
বড় বড় গাছের ছায়ায় বসিয়া পাখীর কুজন শুনিতাম। মাঝে মাঝে 
গাছপালা, বন্যলতার ফুল সংগ্রহ করিতাম। এখানে যত রকমের পাখীর 
ডাক শোনা যায়, আমাদের মহালে অত পাখী নাই । নানা রকমের বন্য 
ফল খাইতে পায় বলিয়া এবং সম্ভবত উচ্চ বনস্পতি শিরে বাসা বাধিবার 
স্থযোগ ঘটে বলিয়। সরস্বতী কুণ্ডীর তীরের বনে পাখীর সংখ্যা অত্যন্ত বেশী। 
বনে ফুলও অনেক রকমের ফোটে । 

হদের তীরের নিবিড় বন প্রায় তিন মাইলের উপর লম্বা, গভীরতায় প্রায় 
দেড় মাইল ৷ জলের ধার দিয়! বনের মধ্যে গাছপালার ছায়ায় ছায়ায় একটা! 
জুড়ি পথ বনের শুরু হইতে শেষ পর্য্যন্ত আসিয়াছে__এই পথ ধরিয়। 
বেড়াইতাম। পাছপাঁলার ফাকে ফাকে মাঝে মাঝে সরস্বতীর নীল জল, 
তার উপর উপুড় হইয়া পড়া, দূরের আকাশটা এবং দিগন্তলীন শৈলশ্রেণী 
চোখে পড়িত। বির্বির্‌ করিয়া স্নিগ্ধ হাওয়া বহিত, পাখী গান গাহিত, 
বন্য ফুলের সুগন্ধ পাওয়া যাইত । 

একদিন একটা গাছের ডালে উঠিয়া বসিলাম। সে আনন্দের তুলন। 
হয় না। আমার মাথার উপর বিশাল বনস্পতিদলের ঘন সবুজ পাতার 
রাশি, তার ফাকে ফাকে নীল আকাশের টুক্রা, প্রকাণ্ড একটা লতায় 
. থোকা থোকা ফুল দুলিতেছে। পায়ের দিকে অনেক নীচে ভিজা মাটিতে 
বড় বড় ব্যাঙের ছাতা গজাইয়াছে। এখানে আসিয়া বসিয়া শুধু ভাবিতে 
ইচ্ছা হয়। কত ধরনের কত নব অনুভূতি মনে আসিয়। জোটে । একপ্রকার 
অতলসমাহিত অতিমানস চেতনা ধারে ধীরে গভীর অন্তস্থল হইতে বাহিরের 
মনে ফুটিয়া উঠিতে থাকে । এ আসে গভীর আনন্দের মুত ধরিয়া । প্রত্যেক 


ৃ 


| 


সরস্বতী কুণ্ডী ত 


বৃক্ষলতার হৃংস্পন্দন যেন নিজের বুকের রক্তের স্পন্দনের মধ্যে অন্থভব 
করা যায়। 

আমাদের যেখানে মহাল, সেখানে পাখীর এত বৈচিত্র্য নাই । সেখানটা 
যেন অন্ত জগৎ, তাঁর গাছপালা, জীবজন্ত অন্য ধরনের । পরিচিত জগতে 
বসন্ত যখন দেখা দিয়াছে, লবটুলিয়ায় তখন একটা কোকিলের ডাক নাই, 
একটা পরিচিত বসন্তের ফুল নাই। সে যেন রুক্ষ কর্কশ ভৈরবী মৃত্তি ; 
সৌম্য, সুন্দর বটে, কিন্ত মাধুর্য্হীন মনকে অভিভূত করে ইহার বিশালতায়, 
রুক্ষতায়। কোমল বর্জিত খাড়ব স্থুর, মালকোষ কিংবা চৌতালের ক্রপদ, 
শিষ্টত্বের কৌন পর্দার ভারে মাড়াইয়া চলে নাঁ__স্থুরের গম্ভীর উদাত্ত রূপে 
মনকে অন্য এক স্তরে লইয়া পৌছাইয় দেয়। 

সরস্বতী কুণ্ডী সেখানে হুংরী, সুমিষ্ট স্থুরের মধুর ও কোমল বিলাসিতায় 
মনকে আর্ত ও স্বপ্নময় করিয়া তোলে। স্তব্ধ দুপুরে ফাল্তণ-চৈত্র মাসে এখানে 
তীর-তরুর ছায়ায় বসিয়া পাখীর কৃজন শুনিতে শুনিতে মন কত দূরে কোথায় 
চলিয়া যাইত, বন্য নিমগাছের স্থগন্ধি নিমফুলের স্থবাস ছড়াইত বাতাসে, 
জলে জলজ লিলির ফুল ফুটিত। কতক্ষণ বসিয়া থাকিয়া সন্ধার পর সেখান 
হইতে উঠিয়া আসিতাম ৷ 


অনুশীলনী 
১। “এই হদটার নাম সরপ্বতী কুণ্ডী'__হদটি কোথায় অবস্থিত ? কুণ্ডী শব্দের অর্থ 


কি? 
Sel ‘এখানে আসিয়া বলিয়া শুধু ভাবিতে ইচ্ছা হয়। কত ধরনের কত নব অনুভূতি 
মনে আসিয়া জোটে। একপ্রকার অতল-সমাহিত অতিমানস চেতনা ধীরে ধীরে গভীর 
অস্তঃস্থল হইতে বাহিরের মনে ফুটিয়া উঠিতে থাকে 1_এখানে বলিতে কোন্‌ স্থানের 
কথা বলা হইয়াছে? অভিমানস চেতনা বলিতে কি বুঝ? এই অনুভুতি কে, কখন 


অষ্তভব করিয়াছিলেন? 

৩। 


“বাংলা সাহিত্যে প্রকৃতি বর্ণনায় বিভৃতিভূষণের জুড়ি খুব কমই আছে”_এই { 
পাঠ্যাংশ হতে তোমরা কি এই উক্তিকে সমর্থন করার যুক্তি খুঁজে পাচ্ছ? এ সম্পর্কে 
দশটি বক্যে তোমার যুক্তি প্রকাশ কর । 

৪1 ‘কোমল বজ্জিত খাড়ব হুর, মালকোষ, কিংবা চৌতালের ক্রপদ, মিষ্টত্বের : 
কোন পর্দার ভারে মাড়াইয়া চলে না" _বক্তা কে? খাড়র স্থর কি? মালকোষ কিংবা 
চৌতালের এ্পদ বলিতে কি বুঝ ? 

৫। “সে যেন কষ্ম কর্কশ ভৈরবী মৃন্তি; সৌম্য, সুন্দর বটে, কিন্ত মাধুর্যহীন 
মনকে অভিভূত করে ইহার বিশালতায়, রুক্ষতীয়। কোমল বজিত খাড়ব স্থর, 
মালকোধ কিংবা চৌতালের খ্রপদ, মিষটত্বের কোন পদ্দার ভারে মাড়াইয়া চলে না 
ঈরের গভীর উদাত্ত রূপে মনকে অন্য এক স্তরে লইয়া পৌঁছাইয়া দেয়। সরস্বতী কুণ্ডী 
সেখানে হুংরী, জমিষ্ট সবরের মধুর ও কোমল বিলাসিতায় মনকে আর্ ও স্বপ্নময় 
করিয়া তোলে ৮”__এই অংশটি নিজের ভাষায় সহজ করে বুঝিয়ে লেখ। 

৬। শব্দাৰ্থ লেখ ও বাক্যরচনা কর ঃ 


হদ্রবিসপাঁ, শৈলমালা, শিলাখণ্ড, বনম্পতি, অস্তঃস্থল, বৈচিত্র, স্বপ্রমর, আর্দ, 
কর্কশ ৷ 


1 কে) পদ পরিবর্তন কর ₹_নিবিড়, নীল, সৌন্দর্য, অপূর্বতা, লীন, হন্দর, 
মধুর, বসন্ত । 


(খ) বিপরীত শব্দ বল £ কক্ষ, কর্কশ, কোমল, গম্ভীর, আনন্দ, অন্তস্থল, 
উচ্চ । ; 


যে | IY BT পাবার | 
মার? বরে পাব নিভে. 

[ভারতবর্ষের ব্রিটিশসাত্রাজ্যবাদ-বিরোধী আন্দোলনের প্রথম সারির নেতা 
সুভাষচন্দ্-কটকে৷ :৮৯৭ খ্রীষ্টাব্দে জন্মগ্রহণ করেন। কৃতী ছাত্র, তৎকালীন আই. সি. 
এস-এর চাকরীর মোহ ত্যাগ করে স্বাধীনতা আন্দোলনে সর্বতোভাবে আত্মনিয়োগ 
করেন। আজাদ হিন্দ ফৌঁজ গঠন করে সন্ত সংগ্রামের দ্বারা ব্রিটিশ শাসন উচ্ছেদের 
পরিকল্পনা করেছিলেন সুভাষচন্দ্র । তার মৃত্যুর ব্যাপারটি আজও রহস্তাবৃত। ! 

দেশবন্ধুর সহিত আমার শেষ দেখা আলিপুর সেপ্টাল জেলে। 
_ আরোগ্যলাভের জন্য এবং বিশ্রাম পাইবার ভরসায় তিনি সিমলা পাহারে 
গিয়াছিলেন। আমাদের গ্রেপ্তারের সংবাদ পাইয়া তিনি তৎক্ষণাৎ সিমলা! 
হইতে রওনা হইয়া কলিকাতায় আসেন । আমাকে দেখিতে তিনি আলিপুর 
সেপ্টাল জেলে দুইবার আসেন এবং আমাদের শেষ সাক্ষাৎ হয় আমার 
বহরমপুর জেলে বদলী হইবার পূর্বে। 

প্রয়োজনীয় কথাবার্তা শেষ হইলে আমি তাঁহার পায়ের ধুলা লইয়া 
বলিলাম, “আপনার সঙ্গে আমার বোধ হয় অনেকদিন দেখা হইবে না।” 
তিনি তাহার স্বাভাবিক প্রফুল্লতা ও উৎসাহের সহিত বলিলেন, “না” আমি 
তোমাদের শিগগীর খালাস করে আনছি |” হায়, তখন কে জানিত যে, 
ইহজীবনে আর তাহার দর্শন পাইব না? সেই সাক্ষাতের প্রত্যেক ঘটনাটি, 
প্রত্যেক দৃশ্যটি, প্রত্যেক ভাষাটি পর্যন্ত আমার মানসপটে চিত্রের ন্যায় 
আজও অঙ্কিত আছে এবং বোধকরি চিরকাল অঙ্কিত থাকিবে। তাহার 
সেই শেষ স্মৃতিটুকু আমার প্রাণের সম্বল হইয়া দাড়াইয়াছে। 

জনমণ্ডলীর উপর দেশবন্ধুর অতুলনীয় অলৌলিক প্রভাবের গুড় কারণ 


| 

কি, অনেকে এ প্রশ্নের সমাধান করিবার চেষ্টা করিয়াছেন । আমি স্বপ্রথমে 
অনুচর হিসাবে তাহার প্রভাবের একটি কারণ নির্দেশ করিতে চাই । আমি 
দেখিয়াছি তিনি সর্বদা মানুষের দৌবগুণ বিচার না করিয়া তাহাকে ভাল- 
বালিতে পারিতেন। তাহার ভালবাসার উৎপত্তি হৃদয়ের সহজ প্রেরণা 
হইতে; সুতরাং তাহার ভালবাসা গুণীর গুণের উপর নির্ভর করিত না। 
যাহাদিগকে আমরা সাধারণতঃ ঘৃণায় ঠেলিয়া ফেলি, তিনি তাহাদিগকে বুকে 
টানিয়া লইতে পীরিতেন ; কত বিভিন্ন রকমের লোক তাহার হৃদয়ের টানে 
নিকটে আসিত এবং জীবনের কত ক্ষেত্রে এই নিমিত্ত তাহার প্রভাব ছিল ! 
সমুদ্রে প্রকাণ্ড ঘূর্ণাবর্তের ন্যায় এই বিপুল জনসমাজে তিনি চারিদিক হইতে 
সকল প্রীণকে আকর্ষণ করিতেন। তাহার পক্ষ সমর্থন করিয়া প্রাণপণ 
পরিশ্রম করিয়াছেন এরূপ কত দৃষ্টান্ত এখন চোখের সামনে ভাসিয়। 
উঠিতেছে। যাহারা তাহার পাপ্তিত্যের নিকট মাথানত করেন নাই, 
অসাধারণ বাগ্মিতায় বশীভূত হয়েন নাই, বিক্রমের নিকট পরাজয় স্বীকার 
করেন নাই, অলৌকিক ত্যাগে মুগ্ধ হয়েন নাই, তাহার! পর্যন্ত এ বিশাল 
হৃদয়ের দ্বার। আকৃষ্ট হইয়াছিলেন। আর তাহার সহকর্মীরা ছিলেন তাহার 
পরিবারের অস্তভূক্ত। তিনি তাহাদের উপকার অথবা মঙ্গলের জন্য কি না 
করিতে প্রস্তুত ছিলেন? জীবন না দিলে জীবন পাওয়া যায় না__এ কথা 
একশোবার সত্য ৷ দেশবন্ধুর জীবন ইহার প্রত্যক্ষ প্রমাণ। তাহার 
অনুচরবর্গ এবং তাহার সহকগ্সিগণ তাহার আদেশে কি না করিতে পারেন? 
কোনও ত্যাগ, কোনও কষ্ট, কোন পরিশ্রম কি তাহাদের বিচলিত করিতে 
পারিত? অবশ্য জীবন দানের পরীক্ষা কোনও দিন হয় নাই-_কিন্ত সে 
কথা বাদ দিলে বোধহয় বলা যাইতে পারে যে, তাহার অনুচরবর্গ তাহার 
কাজ করিতে গিয়া সানন্দে সকল প্রকার ছুঃখ ও কষ্ট বরণ করিয়া লইয়াছিল 
এবং তাহাতে গৌরব অনুভব করিয়াছিল। দেশবন্ধু জানি 
অভিংসার সংগ্রামে তাঁহার এমন ক তেন যে, তাহার 
LS তকগুলি সৈনিক আছে যাহাঁদের উপর 

তিনি সর্বাবস্থায় নির্ভর করিতে পারেন । আজ আমি গর্বের সহিত বলিতে 
পারি দেশবন্ধুর পুণ্যজীবনের শেষদিবস পর্যন্ত তাহার শান্তিসেনা অটল অচল 
ভাবে সকল বিপদ তুচ্ছ করিয়া তাহার আদেশ প্রতিপালন করিয়াছে। 

দুঃখের বিষয় এই যে দেশবন্ধুর স্ুসংযত, কর্তব্যপরায়ণ, নির্ভীক অন্ুচর- 
বৃন্দকে দেখিয়া অনেক তথাকথিত জননায়ক ঈধাপরায়ণ হইতেন, তাহারাও 
হয়ত মানে মনে এরূপ অনুচরবর্গ পাইতে ইচ্ছা করিতেন, কিন্তু মূল্য দিতে 
তাহারা প্রস্তুত ছিলেন বলিয়া আমার মনে হয় না। সহকর্মী বাঁ অন্ুচরকে 
ভাল না বাসিতে পারিলে বিনিময়ে তাহার প্রাণ পাওয়া যায় না। সাধারণ 
সাংসারিক জীবের ন্যায় দেশবন্ধুর আত্ম-পর জ্ঞান ছিল না৷ তাহার বাড়ী 
সাধারণ সম্পত্তি হইয়া পড়িয়াছিল। সর্বত্র এমন কি তাহার শয়ন-প্রকোষ্ঠেও 
সকলের গতিবিধি ছিল । তাহার অন্তরের ও বাহিরের সম্পদের উপর সকলের 
দাবি ছিল। তিনি তাহার অনুচরবুন্দাকে যে শুধু ভালবাসিতেন তাহা নয়, 
তাহাদের জন্য লাঞ্জনা সহিতেও প্রস্তুত ছিলেন । যাহারা ভিতরের খবর 
রাখেন না তাহারা দেশবন্ধুর সঙ্ঘ-গঠনের অপূর্ব শক্তি দেখিয়া বিমোহিত 
হইতেন__হইবারও কথা । কারণ দেশবন্ধু যাহ! দেখাইয়া গেলেন তাহ! 
ভারতের রাজনীতি ক্ষেত্রে সম্পূর্ণ নৃতন । আমি এইস্থলে নিঃসঙ্কোচে বলিতে 
পারি যে, তিনি যে পর্বতের ন্যায় অটল সঙ্ঘ-গঠন করিয়াছিলেন তাহার মূলে 
ছিল নায়ক ও অনুচরবর্গের মধ্যে প্রাণের সংযোগ । ইহা ব্যতীত দোষ-গুণ- 
নিবিশেষে ভালবাসিবার ক্ষমতার সাহায্যে এবং স্টাহার অসাধারণ বুদ্ধি- 
কৌশলের দ্বারা তিনি ভিন্ন'ভিন্ন পন্থী ও রুচির লোকদিগকে একত্র চালাইতে 
পাঁরিতেন। তাহার দলের অন্তৃভূক্তি নহেন, অথবা তাহার মত পোষণ করেন 
না এরূপ বহুলোক গোপনে তাহাকে সাহায্য করিতেন । 

অনেক তথাকথিত জননায়ক স্পষ্ট ভাবেই বলিয়াছিলেন যে, দেশবন্ধুর 
অন্নুচরবর্গ ও সহকন্সিগণ দাঁসত্বপরায়ণ ছিলেন । দেশবন্ধুর মন্ত্রণাগৃহে যীহারা 
কখনও উপস্থিত ছিলেন তাহারা একথা আদৌ সমর্থন করিবেন বলিয়৷ আমার 


~~ 

মনে হয় না। আলোচন! ও পরামর্শের সময় যাহারা নিভীক ও স্পষ্টবাদী 
ছিল, তাহাদিগকে আমি কি করিয়া দাসরপরায়ণ বলি? অধিকন্ত নায়কের 
সঙ্গে অনুচরবর্গের প্রায়ই তুমুল ঝগড়া হইত, দেশবন্ধু আলোচনার সময় 
কখনও কখনও ক্রুদ্ধ হইয়া উঠিতেন বটে, কিন্তু স্পষ্টবাদীর উপর তিনি কোনও 
দিন মনে বিরক্ত হইতেন না । এমন কি, অনেকের ধারণা ছিল যে, যাহারা! 
বেশী আপত্তি তুলিত তাহাদের কথা তিনি বেশী শুনিতেন। তবে একথা! 


“সত্য যে, মতভেদ হইলেও তাহার অনুচরেরা অসংযত বা উচ্ছল হইত না 


অথবা নেতার উপর আক্রোশবশতঃ প্রকাশ্যে গালাগালি করিয়া শক্রপক্ষে 
যোগদান করিত না। দেশবন্ধুর সজ্বের নিয়ম ছিল সংযম ও শৃঙ্খল! ৷ 
[ মান্দালয় জেল থেকে ২০শে ফেব্রুয়ারী, ১৯২৬ তারিখে সুভাষচন্দ্র “দেশবন্ধুর 


জীবনচরিত' গ্রন্থ-প্রণেতা প্রীহেমেন্্নাথ দাশগুপ্রকে একটি চিঠি লেখেন। বর্তমান 
পাঠ্যাংশ এ চিঠির অংশবিশেষ । ] 
অনুশীলনী 


১। “আপনার সঙ্গে আমার বোধ হয় অনেকদিন দেখা হইবে না।”_বক্তা কে? 
কাহার উদ্দেশ্যে কথাগুলি বলা হইয়াছে? প্রত্যুত্তরে উদ্দিষ্ট ব্যক্তি কি বলিলেন? বক্তার 
সঙ্গে উদিট ব্যক্তির সম্পর্ক কিরূপ ছিল? 

২। “আমি সৰ্বপ্ৰথমে অহ্চর হিসাবে তাঁহার প্রভাবের একটি কারণ নির্দেশ করিতে 
চাই ।”__ আমি কে? অমুচর শব্দটির অর্থ কি? তাঁহার প্রভাব বলিতে কাহার প্রভাবের 
কথা বলা হইয়াছে? অশচরবৃন্দের উপর তাহার প্রভাবের কারণ কি ছিল? 

৩। “অনেক তথাকথিত জননায়ক স্পষ্টভাবেই বলিয়াছেন যে দেশবন্ধুর অনুচরবর্গ 
ও সহকগ্সিগণ দাসত্বপরায়ণ ছিলেন’ তথাকথিত জননায়ক বলিতে কি বুঝ? দেশবন্ধুর 
সমসাময়িক কয়েকজন তথাকথিত জননায়কের নাম বল। দেশবন্ধুর সহকারি রে 
দাসত্বপরায়ণ ছিলেন না একথ| লেখক কিভাবে প্রমাণ করিয়াছেন ? 

৪| অর্থ লেখ ও স্বরচিত বাক্যে প্রয়োগ কর ঃ 


দত সম পৰী, অলৌকিক, ইহজীবন, ৃ 
নিৰ্বিশষ, দূর্ণাৰ্ড, মানমপট, বিমোহিত, আদ গরকোষ্ঠ ঈর্াপরাণ, নিঃদন্ধোচ, 

[ প্রবোধকুমার সান্যালের জন্ম কলকাতায় ১৩১৪ সালে ৷ যাযাবর মনোবৃত্তি নিয়ে 
ঘুরেছেন জলে-স্থলে, বনে-পাহাড়ে। সেই অভিজ্ঞতার কাহিনী শুনিয়েছেন তাঁর গলে, 
উপন্যাসে, ভ্রমণ-কাহিনীতে । এই পাঠ্যাংশটি গহাপ্রস্থানের পথে" গ্রন্থের অংশবিশেষ ৷ ] 

আকাশ ঘন মেঘ ও কুয়াশায় প্রায় অন্ধকার ! সোনা গেল বৎসরে কোন 
কোন দিন মাত্র এ রাজো কূর্যকিরণ দেখা যায়। সম্মুখে সাদা তুষারময় 
পর্বতের কোলে কোলে মেঘ ভেসে চলেছে। ঠাণ্ডায় পা ঠিক পড়ছে না। 
দাতের ওপর দাত চেপে জমাট বেঁধে যাচ্ছে। ইচ্ছা করছে ছুটোছুটি করি। 
মুখে-চোখে ছু'চের মত তুষারের হাওয়া বিধছে, লাঠিটা বাগিয়ে ধরতে 
পারছিনে গোলকধশীধায় ঘুরে ঘুরে উপরে উঠছি। বুকের মধ্যে দম 
আছে প্রচুর, কিন্তু পা ক্লান্ত হচ্ছে । একটু দাড়িয়ে আবার উঠতে থাকি । 
ব্যথা নেই, ক্লান্তি নেই উৎসাহহীন নই, পিছনের পথ কুয়াশায় অবলুপ্ত, সম্মুখে 
হিমালয়ের অনন্ত কুহেলিকাঁ, পথের ধারে ধারে বরফের স্তুপ জমাট 
বেঁধে রয়েছে ঝরণাগুলি সাবানের ফেনার মত গলে পড়ছে। আজ আমার 
শরীরে ফিরে এসেছে পুরাতন শক্তি, ছুর্ত উদ্দীপনা । কোথায় হারিয়ে 
গেছে পিছনের পৃথিবী, কোথায় বিলীন হয়েছে আত্মীয় বন্ধুর দল-_-আজ 
আমি আর বিশ্রাম নেব না, তুচ্ছ দেহের অভাব-অভিযোগের প্রতি দৃষ্টি দেব 
না,_আজ বন্যার মত অপ্রতিহত গতিতে ছুটে যাব। 

একবার দাড়ালাম, ছুটতে ছুটতে সকলকে পিছনে ফেলে এসেছি। 
চারিদিকে অকুল কুয়াশার মধ্যে কে কোথায় হারিয়ে গেছে, কেবল দেখা 

যাচ্ছে ছুইদিকে সামান্য পথরেখা। কোথাও বৃক্ষলতা নেই, বন-অরপ্য 
নেই, জীবজানোয়ারের চিহ্ন মাত্র নেই, শুধু তুষারময় পর্বতমালা; অসংখ্য 
ঝরণী চিৎকার করতে করতে পথের ধারে নেমে আসছে । বামে দক্ষিণে 
পিছনে সম্মুখে মেঘের ঘনঘটা, বিলুপ্ত আকাশ; নিশ্চিহ্ন পৃথিবী । এবার 
চলছি হাতড়ে হাতড়ে গর্জনমন্ত বায়ুবেগে, আর নিজেকে ধরে রাখতে 
পাঁরছিনে ৷ 

ক্রমে ক্রমে আলো প্রথর হয়ে উঠল। সে আলো৷ আকাশের নয়, 
রৌদ্রের দীপ্তির নয়, বিদ্যুৎ বহর নয়,_সে এক নতুন অলৌকিক আলো 
_ তুবারশু্রতার তীব্র তীক্ষ আলো; আলোর স্রোত, আলোর সমুদ্র, 
আলোক-ধাধা চোখের দৃষ্টি উগ্র যন্ত্রণায় বুজে এল, চোখ জুড়ে বন্ধ হয়ে 
গেল। চোখে হাত চাপা! দিয়ে অন্ধের মতো সন্ধীর্ণ পথরেখার উপরে পা 
বুলিয়ে বুলিয়ে হাটছি। সেকি সৰ্বনাশ! আলোকের উগ্রতা, তীরের মত 
চোখে এসে লাগে, যাত্রীর! পথভ্রষ্ট হয়ে হোঁচট খেয়ে ছিটকে পড়ে যায়। 
দেখতে দেখতে আবার নতুন উপসর্গ দেখা দিল । উঠল ঝড়, ঝড়ের সঙ্গে 
শিউলি ফুলের মত তুষার বৃষ্টি, তার সঙ্গে দানাদানা জল, কি কঠিন ঠাণ্ডা ! 
আঃ, আর বুঝি আত্মরক্ষা হ'লো৷ না, আর কতদূর আছে কে জানে”_ 
মন্দির আর কতদূরে ? মাথার উপরে পড়ছে বরফ, কাধে পড়ছে বরফ, 
কন্থলটা বরকে সাদা হয়ে গেল, চোখে চাপা দিয়েও চোখ খুলতে পারছিনে, 
পাগলের মত ছোটবার চেষ্টা করলাম । 

'আক"। পড়লাম পা! পিছলে বরফের উপরে, পথ তুষারে ডুবে গেছে। 
একি, সত্যিই কি আমার শরীরে আর শক্তি নেই? শরীর পাথরের মৃতে 
অসাড় হয়ে আসছে কেন? এ কোথায় ছিটকে পড়েছি? হাত বুলিয়ে 
বুলিয়ে কন্বলটা খুঁজে পেলাম । কত নীচে পড়েছি বোঝা গেল না। 
অনেক চেষ্টা করে চোখের পল্লব খুলে দেখি পাশেই একটা ছোট জলাশয় 
ঠাণ্ডায় জমে আয়নার কাচের মত কঠিন হয়ে গেছে! গা ঝাড়া দিয়ে আবার 


হিমালয়ের পথে ৪৩ 


উঠলাম, মিছরির টিবির মত বরফের ভূপে পা পুতে গেছে। লাঠিটা আছে 
খাড়া দীড়িয়ে বরফের মধ্যে। যাক্‌ এ যাত্রা বেঁচে গেলাম | কোমর 
পর্যন্ত ঠাণ্ডা হয়ে উঠে পক্ষাঘাত হয়েছে, উর্ধ্বে দেহটা কেবল বাকি । নিজেকে 
টানতে টানতে এগোচ্ছি, চোখ খুলতে পারলে দেখতাম আর কতদূরে ! 
চোখে-মুখে পড়ছে তুষার ও জলের বিন্দু, মাথার চুল ভারী হয়ে উঠেছে, 
পরণের গৈরিক সজ্জা মোলায়েম তুষারে আচ্ছন্ন হলো । মিট্মিট করে 
একবার তাকানর চেষ্টা করলাম । সম্মুখে তুষারের পুষ্পবৃষ্টি রূপার ঝালরের 
মত ছলমল করছে, মাথার উপরে তুষারের চন্দ্রাতপ। কি অনির্চচনীয় 
রূপগৌরব ! শঙ্খধ্বনি শুনছি। কীসর-ঘন্টার বুঝি আওয়াজ আসছে ! 
কোনদিকে? উত্তরে, না দক্ষিণে? আবার কান পেতে শুনলাম, কিন্ত 
আর যে চলতে পারছিনে, একটিবার শুয়ে পড়ে বিশ্রাম নেবো? কিন্তু 
শুলেই যে থামতে হবে, অন্তিম মুহূর্তের থামা। হাত-পাগুলো আর কথা 
শুনতে চাইছে না! 

মন্দাকিনী ছুধগঙ্গার পুলের কাছাকাছি এসে গেছি। কাসর-ঘণ্টার 
শব্দ অদূরে আবার শোনা গেল। ছু'চারজন যাত্রীদূরে ছায়ার মত নড়ে- 
চড়ে বেড়াচ্ছে। পুল পার হয়ে সামান্য লোকালয় ও কয়েকটা পাথরের 
ঘর, দু'একটি দোকান, পথগুলি বাধানো ৷ ঘর-ছুয়ার, দোকান-পাট, 
পথঘাট সমস্তই কঠিন বরফের ভূপে টাকা । তার উপর দিয়েই আনাগোনা 
চলছে। পথ ঘুরেই সনমুখে তুষারময় হিমালয়ের পটভুমিকায় কেদারনাথের 
মন্দির দেখা গেল। সন্মুখে প্রস্তরময় বেদিকার উপরে পথের দিকে পিছন 
ফিরে বিরাট পাথরের ষাঁড় উপবিষ্ট। চোখে বরফের আলো এতক্ষণে 
একটু সয়ে গেছে। এবারে হাতের দিকে তাকিয়ে দেখি আহ্ুলের ডগাগুলো 
ঠাণ্ডায় ফেটে গিয়ে রক্ত ঝরছে, পায়ের চামড়া ফেটে গেছে । তা যাক্‌, 
বাইরে পাছুকা ত্যাগ করে এই রূপবান মন্দিরের ঘনান্ধকার অন্দরে 
তাড়াতাড়ি প্রবেশ করলাম। ভিতরে জনকয়েক অর্ধউন্ন্ত স্তী-পুরুষ 


ৰ বাংল! সাহিত্য 


যাত্রী কেদারনাথের বিপুল দেহের উপর ওলোট-পালট খাচ্ছে। কেদারনাথ 
মু্তিমান ন’ন কর্কশ অসমতল বড় একটি পাথরের খণ্ড_তা হোক, তাকেই 
আলিঙ্গন করে কেউ হাসছে, কেউ কীদছে, কেউ চিৎকার করছে, কেউ ধরছে 
গান, কেউ করছে আর্তনাদ ও করুণ মিনতি, কেউ বা শীতবিদীর্ণ রক্তাক্ত 
মুখে তাকে পাগলের মত চুম্বন করছে । উল্লাস, আর্ভন্বর, পূজাপাঠ, স্তব-মন্তর 
স্নেহ-ভালবাস|, ভক্তি ও আনন্দ, কিন্তু স্থাণু ও বধির প্রস্তরভূপ অচঞ্চল 
নীরবতায় তেমনি করেই পড়ে রইল । 


অনুশীলনী 


১। “ক্ৰমে ক্রমে আলো! প্রখর হয়ে উঠলো 1”__কোন্‌ আলোর কথা৷ বল! হয়েছে? 
আলো! প্রখর হয়ে ওঠায় পথযাত্রীদের কি অন্থবিধা হল? 

২। স্থাণু ও বধির প্রস্তরস্তূপ অচঞ্চল নীরবতায় তেমনি করেই পড়ে রইল।'__-এই 
কথা কোন্‌ প্ৰসঙ্গে বলা হয়েছে? 'স্থাণু ও বধির প্রস্তরস্তুপটি’ কি? 

৩। কেদারনাথের পথে লেখকের যাত্রার সংক্ষিপ্ত বর্ণনা দাও । 

৪। (ক) “আজ আমি আর বিশ্রাম নেব না, তুচ্ছদেহের অভাব-অভিযোগের 
প্রতি দৃষ্টি দেব না,_আজ বন্যার মত অপ্রতিহত গতিতে ছুটে যাব”-_অংশটি কোন্‌ 
রচনার অস্ততু'্ভি, রটনাটির লেখক কে? উক্তিটি কাহার? কোন্‌ প্রসঙ্গে বক্তা উক্তিটি 
করিয়াছেন? তিনি বিশ্রাম লইবেন না কেন? তুচ্ছ দেহের অভাব-মভিযোগ বলিতে. 
কি বুঝ? বন্যার মত অপ্রতিহত গতি অংশটি ব্যাখ্যা কর। 

(খ) কিন্ত শুলেই যে থামতে হবে, অন্তিম মুহূর্তের থামা। হাত-পাগুলো আর কথা 
গুনতে চাইছে ন!”_ অনুভূতিটি কাহার, কখন ভাহার এইরূপ বোধ হইয়াছিল? শুলেই 


থামতে হবে কেন, অন্তিম মুহূর্তের থামা বলিতে কি বুঝ? হাত-পাগুলো বক্তার কথা 
শুনতে চাইছে না কেন? 


৫। শব্দার্থ লেখ ও বাক্য রচনা কর £ 


উদ্দীপনা, অর্ধ-উন্মত্ত স্থাণু, বধির, বনু, অলৌকিক, সন ঘনঘটা, আর্তম্বর । 
৬। টাকা লেখ £ 


কুহেলিকা, বিদ্যু-বহি, জলাশয়, পক্ষাঘাত, চন্রাতাপ, কেদারনাথ, পুষ্পবৃষ্টি । 

[ কবিশেখর কালিদাস রায় বর্ধমান জেলার কুডুই গ্রামে ১৮৯:-খ্রীন্টাব্দের ৯ই জুলাই 
জন্মগ্রহণ করেন। তিনি একাধারে কবি, সমালোচক, নিবন্ধকার ও শিক্ষক হিসাবে 
খ্যাতিলাভ করেন । তার কবিতার ক্ষেত্রে সারল্য ও মাধুর্য এবং নিবন্ধের ক্ষেত্রে সহজ- 
বোধ্যতা ও প্রসাদগুণ হচ্ছে তার লক্ষ্যণীয় বৈশিষ্ট্য । ব্রজবেণু, পর্ণপুট, হৈমন্তী ইত্যাদি 
তার উল্লেখযোগ্য সাহিত্যকর্ম। ১৯৭৫ খরী্টীব্দের অক্টোবর মাসে তিনি পরলোকগমন 
করেন। ] 

দেশে ইংরাজী শিক্ষা! বিস্তারের সঙ্গে সঙ্গে একট! জাতীয়তাবোধের 
জাগরণ হইল। এই জাতীয়তাবোধ সাধারণতঃ সংবাদপত্রের মধ্য দিয়া 
প্রচারিত হইত। এই জাতীয়তাবোধ ১৮৮৫ খ্রীষ্টাব্দে জাতীয় মহা সমিতি 
বা কংগ্রেসের আকার ধারণ করিল। এই কংগ্রেসের প্রধান ব্রত ছিল-_ 
ইংরাজ সরকারের কার্যকলাপের সমালোচনা, সরকারী অবিচার-অনাচারের ' 
প্রতিবাদ, জাতির সর্বাধিক অভাব-অভিযোগের আলোচনা এবং দেশশাসনের 
অংশ ও দায়িত্ব লাভের জন্য দাবি প্রতিষ্ঠা । 

ভারতের মধ্যে বাঙ্গালাদেশেই জাতীয়তাবোধ অত্যন্ত প্রখর হইয়া 

; সেজন্য বাঙালী জাতিকে দূর্বল করিবার জন্য সে সময়ের বড়লাট 


পি কার্জন বঙ্গদেশকে ছুইভাগে বিভক্ত করিলেন । 
ইহার ফলে বাঙ্গালাদেশে যে আন্দোলন হইল তাহার নাম স্বদেশী 


বাংলা/৪ (৭ম) 


৪৬ বাংলা সাহিত্য 


আন্দোলন । এই আন্দোলনের প্রধান নেতা! ছিলেন স্থুরেন্্রনাথ বন্ৰ্যো- 
পাধ্যায় । ইহার একটি অঙ্গ ছিল বিলাতী পণ্য বর্জন ও স্বদেশী পণ্যের 
উন্নতি সাধন । দেশময় জাতীয় জাগরণের সাড়া পড়িয়া গেল'। চারিদিকে 
সভাসমিতি হইতে লাগিল, উদ্দীপক সাহিত্য ও সঙ্গীতের স্থষ্টি হইল । 
ইংরাজ সরকার কঠোর হস্তে এই আন্দোলনকে দমন করিতে চেষ্টা করিলেন । 
তাহার প্রতিক্রিয়ায় একদল যুবক বোমা তৈয়ারী এবং গোপনে অস্ত্র 
সংগ্রহ করিতে থাকিল। এই যুবক দল ধরা পড়িল এবং তাহাদের কঠোর 
দণ্ড হইল । 
আন্দোলন ইহাতে মন্দীভূত হইল না । তখন সআট পঞ্চম জর্জ আবার 
দ্বিখণ্ডিত বাঙ্গালাদেশকে পুনগিলিত করিয়া দিলেন । আন্দোলন কিন্তু চলিতে 
লাগিল। ক্রমে বাঙ্গীলার আন্দোলন সারা, ভারতের আন্দোলন হইয়া 
উঠিল। এই আন্দোলন মাঝে মাঝে হিংসাত্মক রূপ ধরিত। তখন পর্যন্ত 
ইহা যথার্থ পথটি ধরিতে পারে নাই । | 
এমন সময়ে মহাসত্ম| গান্ধীর আবির্ভাব হইল__-এই স্বাধীনতা, সংগ্রামে । 
তিনি বলিলেন_ প্রবল ইংরাজ জাতির সহিত সংগ্রামে হিংসার আয়ুধ ব্যর্থ । 
তিনি অহিংস সত্যাগ্রহের প্রবর্তন করিলেন। দেশবাসী তাহার আহ্বানে 
সাড়া দিল। তাহার পর হইতে আমাদের জাতীয় আন্দোলনের ধার! 
ভগীরথের শঙ্খধ্বনির অনুসরণে গঙ্গাধারার ন্যায় মহাত্মার নেতৃত্বে চলিতে 
লাগিল। জাতীয় মহাসমিতির কর্মধারাও মহাত্মার প্রবর্তিত নীতির অনুসরণ 
করিল। 
হাত্বা অহিংস সত্যাগ্রহ ও অসহযোগ নীতির পুষ্টিদাধনের জন্য থে 
বিধানগুলির প্রবর্তন করিয়াছিলেন, সেগুলিও স্বাধীনতা সমরের এক একটি 
আয়ুধ। সেগুলি এই__অহিংদভাবে আইন লঙ্ঘন, বিলাতী পণ্য বর্জন! 
টরকা ও খদ্দর প্রচার, বিলাসিতা বর্জন, কায়মনোবাক্যে অহিংসাধর্ম পালন! 
প্রাদেশিকতা ও সাম্প্রদায়িকতা বর্জন, হিন্দু-মুদলমানের মধ্যে সন্রীতিদাধদ 


ভারতের স্বাধীনতা সংগ্রাম ৪৭ 


পতিত, উপেক্ষিত ও হরিজনগণের সমাজে মন্ুয্যত্বের মর্যাদাদান, অকাতরে 
'সর্ববিধ লাঞ্ছনা ও. নিগ্রহ বরণ ইত্যাদি । মহাত্মা তামসিকতা আচ্ছন্ন 
‘দেশকে সান্বিকতার পথে স্বাধীনতার সাধন! করিতে শিখাইয়া ছিলেন। 
তিনি নিজে অশেষ নিগ্রহ লাঞ্ছনা অকাতরে সহ্য করিয়াছেন এবং তাহার 
অন্থুবর্তী সাধকগণও ছৃরধিষহ নির্যাতন ভোগ করিয়াছেন। ২৫৩০ বৎসর 
ধরিয়া এইরূপ কৃচ্ছ্‌ সাধনের ফলেই আজ আমরা স্বাধীনতা লাভ করিয়াছি। 
স্বাধীনতা-সংগ্রামে বাঙ্গালার দান অসামান্য । বাঙ্গালাদেশে মহাত্বার 
প্রতিনিধি ছিলেন দেশবন্ধু চিত্তরঞ্জন। তাহার প্রধান শিষ্য ছিলেন 
স্বভাবচন্দ্র। তিনি সিভিল সার্ভিস ত্যাগ করিয়া মহাত্মা-প্রবতিত আন্দোলনে 
“যোগ দেন, এবং বহুবার কারাবরণ করেন। শেষ পর্যন্ত তিনি মহাত্মার 
অনুবর্তন করিতে পারেন নাই। স্বতন্ত্র একটি দল গঠন করিয়া তিনি অন্ত 
' পথে মুক্তির সন্ধান করেন। 
স্থভাবচন্দ্রের শেষ জীবনের কাহিনী রোমার্টিক নাটকের শেষ অঙ্কের 
ম্যায় চমকপ্রদ । তিনি যখন আইন লঙ্ঘনের অপরাধে স্বগৃহে নজরবন্দী, 
তখন মহাযুদ্ধ ভারতের পুর্বারে আসিয়া পড়িয়াছিল। তিনি এই স্থযোগ 
ছাড়িতে পারিলেন না । তিনি একদিন ছদ্মবেশে কাবুল হইয়া জার্মানীতে 
পলায়ন করিলেন। পূর্ব-এশিয়া তখন জাপান-অধিকৃত; এই অঞ্চলে যে 
সকল ভারতীয় প্রবাসী ছিল এবং যে সকল ভারতীয় সৈন্য যুদ্ধ করিতে 
গিয়া আর দেশে ফিরিতে পারে নাই, তাহাদের লইয়া আজাদ হিন্দ 
‘ফৌজ নামে একটি বাহিনী গঠিত হয়। সুভাষচন্দ্র হন তাহার নেতা। 
স্বভাষচন্দ্রের নেতৃত্বে এই বাহিনী মণিপুর আক্রমণ করিয়াছিল।. 
আমেরিকানদের আবির্ভাবে ও উপকরণের অভাবে শেষ পর্যন্ত আজাদ 
হিন্দ, ফৌজ আত্মসমর্পণে বাধ্য হইল। স্থভাষচন্দ্রের প্রয়াস ব্যর্থ 
হইয়াছিল, কিন্তু তাহার এই প্রয়াস স্বাধীনতালাভের পথে আমাদিগকে 


অনেক দূর আগাইয়া দিয়াছে, সে বিষয়ে সন্দেহ নাই। 

১। ‘ভারতের মধ্যে বাঁদীলাঁদেশেই জীতীয়তাবোধ অত্যন্ত প্রথর হইয়া উঠিতেছিল” 
কোন্‌ সময়ের কথা বলা হয়েছে? জাতীর়তাবোধ অত্যন্ত প্রথর হয়ে ওঠার অব্যবহিত 
ফলাফল কি হয়েছিল? স্বাধীনতা-সংগ্রামে বান্গালার দান সম্বন্ধে কি জান? 

২1 “এমন সময় মহাত্মা গান্ধীর আবির্ভাব হইল।”__মহাত্মা গান্ধী কে? কোন্‌ 
সময় তার আবির্তীৰ হ'ল? ভারতের স্বাধীনতা-সংগ্রামে তীর অবদান কি? 

৩। “আমেরিকানদের আঁবির্ভাবে ও উপকরণের অভাবে শেষ পর্যন্ত আজাদ হিন্দ 
ফৌজ আত্মসমর্পনে বাধ্য হইল” আজাদ হিন্দ, ফৌজ সম্পর্কে কি জান? আজাদ, 
হিন্দ ফৌজের নেতা কে? তিনি কিভাবে আজাদ হিন্দ বাহিনী গঠন করেন? এই 
বাহিনীর অগ্রগতির কাহিনী সম্বন্ধে কি জান? 

৪। (ক) বিপরীত শব লিখ ঃ 

পূৰ্বন্থারে, তামসিক, অসহযোগ, অহিংস, অনুবর্তী, গোপনে । | 

(খ) অর্থ বল £_শিক্ষা বিস্তার, জাতীয়তা বোধের জাগরণ, কাৰ্য্যকলাপ, 
অবিচার-অনাঁচার, অভাব-অভিযোগ, বর্জন, উদ্দীপক, আমুধ, কায়মনোবাক্যে, ছুরিষহ। 
(গ) পদ পরিবর্ধন কর £ঃ_ 


বিস্তার, প্রচারিত, দুর্বল, বর্জন, সাঁধণ, উদ্দীপক, সংগ্রহ, লক্ষ্মণ, অসামান্য”, 
প্ৰবৰ্তিত । 


(ৰ). প্রবন্ধটিতে ব্যবহৃত তৎসম তডব ও বিদেশী শব্দের ছুটি করে উদাহরণ, 
দাও। | 


দুদ হু 

[ হুসাহিত্যিক বৃপেনজকুষণ চট্টোপাধ্যায়ের পৈতৃক ভিটা ছিল ২৪. পরগণা জেলার 
অজিলপুর গ্রামে। ইনি আধুনিক যুগের একজন শক্তিশালী লেখক ৷ বিশেষত: কিশোর 
সাহিত্য ও অন্বাদ সাহিত্যের ক্ষেত্রে এর উল্লেখযোগ্য অবদান আছে। ] 

ভারবাহী শেরপাদের বাদ দিয়ে হিমালয়ের এই শেষ অভিযানে কর্ণল- 
হান্টের নায়কত্বে তেরজন নির্ধারিত পর্বত-আরোহী ছিলেন। এই তের 
জনের মধ্যে একজন হলেন -ভারতীয়__তেনজিং১ আর. দু'জন হলেন 
নিউজিল্যাগুবাসী, বাকী সকলেই ইংরেজ । তাদের নাম হ'ল, কর্ণেল হান্ট 
(নায়ক ), মেজর উইলি, নইস, বুদ্দিলো, গ্রেগরী, ব্যান্ড, ইভান্স্‌, হিলারী, 
লাওয়ি, ওয়েন্টম্যাকট, ওয়ার্ড, পাফ,১ স্টোবার্ট ও তেনজিং। 

এভারেস্ট অভিযানের যাত্রাকেন্দ্র হ'ল_নেপালের রাজধানী কাঠমাগু। 
এখানেই নানা দিক থেকে অভিযাত্রীরা সকলে এসে মিলিত হ'ল এবং এখান 
থেকেই কুলীদেরও সংগ্রহ করা হয়। আগেকার অধিকাংশ অভিযানের মত 
এই অভিযানও “আলপাইন ক্লাব আর ইংলণ্ডের জগৎ-বিখ্যাত রিয়েল 
জিওগ্রাকিক্যাল সোসাইটি'র যুক্ত তত্বাবধানে গঠিত হয়। 

ইতিমধ্যেই তেনজি-এর কাছে আমন্্রণপত্র পৌছে গিয়েছিল । 

তেনজিং-কে বাদ দিয়ে কোন এভারে্ট অভিযানই গঠিত হতে পারে না। 
কিন্তু ইস অভিযান থেকে ফিরে আসার সঙ্গে সঙ্গেই তেনজিং অতি কঠিন 
ম্যালেরিয়৷ রোগে শয্যাশায়ী হয়ে পড়েন। তার শরীর রীতিমত হুল 
ইয়ে যায়। কিন্তু এভারেস্টের আমন্ত্রণ পাওয়ার সঙ্গে সঙ্গে তিনি দেহ-মন 

থেকে সমস্ত জড়তা ঝেড়ে ফেললেন । ঘরের শান্ত সিগ্ধ, মমতাময় জীবনকে 
পেছনে ফেলে রেখে তিনি ছুটলেন মৃত্যুস্থুল সেই ভয়ঙ্করের পথে । 
কাঠমাগুতে এসে তেনজিং প্রথমে কর্ণেল হান্টকে জানালেন, তিনি এই 
অভিযানে যোগদান করবার জন্যেই এসেছেন; কিন্তু তার একটা শর্ত আছে, 
সে শর্ত মেনে না নিলে তিনি অভিযানে যোগদান করবেন না । সে শর্ত হ’ল, 
তাকে পুরোপুরি অভিযাত্রী বলে মেনে নিতে হবে এবং যদি তিনি সক্ষম হন, 
তাহলে তাকে একাই এভারেস্টের চড়ার দিকে অগ্রসর হবার অধিকার: 
দিতে হবে । 
কাঠমাণুর ব্রিটিশ এমবেশীতে এই নিয়ে সভা বসল এবং সভায় স্থির হ’ল, 
তেনজিং-এর সর্ত স্বীকার করা হবে। তেনজিং আনন্দে অভিযানের কাজে 
আত্মনিয়োগ করলেন। চারদিক থেকে কুলীরা আসতে লাগল । তেনজিং 
তার ভেতর থেকে লোক বাছাই করতে লাগলেন ৷ 
সমস্ত আয়োজন শেষ হয়ে গেলে, ছু'দলে অভিষানকে ভাগ করা৷ হ’ল ॥ 
প্রথম দলে রইল ন/জন অভিযাত্রী, একশো! বাষটি জন ভারবাহী আর 
আঠারো জন শেরপ! ৷ দ্বিতীয় দলে রইলেন স্বয়ং কর্ণেল হাণ্ট আঁর তিন. 
জন অভিযাত্রী, ছু'শো জন ভারবাহী আর দু'জন শেরপাঁ। সমস্ত মালের 
ওজন হ’ল সতেরোশো পাউগ্ড। 
কাঠমাণ্ডু থেকে অভিযান যাত্রা করল নামচেবাঁজারের দিকে__কাঠমাু 
থেকে একশো সত্তর মাইল দূর । এই নামচেবাজার থেকে প্রকৃতপক্ষে শুরু 
হল আসল অভিযান । এই একশো! সত্তর মাইল পথ এত দুরহ আর দুর্গ 
যে, অভিজ্ঞ নেপালী শেরপারা ছাড়া এই পথ দিয়ে কেউ অগ্রসর হ'তে পারে 


না। অন্য পথ দিয়ে অবশ্য নামচেবাজারে পৌছানো যায়, কিন্তু তাতে সময়: 
লাগে বেশী। 


সাত নম্বর তাবু থেকে পথ প্রায় খাড়া সোজা ওপরের দিকে উঠে 
গিয়েছে। প্রত্যেক পদে নিজের হাতে বরফ কেটে ধাপ তৈরী ক'রে লেই 

খাঁড়া পথে উঠতে তাদের দু'জনেরই মেরুদণ্ড যেন ভেঙে পড়তে লাগল । 
তার ওপর তারা ভীত হয়ে দেখলেন, তাদের অক্সিজেন-যন্ত্রে অক্সিজেন 
প্রয়োজনীয় মাত্রা থেকে অনেক ক’মে গিয়েছে । তখন বাধ্য হয়ে তারা কম 
মাত্রায় অকসিজেন নিতে লাগলেন । 

কিন্তু সেই খাড়া পাহাড়ের গায়ে কোথাও একটা তাবু ফেলার মতন 
সামান্য জায়গাও পাওয়া গেল না॥ গত বছর তেনজিং স্থইস অভিঘাত্রীদের 
সঙ্গে এই পথে এসেছিলেন, সেই সময় তিনি একটা জায়গা লক্ষ্য ক'রে- 
ছিলেন। বহু খোঁজাখুজির পর তেনজিং সেই জায়গা বার করলেন এবং 
সাতাশ হাজার আটশো ফুটে আট নম্বর তাবু ফেলা হ'ল । 

এর আগে এত উচুতে আর কোনও তাবু ফেলা হয়নি। এই তাবুতে 
কোনরকমে একজন মানুষ ধরে । কোন রকম করে তেনজিং আর হিলারী 
সেই ছোট্র তাবুতে রাত কাটাবার ব্যবস্থা করলেন। সঙ্গে যে সাহায্যকারী 
দল এসেছিল, তারা ফিরে গেল। তেনজিং আর হিলারী সেই তুষার-নীড়ে 
কম্পিত বুকে রাত প্রভাতের অপেক্ষায় রইলেন। 

উনত্রিশে ভোর ছ’ট! বাজতেই তেনজিং আর হিলারী শেষ অভিযানের 
জন্যে সজ্জিত হ’য়ে বেরিয়ে পড়লেন । ন’টার সময় তারা দক্ষিণ চুড়ায় এসে 
উঠলেন, যেখান থেকে এভারেস্টের মূল চূড়া হ'ল আর আধ মাইল মাত্র । 
সেখানে এসে মিনিট দশেক তারা একটু বিশ্রাম কারে নিলেন। মুখ থেকে 


অক্সিজেন নেবার মুখোসটা খুলে ফেললেন, দেখলেন বিশেষ কোন অস্ুবিধা 
হচ্ছে না। 

অকৃসিজেন-যন্ত্রের দিকে চেয়ে তারা ভীত হ'য়ে ওঠেন যেটুকু অক 
সিজেন আছে, তা মোটেই পর্যাপ্ত নয়। স্বাভাবিক মাত্রায় যদি নেওয়া 
হয়, ঢের বেশী । 

থায়াংবক থেকে শুরু হয়েছে এভারেন্টের তুষারক্ষেত্র । একটা বিরাট 


গ্নেসিয়ারের প্রান্তেই থায়াংবক। এইখানে সমস্ত অভিযান তিন সপ্তাহ 


৫২ বাংলা সাহিত্য 


অপেক্ষা করে রইল। কারণ এইখানে হিমালয়ের তুহিন-প্রকৃতির সঙ্গে 
অভিযাত্রীর আর শেরপাদের নিজেদের অভ্যস্ত ক'রে তুলতে হয়। তাছাড। 
এইখান থেকেই শুরু হয় পথ-ঘাট জরিপ ক'রে দেখা । নতুন কোন ভাল পথে 
খুঁজে পাওয়া যায় কি না, সামনের পথের অবস্থা কি রকম, পরবর্তী তাবু 
কোন্‌ জায়গায় স্থাপন করা সম্ভব হবে, সব এইখাঁন থেকেই নির্ধারিত হয়। 
থায়াংবকে এক বৌদ্ধ মঠ আছে। মঠের বৌদ্ধ শ্রমণেরা অভিযাত্রীদের 
আশীর্বাদ করলেন। থায়াংবক মঠের সামনে থেকেই শুরু হয়েছে বিশাল 
খু গ্রেসিয়ার বা হিমবাহ । এই হিমবাহ পেরিয়ে অগ্রসর হ'তে হবে । 
এইখান থেকেই বাতাস খুব পাতলা হ'য়ে আসে। তাই এখানে কয়েক 
দিন বাস ক'রে এই পাতলা বাতাসকে সহ ক'রে নিতে হয়। 
আটাশে তেনজিং আর হিলারী সাত নম্বর তাবু থেকে যাত্রা করলেন। 

তারা ঠিক করলেন, সোজা এভারেস্টের চূড়ার দিকে অগ্রসর না হ'য়ে তারা 
যত উঁচুতে পারেন, এমনভাবে আট নম্বর তাবু ফেলবেন, যাত্রা ক'রে রাত্রির 
বিশ্রামের পর পরের দিন সকালবেলা তারা শেষ তিনশো কি সাড়ে তিনশো! 
ফুট জয় কারে ফিরে আসতে পারেন। এই উচ্চতায় তাদের সঙ্গে আর 
একজন তরুণ শেরপাও এসেছিলঃ__তাঁর নাম আংগনিমা । তাদের দু'জনকে 
সাহায্য করবার জন্য গ্রেগরী, লাওয়ি আর আংগনিমাকে পাঠান হয়। তা 
হ’লে চূড়ায় পৌছতে না পৌছতেই ফুরিয়ে যাবে, তখন হিসেব ক’রে তারা 
অক্‌সিজেনের মাত্রা কমিয়ে “দিলেন। তাতে অবশ্য নিশ্বাঃস নিতে একটু 
অস্থবিধা হ'তে লাগল । কিন্ত দুর্জয় পণ ধাদের মনে, 
ওপর গিয়ে দাড়াতে পারেন । 


সেখান থেকে সেই আধমাইল পথ অতিক্রম করতে আড়াই ঘণ্টা 
লাগল। সাড়ে এগারটার সময় তেনজিং এভেরেস্টের চূড়ায় গিয়ে উঠলেন, 
তারপর হিলারীকে হাত বাড়িয়ে উপরে তুলে নিলেন। পঞ্চাশ বছর ধরে 
মানুষের অবিরাম অবিশ্রান্ত সাধনা সেদিন জয়যুক্ত হ’ল । 


তারা সব অস্থবিধার 


এভারেস্ট বিজয় ৫৩ 


চুড়ায় পদার্পণ ক'রে তেনজিং নতজানু হয়ে ভগবান বুদ্ধকে স্মরণ করলেন 
সঙ্গে যে চকোলেট আর বিস্কুট ছিল, তারই অর্ঘ্য মাটিতে রেখে 
ইষ্টদেবতাকে নিবেদন করলেন । তারপর নেপাল আর ভারতের পতাকা 
সেখানে পুঁতলেন। ভারতের পতাকা তাঁকে কোন ভারতীয় নেতা বা 
ভারত রাষ্ট্রের প্রতিনিধি দেন নি, তার এক বাঙালী বন্ধু একটি ছোট ত্রিবর্ণ 
পতাকা তার হাতে দেন। বন্ধুর দেওয়া সেই ছোট্ট পতাকাটুকু রাখল ভারত-- 


রাষ্ট্রের সম্মান । S 


অনুশীলনী 
১। শব্দার্থ বল ও বাক্যরচনা কর £__ 
শেরপা, গ্লেসিয়ার, জরিপ, তুহিন, মৃত্যুসথল, ভারবাহী, অভিযান । 
২। এভারেস্ট বিজয়ের কাহিনীটি সংক্ষেপে নিজের ভাষায় বিবৃত কর। 
৩ তেনজিং ও তাঁর সঙ্গীরা অভিযানের সময় কি কি অসুবিধা ভোগ করেন? 
৪ । (ক) শৃঙ্দারোহণের পর তেনজিং কি করেন? 
(খ) শৃঙ্দারোহণের কি শর্ত তেনজিং দিয়েছিলেন ? 


€। (ক) এভারেস্ট শৃঙ্গে প্রথম কে আরোহণ করেন? 
(খ) অভিযাত্রী দলের নেতা কে ছিলেন? 
(গ) তেনজিংকে জাতীয় পতাকা কে দেন? 


৩৪০ soto ক্ি না 

হাতত 
১ কল্পিত দোস 


[ আনুমানিক ১৭শ শতাব্দীর মধ্যভাগে বর্ধমান জেলার সি্গি গ্রামে মহাকবি. 
কাশীরাম দাস জন্মগ্রহণ করেন। বাংলা মহাকাব্যে কাশীরাম দাস রচিত “মহাভারত” 
নিজস্ব বৈশিষ্ট্যে তার আসন আজও অবধি অটল রেখেছে। ] 
তবে কতদিনে দ্রোণ বিদ্যা পরীক্ষিতে ৷ 
রচিয়া কাষ্টের পক্ষী রাখিলা বৃক্ষেতে ॥ 
একে একে ডাকিলা যতেক শিষ্কগণে । 
আগে জোষ্ঠ যুধিচির ধর্মের নন্দনে ॥ 
ধন্নঃশর দিল দ্রোণ যুধিষ্ঠির করে। 
ভাসপক্ষী দেখাইয়া কহেন তাহারে ॥ 
ওই দেখো ভাসপক্ষী বৃক্ষের উপর । 
উহারে করিরা লক্ষ্য রাখো, ধনুঃশর ৷৷ 
যেইক্ষণে মমমুখে হইবে বাহির । 
না স্কুরিতে বাক্য কাটি পাড়ো পক্ষিশির ॥ 
এতশুনি শর যুড়ি রহে পাগুপতি। 
ক্ষণেক থামিয়া রৈল দ্রোণ মহামতি ॥ 
ডাকিয়া বলিল ভ্রোণ কুন্তীর কুমারে। 
কোন্‌ কোন্‌ জনে তুমি পাও দেখিবারে? 
ধর্ম বলে ভাস দেখি বৃক্ষের উপর ৷ 
ভূমিতলে আছে দেখি যত সহোদর ॥ 


একাগ্রতা 


এতশুনি দ্ৰোণ তারে অনেক নিন্দিয়া । 
ছাড়ো ছাড়ো বলি ধনু লইলা কাড়িয়া ॥ 
ছুর্যোধন শত ভাই বীর বৃকোদর ।- 
একে একে সবারে দিলেন ধন্ুঃশর ॥ 
যেইরূপ কহিলেন ধর্মের নন্দন ৷ 
সেইমত কহিল সকল ভ্রাতৃগণ ॥ 
সবাকারে বহুনিন্দা করি ভ্রোণবীর | 
ধনু লইয়া ঢেকা মারি করেন বাহির ॥ 
ধনুঃশর দিল! গুরু অর্জনের হাতে | 
ভাস দেখাইয়া দিল বৃক্ষের অগ্রেতে ॥ 
নির্গত হইবে সবে মোর মুখে বাণী । 
নিঃশব্দে শৃন্যেতে পাড়ে! পক্ষিশির হানি ॥ 
গুরুবাক্যে পার্থবীর টানে ধন্ুগুণ | 
পক্ষে একদৃষ্টি করি রহিলা অর্জুন ॥ 
কতক্ষণ থাকি দ্রোণ বলিলা৷ অর্জুনে ৷ 
কোন্‌ কোন্‌ জনে তুমি দেখহ নয়নে? 
পার্থ বলে আমি কিছু অন্য নাহি দেখি। 
বৃক্ষ উপরেতে দেখিবারে পাই পাখি ॥ 
হৃষ্ট হইয়| দ্ৰোণ পুনঃ কৈল কতক্ষণে | : 
কিরূপ ভাসে অঙ্গ কহ মোর স্থানে । 
অর্জুন বলেন আর ভাস নাহি দেখি। 
শিরস্থানে পক্ষীর দেখিয়ে ছুই আখি ॥ 
(্রোণ বলে মারো অস্ত্র কাটো পক্ষিশির। 


না ক্কুরিতে বাক্যমাত্র কাটে পার্থবীর॥ 


৫৫ 


৫৬ বাংলা সাহিত্য 
অনুশীলনী 
১। একাগ্রতীর কি কাহিনী এই ককিতাটিতে বর্ণনা করা হয়েছে নিজের ভাষায় 
‘লেখ । 
২। সিবাকারে বহু নিন্দা করি ড্রোণবীর | 
ধন্গ লইয়া ঢেকা মারি করেন বাহির |, 


'প্রোণবীরে'র এরূপ করার কারণ কি? তারপর তিনি কি করলেন? এই পরীক্ষার ' 
উদ্দেশ্য কি ছিল? 


৩। অর্জুনের সাফলোর কারণ কি? 
৪। সেইরূপ কহিলেন ধর্মের নন্দন 

সেইমত কহিল সকল ভ্রাভুগণ ॥ এ 
ধর্মের নন্দন কে? তিনি তার কোন প্রশ্নের উত্তরে কি বলেছিলেন? তার 


অন্যান্য সহোদরের নাম বল । তাঁর সকল ভাই কি তার মত আচরণ করে ছিলেননা 
| এ বিষয়ে কাহারও আচরণে ব্যতিক্রম ছিল? 


€। অর্জুন বলেন আর ভাস নাহি দেখি 
শিরস্থানে পক্ষী দেখয়ে ছুই আখি ॥ 
দ্ৰোণ বলে মারো অন্তু কাটো পক্ষিশির । 
না স্কুরিতে বাক্যমান কাটে পার্থবীর । 
উদ্ধত অংশটি কোন কবিতা হ'তে গৃহীত? 'কবির নাম বল। অংশটি মূল কোন 


কাব্যের? ভাস কি? নক্াভেদ কালে অর্জুনের দৃষ্টি কিরূপ হয়েছিল ? 
৬' (ক) শবার্থ লেখ ও বাক্যরচনা কর ঃ 


স্ুরিতে, একাগ্রতা, বুকোদর, মুণ্ড ধঙ্ছগুণ। 
(খ) শবগুলির গগ্ভরপ লেখ £ 
পরীক্ষিতে ডাকিলা, যুড়ি, রৈল, দেখহ, লৈয়]। 

[ ষোড়শ শতকের কবি মুহুন্দরাম চক্রবর্তীর আদি বাসস্থান ছিল বর্ধমান জেলার" 
দামুন্যা গ্রামে। মুসলমান শাসকের উতপীড়নে কবিকে পৈত্রিক নিবাস পরিত্যাগ করে 
মেদিনীপুরের আরড়া গ্রামে আশ্রয় গ্রহণ করতে হয়। মুকুন্দরাম মধ্যযুগের একজন: 
বিশিষ্ট শক্তিশালী কবি। তাহার বিখ্যাত কাব্যগ্রন্থ ‘কবি-কঙ্কণ চণ্ডী’ হইতে এই অংশ; 
সংকলিত। ] / 

চণ্ডী জিজ্ঞাসেন পশুগণে। 

একা বীর কালকেতু সবার বধের হেতু । 
শুনিতে কৌতুক বড় মনে ॥ 

কহে বীর মুগরাজ কহিতে বাসিয়ে লাজ 
কালকেতু ভাঙ্গিল দশন | 

কৃপা কর কৃপাময়ি তোমায় বাহন হই 
জীবনে নাহিক প্রয়োজন ॥ 

বাধিনীর শুন কথা কালকেতু দিল ব্যথা" 

. স্বামীরে বধিল একবাণে। 

দুইটি আছিল পো 95415 
কালকেতু বধিল পরাণে ॥ 

কান্দিয়া মহিষ কয় নিবেদিত করি ভয় 


বধ করে বিনি অপরাধে ॥ 


০৫৮ বাংল! সাহিত্য 


ভূমে লোটাইয়া মাথা কহে গজ দুঃখ কথা 
দন্ত দুটা! হইল নাশ হেতু । 

এক বাণে করে অস্ত টাঙ্গী দিয়া কাটে দস্ত 
হাটে লয়্যা বেচে কালকেতু ॥ 

নিবেদন করে গণ্ডা কারে নাহি করি খাগ্ড। 
বনমাঝে করি গো নিবাস । 

কার হিংসা নাহি করি কালকেতু হৈল অরি 
অন্ুদিন পাইগো তরাস ॥ 

কপি বলে শুন মা আমার যতেক ছা 
সবারে বেচিল মহাবীর । 

হেন মোর করে মন হারায়ে জীবন-ধন 
প্রাণ দিব প্রবেশিয়া নীর ॥ 

মৃগ আদি পশুগণ সবে কৈল নিবেদন 
অভয় দিলেন মহামায়! ৷ 

ব্রাক্মণ-ভূমের প্রতি রঘুনাথ নরপতি 
জয়চণ্তী তারে কর দয়া ॥ 


অনুশীলনী / 
১। চণ্ডীর নিকটে পশুদের দুঃখ নিবেদনের কারণ কি? তাদের দুখের কাহিনী 
“নিজের ভাষার লেখ । 


২। “মৃগ আদি পশুগণ সবে কৈল নিবেদন 
অভয় দিলেন মহামায়া |» 
এই অংশ কোন্‌ কবিতা! থেকে উদ্ধত? সুল কাব্যগ্রন্থের নাম কি? মহামায়াৰ্‌ 
অভয়দানের কারণ কি? 
৩। অর্থ লেখ ও স্বরচিত বাক্যে প্রয়োগ কর £ 


মুগরাজ, দুঃখকথা, জীবনধন, চণ্ডী, অরি, মহাবীর, টা্দী, বনমাঝে। 
৪ | টাকা লেখ := 


চণ্ডী, কালকেতু, রঘুনাথ, মহাবীর ৷ 


[ মাইকেল মধুক্থদন দত্ত ১৮২৪ খ্রীষ্টাব্দে যশোহর জেলার সাগরদীড়ি গ্রামে জন্মগ্রহণ 
করেন। বাংলাসাহিত্যে অমিত্রাক্ষর ছন্দের প্রবর্তন তিনিই করেন। তীর কাব্যগ্রন্থ ও 
নাটকগুলির মধ্যে 'মেঘনাদবধ কাব্য”, ‘বীরাঙ্গনা’, 'শরিষ্টা, “চতুদিশপদী কবিতাবলী” 


. প্রভৃতি গ্রন্থ বাংলাসাহিত্যে অমর হয়ে আছে। কৰি শেষজীবনে দীর্ঘ রোগভোগের্‌ পর 


হাসপাতালে মারা যান। ] 
হে বঙ্গ, ভাগারে তব বিবিধ রতন, 
তা সবে, (অবোধ আমি ) অবহেলা করি” 
পরধন লোভে মত্ত, করিন্ু ভ্রমণ 
পরদেশে, ভিক্ষাবৃত্তি কুক্ষণে আচরি,। 
কাটাইনু বহুদিন সুখ পরিহরি’ 
অনিদ্রায়, অনাহারে সঁপি কায়মন ; 
মজিন্তু বিফল তপে অবরণ্যে বরি’ ;_ 
কেলিন্ন শৈবালে তুলি’ কমল-কানন। 
স্বপ্নে তব কুললন্ষ্মী কয়ে দিলা পরে,_ 
“ওরে বাছা, মাতৃকোষে রতনের রাজি, 
এ ভিথারী-দশা তবে কেন তোর আজি ! 
যা ফিরি’, অজ্ঞান তুই, যারে ফিরি” ঘরে 1৮ 
পালিলাম আজ্ঞা স্থখে ; পাইলাম কালে 
মাতৃভাষারপে খনি, পূর্ণ মণিজালে । 


৬০ বাংলা সাহিত্য. 
অনুশীলনী 


১। (ক) “তা সবে, (অবোধ আমি ) অবহেলা করি’_কবি কাকে অবহেলা 
করেছেন? কিভাবে তিনি অবহেলা করেন? 

(থ) কবি বন্ধের রত্ব ভাণ্ডারকে অবহেলা করে কি করেছিলেন? কিরূপে তীর 
মতি পরিবর্তন হলো এর ফলে তিনি কি লাভ করলেন? 

২। ঘা! ফিরি, অজ্ঞান তুই, ঘারে ফিরি’ ঘরে ।'কে এই উক্তি করেন? কাকে 
উদ্দেশ্য করে এই উক্তি করা হয়? ‘ঘরে ফেরা” বলতে কি বোঝানো হয়েছে? 

৩। কে) “মজিন্ত বিফল তপে অবরণ্যে বরি+__ 

কেলিহু শৈবালে ভুলি’ কমল-কানন।” 

_ংশটি কোন্‌ কবিতার অন্তর্গত ? কবির নাম বল।” “বিফল তপ’ বলতে কবি 
কি বুঝাতে চেয়েছেন? ‘অবরেণ্যে বরি’ কথাটি কৰি ব্যবহার করেছেন কেন? ‘শৈবাল’ 
ও 'কমল-কাননের” তুলনাটি বুঝায়ে লিখ । 

(থে) “পালিলাম আজ্ঞা হুখে ) পাইলাম কালে 

মাতৃভাষারপে খনি, পূর্ণ মণিজালে”__এই; অ: 
উৎকলিত? বর্তমান অংশটির মূলকথা লিখ। 

৪। শব্দার্থ লেখ ও স্বরচিত কাব্যে প্রয়োগ কর £ 

কমল-কানন, কুল-লক্ষ্মী, মণিজালে, মাতৃভাষা, কুক্ষণে, ভিক্ষাবৃত্তি। 

৫ | গণ্যরূপ লেখ £ 

কাটাই, আচরি, সঁপি, বরি’। 


ংশবিশেষ কোন্‌ কবিতা হতে 


[0 

[হুগলী জেলার রাজবলহাট গ্রামে ১২৩১ সালে হেমচন্দর বন্দ্যোপাধ্যায় জন্মগ্রহণ 
| করেন। কবির বিখ্যাত কাব্যগ্রন্থগুলির মধ্যে বিশেষভাবে উল্লেখযোগ্য “চিন্তা-তরজ্িণী” 
'বৃত্রসংহার কাব্য” ‘বীরবাহ কাব্য’, ছায়াময়ী' প্রভৃতি। 
ৃষ্টিহীন অবস্থায় ১৩১০ বঙ্গাব্দে কবি দেহত্যাগ করেন। ] 
একটি কুঠারাঘাত শিরে হানি অকস্মাৎ 
ঘুচাইলে ভবের স্বপন ; 
সব আশা চূর্ণ ক’রে রাখিলে অবনী *পরে 
চিরদিন করিতে ক্রন্দন | 
সব ঘুচাইলে বিধি হারে নিয়ে চক্ষুনিধি 
)) অন্ধকারে ডুবালে অবনী, 
না পাব দেখিতে আর এ ভবের শ্রীভাণ্ডার 
চির-অস্তমিত দিনমণি । 
প্রতিদিন অংশুমালী সহজ কিরণ ঢালি 
পুলকিত করিবে সকলে, 
আমার রজনী শেষ হবে নাকি? হে ভবেশ, 
জানিব না দিবা কারে বলে? 
. আর না স্থধার সিদ্ধ আকাশে দেখিব ইন্দু, 
প্রাতে চারু শিশিরের কণা, 
অপূর্ব ভবের চিত্র থাকিবে স্মরণে মাত্র, 
স্বপ্নবৎ মায়ার কল্পনা ! 


ভু, 


বাংলা/৫ (৭ম) 


৬২ বাংলা সাহিত্য 


কি নিয়ে থাকিব ভবে? কি সাধনা সিদ্ধ হবে? 
ভবলীলা ঘুচেছে আমার । 
জীবনের শেষকালে সকলি হরিয়ে নিলে, 
প্রাণ নিয়ে দুঃখে কর পার |] 
অনুশীলনী 
১। ঈশ্বরের কাছে কবির বেদনার কথা কবিতায় যেভাবে পড়েছ, “নিজের ভাষায় 
লেখ । 
২। অপূর্ব ভবের চিত্র থাকিবে স্মরণে মাত্র, 
স্বপ্নবৎ মায়ার কল্পনা!” 
_উক্ভিটি কার? অপূর্ব চিত্রগুলি কি কি? এই চিত্রগুলি “স্বপ্নত মায়ার কল্পনা’ 
হবে কেন? 
৩। ব্যাখ্যা কর £ 0 


(ক) ‘সব ঘুচাইলে-:---চির-অস্তমিত দিনমণি ৷” 
_ অংশটি কোন্‌ কবিতার অন্তর্গত ? উদ্ধৃতিটির প্রসঙ্গ উল্লেখ কর । ‘দিনমণি’ শব্দের, 
অর্থ কি? দিনমণি চির-অস্তমিত কেন? এই অংশে কবির কি মনোভাব প্রকাশ: 
পেয়েছে? 
খে) আর না স্থধার সিদ্ধু--..-মায়ার কল্পনা! 
_পংক্তি দুইটি কোন্‌ কবিতা হতে গৃহীত হয়েছে? বর্তমান অংশটি প্রসঙ্গ উল্লেখ 
কর। অংশটির মূল বক্তব্য বুঝাইয়া দাও । 
৪। ঈশ্বরের কাছে কবির শেষ প্রার্থনা কি? 
৫। শব্দাৰ্থ লেখ ও বাক্যরচনা কর £ 
কুঠারাঘাত, স্বপন, চক্ষুনিধি, স্ধা, ভবেশ, চারু, ভবলীলা। 
৬| সমার্থক শব্দ লেখ : 
অন্ধকার, দিনমণি, অংশ্তমালী, অবনী, রজনী, ইন্দু। 


। 


[ বাংলা সাহিত্যে কবিতায় দেশাত্মবোধের উন্মেষ করেন রহ্গলাল বন্দ্যোপাধ্যায় 
| (১৮২৭-১৮৮৭ )। কবি ইংরাজী ও সংস্কৃত উভয় ভাষাতেই সুপণ্ডিত ছিলেন । কবির 
উল্লেখযোগ্য কাব্য ও সাহিত্যগ্রন্থগুলি £ ‘কর্মদেবী’, পদ্মিনী", শূরস্থন্দরী'। মহাকবি 
কালিদাসের ‘কুমারসম্ভব'-এর অনুবাদ প্রকাশ করেন। এ ছাড়াও “বাঙলা কবিতা বিষয়ক 
প্রবন্ধ" লিখে বাংলা ভাষায় তুলনামূলক কাব্য সমালোচনার ভিত্তি স্থাপন করেন । ] 


স্বাধীনতা-হীনতায় কে বাঁচিতে চায় হে, 
কে বাচিতে চায়? 
দাসত্ব-শৃঙ্খল বল’ কে পরিবে পায় হে, 
কে পরিবে পায়? 
কোটি কল্প দাস থাকা নরকের প্রায় হে, 
) নরকের প্রায়। 
দিনেকের স্বাধীনতা স্ব্গমুখ তায় হে, 
স্ব্গন্ণুখ তায় । 
সার্থক জীবন আর বাহুবল তার হে, 
বাহুবল তার, 
আত্মনাশে যে করে দেশের উদ্ধার হে, 
দেশের উদ্ধার ৷ 
অতএব রণভুমে চলো ত্বরা যাই তে, 
চলো ত্বরা যাই। 
দেশহিতে মরে যেই তুল্য তার নাই হে, 
তুল্য তার নাই ॥ 


০ 


৬৪ বাংলা সাহিত্য, 


অনুশীলনী 
১) স্বাধীনতা’ কৰিতাটিতে কবির দেশাত্মবোধের কি পরিচয় পাও ? ¢ 
২। 'দেশহিতে মরে যেই তুল্য তার নাই হে, 
হ্যা আহানাত% ২ | 


_এই লাইন ক'টি কোন্‌ কবিতা হইতে উদ্ধৃত? কৰি কেন একথা বলেছেন? 
দেশহিতে মৃত্যুবরণ করেছেন এরূপ দুইজনের নাম বল । j 

৩। শব্দাৰ্থ লেখ ও বাক্যরচনা কর £ 

স্বাধীনতা, দাসত্বশৃঙ্খল, রাজপুতনা, আত্মনাশ, স্বগস্থখ, রণভুমে, দেশহিতে। 

৪। বিপরীতার্থক শব্দ লেখ £ 

নরক, সার্থক, স্বাধীনতা । 

৫। টাকা লেখ ঃ ্‌ 

কোটিকল, স্বর্গন্থখ, দাসত্ব শৃঙ্খল । 

৬। ব্যাখ্যা কর £ 

(ক) সার্থক জীবন -....দেশের উদ্ধার | 

__উদ্ধতিটি কোন্‌ কবিতার? কবির নাম কি? ‘আত্মনাশে যে করে ‘দেশের উদ্ধার” 
অংশটির মূলকথা বর্ণনা কর। রা 

(খ) অতএব রণভূমে......কুল্য তার নাই ! রর 

_কোন্‌ কবিতা থেকে অংশটি উদ্ধত? কোন্‌ প্রসঙ্গে বর্তমান উদ্ধৃতিটি দেওয়া ; 
হয়েছে? কবি রণভূমিতে যেতে ইচ্ছা করেছেন কেন? | 


থে 


EEN ক 0/শ টাকে | 
০2 


/ 


[ বাংল! ১১৬৮ সালের ২৫শে বৈশাখ জোড়াসীকোর ঠাকুর পরিবারে রবীন্দ্রনাথ- 
ঠাকুর জন্মগ্রহণ করেন। পিতা মহর্ষি দেবেন্দ্রনাথ ঠাকুর । কবির সারাজীবন সাহিত্য- 
সাধনায় নিবেদিত হয়েছে। শেষ জীবনে শান্তিনিকেতনে নালন্দা বিহারের বিশ্ববিদ্যা- 
লয়ের আদর্শে উদ্ধ দ্ধ হয়ে ভারতীয় আদর্শে একটি বিশ্ববিগ্ভালয় গড়ে তোলেন। এই 
বিশ্ববিদ্যালয়ের নাম বিশ্বভারতী । সাহিত্যের প্রতিটি শাখায় রবীন্দ্রনাথের অবদান বাংলা 
নাহিত্য ও বাঙ্দালীকে তীর কাছে খণী করে রেখেছে। ] 


বিপদে মোরে রক্ষা করো! 


| এ নহে মোর প্রার্থনা__ 

বিপদে আমি না যেন করি ভয়। 
y দুঃখ তাপে ব্যথিত চিতে 
নাই বা দিলে সান্তনা, 


দুঃখে যেন করিতে পারি জয় ॥ 
সহায় মোর না যদি জুটে 
নিজের বল না যেন টুটে-_ 
সংসারেতে ঘটিলে ক্ষতি 

লভিলে শুধু বঞ্চনা 

নিজের মনে না যেন মানি ক্ষয় ॥ 
আমারে তুমি করিবে ত্রাণ 

এ নহে মোর প্রার্থনা 
তরিতে পারি শকতি যেন রয়। 

NAG ৩. যে 
টিলা আগা 


আমার ভার লাঘর করি 
নাইবা দিলে সান্তনা, 

বহিতে পারি এমনি যেন হয় ॥ 
নত্রশিরে স্থখের দিনে 

তোমারি মুখ লইব চিনে__ 
দুখের রাতে নিখিল ধরা 
যেদিন করে বঞ্চনা 


তোমারে যেন না করি সংশয় ॥ 


অনুশীলনী 
১। কবিতাটির সারমর্ম লেখ। 
২। (ক) “বিপদে-**..করি ভয়” 


উদ্ধৃতিটি কোন্‌ কবির কোন্‌ কবিতার অন্তর্গত? কবি কাহার নিকট কি প্রান! 
করিতেছেন? ‘বিপদে’ বলিতে কবি কি বুঝাইয়াছেন? 

(খ) “নংসারেতে......মানি ক্ষয় ।” 

উদ্ধৃতিটুকু কোন্‌ কবিতার অন্তর্গত? অংশটির 
কথাটির দারা কি বুঝানো! হয়েছে? 

অংশে “নিয়রেখ’ “নিজের মনে না যেন মানি ক্ষয় । 

গে) “ছুঃখের রাঁতে"-:-.* সংশয় 1” 

বর্তমান অংশে উদ্ধৃত ‘দুখের রাত’, ‘নিখিল ধরা’ বলিতে কি 
অংশে কবির কোন্‌ মনোভাবের প্রকাশ ঘটেছে? 

৩! শবাথ লেখ ও বাক্যরচনা কর ঃ 

প্রার্থনা, বঞ্চনা, ত্রাণ, লাঘব, নিখিল, নম্র, সংশয় । [ 

8 ' শৰ্দগুলির গগ্ভক্ধপ লেখ £ 
শকতি, তৰিতে, টুটে । 


‘ 


মূল তাৎপর্য বুঝাইয়া দাও । নিয়ে 


বুঝিয়েছেন, উ্র্ত 
| 

[ যতীন্দ্রমোহন বাগচী ( ১৮৭৮ খ্রীঃ ২৭শে নভেম্বর--১৯৪৬ খ্রীঃ, ১লা ফেব্রুয়ারী ) 
নদীয়া জেলার জামসেদপুরে জন্মগ্রহণ করেন। অল্প বয়সেই কবি তার কাব্যে অনুরাগের 
পরিচয় দেন! কবির বিখ্যাত কাব্যগ্রন্থ-_ 'মহাভারতী” “কাব্যমালঞ্চ, “অপরাজিতা” 
‘নীহারিকা!’ প্রভৃতি । যতীন্দ্রমোহন ‘পূর্বাঞ্চল’ পত্রিকার সম্পাদক ছিলেন। ] 

পাটের ক্ষেতের ভিতর দিয়া ঘাটের ডিঙ্গা বাই__ 
তবু আমার হাটের সাথে কোনও বাধন নাই ; 
শিরা-ওঠা-ফাটা হাতে হালের গোড়া ধরি, 
আমি শুধু আপন মনে এপার-ওপার করি । 


তোমরা ভাবো ক্ষেত আর ফসল, বৃষ্টি বাদল বান, 
ডুবল কত বীচল কত ভরা! ভাছুই ধান, 

আমার কিন্ত সে সব দিকে খেয়াল খবর নাই_ 
আমি আমার নিয়ম মতন ঘাটের ডিঙা বাই । 


ভাদর আসে মরা গাঙে ভরা বন্যা নিয়ে 
রাঙা জলে এপার-ওপার এক্স! করে দিয়ে ; 
লগির গোড়া পায় না তলা, মিলে না আর থই 
দিনে রাতে তবু আমার কাজের ছুটি কই। 


হঠাৎ যেদিন বানের জলে ছাপিয়ে উঠে মাঠ 
হাটু নাগাল ধানের জমি গলা-নাগাল পাট, 


৬৮ বাংলা সাহিত্য 


কানাকানি বানের জলে ধানের আগা দোলে 
টল্মলিয়ে ভিড! আমার চলে তারি কোলে । 


কোথায় বা সে আলোর রেখা, কোথায় বা সে বীধ 
বাবলা গাছের বেড়া নিয়ে কোথায় বা বিবাদ । 
বাধন-হারা বানের মুখে বিধি-বিধান নাই 
সীমাবিহীন পাড়ার ক্ষেতে ঘাটের ডিঙা বাই। 


কোমর-জলে দাড়িয়ে ক'ষে কাস্তে চালায় চাষী 
ধানের শিষের সৌদ! গন্ধ হাওয়ায় বেড়ায় ভাসি, 
কাজল-কাটা ধানের ডগা নুইয়ে জলের তলে 
ঘস্ঘসিয়ে তারি মাঝে ডিঙা আমার চলে। 


আঁটি বাধা ধানের রাশি এপার-ওপার করি 

পাল বাঁধা পাটের গাদা বোঝাই ক'রে মরি; 
দিনে রাতে বড় লোকের কত কথাই শুনি 
আমি বসে আপন মনে খেয়ার হিসাব গুনি | 


জলের গায়ে সিঁছুর ঢেলে স্থৃষ্যি উঠে পূবে 
দিনের খেয়া সেরে আবার পশ্চিমেতে ডুবে ; 
বারে! মাসে একটি দিনও ছুটি কামাই নাই ; 
তারি সাথে আমি আমার ঘাটের ডিঙা বাই । 


অনুশীলনী 
১। “তোমরা ভাবো------ডিঙা বাই”। 


বক্তা কে? তোমরা বলিতে বন্তা কাহাদের বুঝিয়েছেন? তারা কি ভাবে? 
ভাছুই ধান কি? বার কোনোদিকে খেয়াল খবর নাই কেন? 


খেয়া ডিঙ্গি ৬৯ 


২। পহঠীৎ যেদিন বানের---+** তারি কোলে” 
উদ্ধৃতিটি কোন্‌ কবিতার? কবির নাম বল। হাটু নাগাল ধানের জমি’, গলা 
নাগাল পাট” বলিতে কি বুঝ? ‘ধানের আশা” বলিতে কৰি কি বুঝাইয়াছেন? 
৩। “দিনে রাতে বড় লোকের কত কথাই শুনি 
আমি বসে আপন মনে খেয়ার হিসাব গুণি 
_কে এই কথা বলেছেন? 'বড়লোক"' কথাটি কোন্‌ অর্থে এখানে প্রযুক্ত 
হয়েছে? খেয়ার হিসাব’ বলিতে কবি কি বুঝিয়েছেন? 
৪। “বার মাসে একটি দিনও ছুটি কামাই নাই? । 
বক্তা কে? বক্তার বারমাঁসের একটি দিনেও ছুটি কামাই নাই কেন? 
৫। অর্থবল £ 
বাদল, ডিঙা, ভাদুই, গাঙ্, বিধি-বিধান । 
৬। বিপরীতার্থক শব্দ লিখ : 
রাত, এপার, পূব, গোড়া। 
৭। (ক) বাক্য রচনা! £ 
ডিঙ্গা, খেয়াল, এক্সা, ছাপিয়ে, কানাকানি, টল্মলিয়ে, ঘস্ঘসিয়ে, 
(খ) গদ্য রূপ দাও: 
বাই, নিয়ে, দিয়ে, বুনি, 
৮। শূন্যস্থান পুরণ কর £ 
জলের গায়ে-_-ঢেলে স্কর্ধি উঠে__দিনের খেয়া সেরে__আবার-_ডুবে_ মাসের 
একটি দিনও নাই__তারি-__আমি আমায়__ডিঙ্গা বাই । 

২৫) 
পত্যে্রপঃহ/ 2 


[ ছন্দের যাদুকর সত্যেন্দ্রনাথ দত্তের ( ১৮৮২-১৯২২) আদি বাসভূমি বর্ধমান জেলার 
চুপী গ্রামে । শব্দনির্বাচনে ও ছন্দের নৈপুণ্যে তিনি সমসাময়িক কবিদের মধ্যে বৈশিষ্ট্যের 
দাবী করেন। 'তীর্ঘ-সলিল”' ‘অভ্র আবীর,’ 'বুছ ও কেকা" ইত্যাদি কবির উল্লেখযোগ্য 
কাবাগ্রন্থ। ] 
জগৎ জুড়িয়া একজাতি আছে, সে জাতির নাম মানুষ-জাতি, 
এক পৃথিবীর স্তগে পালিত, একই রবি শশী মোদের সাথী । 
শীতাতপ ক্ষুধা তৃষ্ণার জালা সবাই আমরা সমান বুঝি, 
কচি কাচা গুলি ড'টো করে তুলি, বাঁচিবার তরে সমান যুঝি। ॥ 
দোসর খুঁজি ও বাসর বাঁধি গো, জলে ডুবি, বাঁচি পাইলে ভাঙা, 
কালো আর ধলো বাহিরে কেবল, ভিতরে সবারি সমান রাঙা । 
বাহিরের ছোপ আচড়ে সে লোপ ভিতরের রঙ পলকে ফোটে, ly 
বামুন, শুর, বৃহৎ, ক্ষুদ্র, কৃত্রিম ভেদ ধূলায় লোটে । 
রাগে অনুরাগে নিদ্রিত জাগে, আসল মানুষ প্রকট হয়, 
বর্ণে বর্ণে পাইরে বিশেষ, নিখিল জগৎ ত্রহ্মময় । 
েবার ত্রতে যে সবাই লেগেছে, লাগিছে লাগিবে ছু'দিন পরে, 
মহামানবের পৃজার লাগিয়! সবাই অর্থ্য রচনা করে। 
মালাকার তার মাল্য জোগায়, গন্ধ বেনের! গন্ধ আনে, 
চাষী উপবাসী থাকিতে না দেয়, নট তারে তোষে নৃত্যে গানে । 
স্বর্ণকারেরা ভূষিছে সোনায়, গোয়াল! জোগায় ছানা ও ননী, 
তাতীর! সাজায় চন্দ্রকোণায়, বণিকেরা তারে করিছে ধনী । 


3 ও 


জাতির পাতি ৭১ 


যোদ্ধারা তারে জজোয়া পরায় বিদ্ধান্‌ ভার ফোটায় আখি, 
জ্ঞান অঞ্জন নিত্য জোগায় কিছু যেন জানা না রয় বাকি। 

কেউ হেয় নাই, সমীন সবাই, আদি জননীর পুত্র সবে, 

মিছে কোলাহল বাড়ায়ে কি ফল, জাতির তর্ক কেন গো তবে? 
তরুণ যুগের অরুণ প্রভাতে মহামানবের গাহি রে জয়, 

বর্ণে বর্ণে নাহিক বিশেষ, নিখিল ভুবন ত্রক্মময় । 


অনুশীলনী 

১। “জাতির পীঁতি' শব্দের অর্থ কি? কবিতাটি পড়ে কবির বক্তব্য দশটি বাক্যের 
মধ্যে লেখ । 

২। “জগৎ জুড়িয়া একজাতি আছে সে জাতির নাম মা জাতি ॥ উদাহরণ ও 
বক্তব্যের সাহায্যে উপরের পংক্তিটি ব্যাখ্যা কর! 

৩। “কচি কীচাগুলি ডাটো করে তুলি'__'কচি কীচাগুলি' বলতে কবি কাদের 
উল্লেখ করেছেন? ডাটে| করে তোলার অর্থ কি? 

৪। “মিছে কোলাহল বাড়ায়ে কি ফল, জাতির তর্ক কেন গো তবে?” মিছে 
কোলাহল’ কি? কবি কি মীমাংসা স্তরের কথা বলেছেন? . 

৫। (ক) 'কালো আর ধলো বাহিরে কবল, ভিতরে সবাই সমান রাা'_অংশটি 


কোন্‌ কবিতা হইতে গৃহীত হয়েছে? অংশটির প্রসদ্দ আলোচনা কর । পংক্তিটি পড়ে 


যা বুঝেছ নিজের কথায় লেখ! 


(খ) “তরুণ যুগের..." ত্রহ্মময় | 
উদ্ধত অংশ কোন্‌ কবিতা হইতে উৎকলিত? কবির নাম বল । বর্তমান অংশটির 


মূলকথা নিজের কথায় লেখ। তরুণ যুগ" বলতে কৰি কোন্‌ যুগের কথ! বলেছেন? 
৬। শব্দার্থ লেখ £ 
কৃত্রিম, নিখিল, সীঁজোয়া, অঞ্জন, ভুবন। 
৭। শৃন্তন্থান পূরণ কর £ 
(ক) বাহিরের ছোপ-_ধুায় লোটে। 


(খ) রাগে অন্তরাগে___দগং ব্ৰহ্মময় ৷ 
এই কবিতায় কতগুলি বিপরীত শবদ পাশাপাশি ব্যবহার করা হয়েছে? 


রি বলত ! মা তব 


২২7০, ASTIN ) 


ESA AEA 


[ সুকুমার রায়ের ( ১৮৮৭-১৯২৩ ) আবোল-ত ই 
উর ৮ থেকেই নেওয়া । কেনা ্িঃ 
নেহাতই আবোল-তাবোল নয়; নিয়মশৃঙ্খসা অহেতুক, অনর্থক কাঠিন্তকে ব্যঙ্গ করেছেন 
তিনি । এমনই তীর ক্ষমতা ছিল অনাবিল হাসির মোড়কে গুরুগভীর বিষয়কে পরিবেশন 
করার। আর একটা কথা জান কি-_লেখা ছাড়া শিল্পে ও মুদ্রণ শিল্পে তীর অসাধারণ 
নক্ষতা ছিল। ] 

শিবঠাকুরের আপন দেশে, 
আইন কানুন সর্বনেশে। 

) কেউ যদি যায় পিছলে পড়ে 
প্যায়দা এসে পাকড়ে ধরে, 
কাজির কাছে হয় বিচার 

একুশ টাকা দণ্ড তার 
সেথায় সন্ধে ছ’টার আগে, 
হাচতে হলে টিকিট লাগে; 
হাচলে পরে বিন্‌ টিকিটে__ 
দম্দমাদম্‌ লাগায় পিঠে, 
কোটাল এসে নস্তি ঝাড়ে__ 

একুশ দফা হাচিয়ে মারে ॥ 

কারুর যদি দাতটি নড়ে, 
চারটি টাকা মাশুল ধরে, 
কারুর যদি গৌঁক গজায়, 
একশো আনা ট্যাকস চায়, 


একুশে আইন aS 

খু'চিয়ে পিঠে গু'জিয়ে ঘাড়, 

সেলাম ঠোকায় একুশ বার ॥ 
চলতে গিয়ে কেউ যদি চায়, 
এদিক ওদিক ডাইনে বায়, 
রাজার কাছে খবর ছোটে, 
পল্টনের! লাফিয়ে ওঠে, 
দুপুর রোদে ঘামিয়ে তায় 

একুশ হাত জল গেলায় ॥ 
নি ক EE 
হঠাৎ সেথা রাত দুপুরে 
নাক ডাকলে ঘুমের ঘোরে, 
অমনি তেড়ে মাথায় ঘষে, 
গোবর গুলে বেলের কষে, 
একুশটি পাক ঘুরিয়ে তাকে 
একুশ ঘণ্টা ঝুলিয়ে রাখে ul 


১। “কবিতাটি নিছক হাঁসির কবিতা নয়_কবি হাসির ভেতর দিয়ে আরো 
কোন গুরুত্বপূর্ণ কথা বলেছেন তোমার কি মনে হয় এই বক্তব্য সত্য ? 
২। 'শিবঠাকুরের আপন দেশে; 
আইনকানুন সর্বনেশে ।' 
শিবঠাকুর কে? কোন্‌ আইনকািনের কথা বলা হয়েছে? আইনগুলি ‘সর্বনেশে’ 
কেন 
কি কি ধরনের শাস্তির ব্যবস্থা করা হয়েছে? 


৩। কোন্‌ কোন্‌ অপরাধে 
৪ | “কবিতাঁটিতে কৰি ইংরেজ শাসনের আইন-প্রণয়নের কথাই বলেছেন'__ 


তোমাদের কি মনে হয়? এরূপ একটি আইনের কথা বল। 
৫ শবার্থ লেখ ও এ শবগুনি দিয়ে নিজে বাক্যরচনা কর £ 


আইনকান, প্যায়দা কাছি, কোটালা” মাশুল পল্টন ৷ 
| ০ রত লালের ৮৮০০৬ (ETT } 


৷ আমাদের দাবী 


[ কৰি সুনিম্মল বস্থ (১৯৮-১৯৫৭) কিশোরদের প্রিয় কবি। শিশু ও কিশোরদের 
জন্য +কবিতা ও গল্প রচনা করেন। বাংল! ভাষায় শিশুপাছিত্যে মনোযোগী! সাহিত্যিকদের 
মধ্যে জুনির্মীল বস্থ অবশ্তই শেষত্বের দাবী করতে পারেন। ছোটদের রামায়ণ ও 
মহাভারত, সরস কবিতা স্থতিচারণমূলক প্রবন্ধ ও রচনা কবির রচনাসম্তারকে সমৃদ্ধ 


করেছে। ) 


আমরা কিশোর, আমাদের দাবী সামান্য অতিশয়, 
চিরদিন ধ'রে ক্ষতি সহিয়াছি, আর কত ক্ষতি সয়? 
নগণ্য মোরা নই, 
অগণ্য এই কিশোর আমরা কত মুখ বুজে রই? 
আমরা জানাবো, আমাদের দাবী অভাবিত ঘোষণায়, 
কঠোর কঠে জানাবে! মোদের অধিকার ছুনিয়ায়। 
আমরা বাচিতে চাই, 
কে বাচিবে বলো, স্বাধীন মাটিতে মোরা যদি মরে যাই? 
বিরাট কিশোর-রাজ্যের মাঝে আমরা অধীশ্বর, 
সবাই সেথায় পবিভ্রতায় অপূর্ব সুন্দর, 
নিৰ্মল, নিষ্পাপ, 
মোদের রাজ্যে লাগিবেন। কভু বিধাতার অভিশাপ । 
শিশু ও কিশোর জাতির মজ্জ, মর্যাদা নাহি পায়, 
অমান্য হয়ে তারা যদি রয়, দেশ যাবে গোল্লায়, 
দাবী করি বার বার__ 
সানবিক নয়, চাই শুধু মোরা মানবিক অধিকার। ! 


আমাদের দাবী ৭৫ 
অনুশীলনী 


১] ‘আমাদের দাবী সামান্য অতিশয়'_কাদের দাবীর কথা বলা হয়েছে? এই 
সামান্ত'দাবীগুলি কি? এই লাইনটি কোন্‌ কবিতা! হ'তে উদ্ধত? 
২। মোদের রাজ্যে লাগিবে না কভু বিধাতার অভিশাপ'_ কাদের রাজ্যের কথা 
বলা হয়েছে? এই রাজ্যে কেন বিধাতার অভিশাপ পড়বে না? 
৩। “শিশু ও কিশোর---মাঁনবিক অধিকার ৷” 
কোন্‌ কবির কোন্‌ কবিতা হতে অংশটি উৎকলিত? শিশু ও কিশোরকে জাতির 
মক্জা বলা হয়েছে কেন? “দেশ যাবে গোলায়” কথাটির মূলগত অর্থ কি? মানবিক 
অধিকার বলিতে কি বোঝ ? ‘আনবিক’ শব্দের অর্থ কি? 
৪। শব্দার্থ লেখ ও বাক্যরচনা কর : 
‘কিশোর, নগণ্য, অভাবিত, অধীশ্বর, নির্মল, মজ্জা, আনবিক । 
বিপরীতার্থক শব্দ লেখ ঃ 
বিরাট, সুন্দর, কঠোর, স্বাধীন ৷ 
৬। পদান্তর কর 
কিশোর, আনবিক, অতিশয়, সুন্দর, অভিশাপ । 
সন্ধি বিচ্ছেদ কর £₹_ 
নির্মল, নিষ্পাপ, অভাবিত। 
মৌখিক প্রশ্ন := 
(ক) কিশোর কারা? 
(খ) ছুনিয়া বলতে কি বুঝ? 
(গ) স্বাধীন মাটিতে বলতে কি বুঝ? 
(ঘ) “মোদের রাজ্যে লাগিবেনা না কভু বিধতার অভিশাপ” পুংক্তিটির 
অর্থ ব্ল। 


৫ 


৭ 


৮ 


০ ক গেইলের 

[ বিদ্রোহী কবি কাজী নজরুল ইসলাম (১৮৯৯-_-১৯৭৬ ) খীষ্টাবে বর্ধমান জেলার 
-চুরুলিয়া গ্রামে জন্মগ্রহণ করেন। প্রথম যৌবনে সৈনিক হিসাবে প্রথম মহাবুদ্ধে যোগ 
দেন। বাংলা কবিতায় প্রাক্‌ স্বাধীনতা পর্বের বৈপ্লবিক চেতনা জাগরণের মহান্‌ ব্ৰতে 
সাহিত্যকে তিনি যথাযথভাবে ব্যবহার করেন। ইহার উল্লেখযোগ্য কাব্যগ্রন্থের মধ্য 
“অগ্নিবীণা'* ‘বিষের বশী? 'সঞ্চিতা”, “দোলন চাপা! প্রভৃতি স্মরণীয়। কবি-রচিত সঙ্গীত 
বিশেষভাবে উল্লেখযোগ্য |] 


দেখিন্ু সেদিন রেলে, এ 
কুলি বলে এক বাবুসাব তারে ঠেলে দিলে নীচে ফেলে 
চোখ ফেটে এল জল, 
এমনি করে কি জগৎ জুড়িয়া মার খাবে দুর্বল ৷ 
যে দধীচিদের হাড় দিয়ে এ বাষ্প শকট চলে I 
বাবুসাব এসে চড়িল তাহাতে, কুলিরা পড়িল তলে 
বেতন দিয়াছ? চুপরও যত মিথ্যাবাদির দল, 
কত পাই দিয়ে কুলিদের তুই কত ক্রোড় পেলি বল্‌? 
রাজপথে তব চলিছে মোটর, সাগরে জাহাজ চলে, 
রেলপথে চলে বাষ্প শকট, দেশ ছেয়ে গেল কলে, 
বলো ত এসব কাহাদের দান? তোমার অট্টালিকা 
কর খুনে রাঙ| !_ঠুলি খুলে দেখ, প্রতি ইটে আছে লিখা । 
তুমি জাননা কি কিন্তু পথের প্রতি ধৃলিকণা জানে, 
এ পথ এ জাহাজ শকট অট্টালিকার মানে ! 
আসিতেছে শুভদিন, 
দিনে দিনে বনু বাড়িয়াছে দেনা, শুধিতে হইবে ঝণ। 


হে 


কুলি মজুর ৭৭ 
হাতুড়ি শাবল গাঁইতি চালায়ে ভাঙ্গিল যারা পাহাড়, 
পাহাড় কাটা সে পথের দু'পাশে পড়িয়া যাদের হাড়, 
তোমারে সেবিতে হইল যাহারা মজুর মুটে ও কুলি, 
তোমারে বহিতে যার পবিত্র অঙ্গে লাগাল ধুলি, 
তারাই মানুষ, তারাই দেবতা, গাহি তাহাদেরি গান-_ 
তাদেরি ব্যথিত বক্ষে পা ফেলে আসে নব উত্থান । 
তুমি শুয়ে রবে তে*-তলার পরে আমরা রহিব নীচে, 
অথচ তোমারে দেবতা বলিব, সে ভরসা আজ মিছে ! 
সিক্ত যাদের সারা দেহ-মন মাটির মমতা রসে, 
এই ধরণীর তরণীর হাল রবে তাহাদেরি বশে । 
তারি পদ-রজ অঞ্জলি করি, মাথায় লইব তুলি, 
সকলের সাথে পথে চলি যার পায়ে লাগিয়াছে ধূলি 
আজ নিখিলের বেদনা-আর্ত গীডিতের মাখি খুন 
লালে লাল হয়ে উদ্দিছে নবীন প্রভাতের নবারুণ । 


অনুশীলনী 
১। “দেখি সেদিন রেলে'__কে দেখতে পেলেন? কি দেখলেন? এই দৃশ্য 
কবিকে কি শিক্ষা দিল? 
২। দিলো ত এদব কাহাদের দান? 'এসব' কথাটি দ্বারা কবি কি বলতে 
চেয়েছেন? “এসব' কে কেন দান? বলা হয়েছে? 
৩।  দরি্র শ্রমজীবি জনসাধারণের প্রতি কবির সহান্নভূতি কবিহৃদয়কে সমস্তার 
গভীরে দৃষ্টিপাত করতে সাহায্য করেছে ।-_-আলোঁচনা কর । 
৪। “যে দধীচিদের হাত দিয়ে এ বাষ্প শকট চলে'__দধীচি কে ? দধীচিদের বলতে 
কাদের ইন্দিত দেওয়া হয়েছে? 'বাষ্পশকট কি”? 
৫। (ক) ‘আসিতেছে শুভদিন, 
দিনে দিনে বহু বাডিয়াছে দেনা, শুধিতে হুইবে খণ” 
বাংলা/৬ (৭ম) 


৭৮ বাংলা সাহিত্য 


উদ্ধৃতিটি কোন কবির কোন কবিতার অন্তর্ভুক্ত? ইহা কোন প্রসঙ্গে বলা হয়েছে? 
অংশটির মূল কথা সরলভাষায় প্রকাশ কর। 

(খ) আজ নিখিলের---"--নবারুণ | 

খুন’ শব্দটি কোন অর্থে ব্যবহৃত হয়েছে? ছত্র দুটির যুলভাব প্রকাশ কর। নবারুণ 
শব্দের অর্থ কি? j 

৬। কুলি-মজুরদের ব্যবহৃত যন্ত্রগুলির নাম বল । 

৭। প্রথম আট চরণের গছ্রূপ লেখ । 


৮ শব্দার্থ লেখ £ 
শাবল, গাইতি, মঙ্জুর, মুটে, রাজপথ, অট্টালিকা, সিক্ত, বেদনা-আর্ত, নবাকণ। 
৯ মৌখিক প্রশ্ন ৮ 


(ক) কাজী নজরুল ইন্লাম বাংল! নারি কি নামে পরিচিত? 

(খ) তার লেখায় সাধারণতঃ কি জিনিষের সন্ধান পাওয়া যায়? 

(গ) রুপ রও যত মিথ্যাবাদীর দল’ কবি কাদের মিথ্যাবাদী বলেছেন?! 

(ঘ) কৰি কাদের পদ-রজ মাথায়-করবেন বলেছেন? 

(৬) কুলি মজুরের পরিশ্রমে যে :সব জিনিষ তৈরী হয় তার কয়েকটির | 
উহাহুরণ দাও । 


নি. 


এশ্ছি Ph ছণভিউভিও 
বির রী Mk MN গে) 


[কৰি জীবনানন্দ দাসের (১৮৯৯-১৯৫৪) আদি নিবাস অধুনা বাংলাদেশের বরিশাল . 
জেলায় । পরে কলকাতাতেই তার শেষ জীবন কাটে ইংরাজী সাহিত্যের অধ্যাপনায় ৷ 
কবির উল্লেখযোগ্য কাব্যগ্রন্থগুলি হ'ল, 'ঝরা পালক’, ধুসর পাওুলিপি” ‘বনলতা সেন, 
নহা! পৃথিবী” ‘রূপসী বাংলা”, ‘সাতটি তারার তিমির’ বর্তমান কবিতাটি 'রূপসী বাংলা? 
কাব্যগ্রন্থ হতে সংকলিত । ] 

বাংলার মুখ আমি 
খুজতে যাইনা আর £ অন্ধ 
চেয়ে দেখি ছাতার মতন বড় পাতাটির নীচে বসে আছে 
ভোরের দয়েল পাথি-চারিদিকে চেয়ে দেখি পল্পবের ভূপ 
জাম-বট-কীঠালের-হিজলের-অশখের করে আছে চুপ ; 
কণীম়নসার ঝোপে শটি বনে তাহাদের ছায়া পড়িয়াছে 
মধুকর ডিঙ্গা থেকে না জানি সে কবে চাদ চম্পার কাছে 
এমনই হিজল-বট-তমালের দীলছায়া বাংলার অপরূপ রূপ 


দেখেছিল; বেহুলাও একদিন গানের জলে ভেলা নিয়ে_ 

কৃষ হাদী জ্যোতি গেছে নদীর চড়া 

সোনালি ধানের পাশে অসখ্য অশবধ বট দেখেছিল, হায়, 
একদিন অমরায় গিয়ে, 


শ্যামার নরম গান শু 
সে নেচেছিল ইন্দ্রের সভায় 


ছিন্ন খঞ্জনার মতো যখন 
বাংলার নদী মাঠ ভাট ফুল ঘুঙরের মতো তার কেঁদেছিল পায়! 


দেখিয়াছি, তাই আমি পৃথিবীর রূপ 
কারে জেগে উঠে ডুমুরের গাছে 


ডঃ বাংলা সাহিত্য 
অনুশীলনী 


১। বাংলার মুখ আমি দেখিয়াছি, তাই আমি পৃথিবীর রূপ খুজিতে যাই না৷ আর’ 
_ “বাংলার মুখ বলতে কবি কি বলতে চেয়েছেন? “বাংলার মুখ’ কবির কাছে ‘পৃথিবীর 
রূপ'কে কিভাবে ত্রান করে দিয়েছে? 

২) গ্রাম বাংলার সৌন্দর্য কবিকে আকর্ষণ করেছে। কবিতাটি পড়ে নিজের 
ভাষায় ‘বাংলার রূপ’ বর্ণনা কর। 

৩। টীকা লেখ ঃ 

দয়েল, মধুকর, ডিঙা, হিজল, চাদ, ইন্দ, চম্পা, বেহুলা, গাঙ,ড়, অমরা, খঞ্জনা। 

৪1 শব্দার্থ লেখ ও স্বরচিত বাক্যে প্রয়োগ কর £ 

পল্লব, স্তুপ, অপরূপ, সোনালি । | 

৫। (ক) 'বেহুলাও একদিন গান্দুড়ের জলে ভেলা নিয়ে_বেহুলা কে? ভেল৷ 
নিয়ে কোথায় গিয়েছিল? কাহিনীটি নিজের ভাষায় লেখ। 

(খ) “একদিন অমরায় গিয়ে, 

ছিন্ন খঞ্জনার মতো! যখন সে নেচেছিল ইন্দ্রের সভায় 


বাংলার নদী মাঠ ভা টফুল ঘুঙুরের মতো তার কেঁদেছিল পায় 
_ প্রাসন্দিক কাহিনী বর্ণনা করে ব্যাথ]া কর। 


৬। মৌখিক প্রশ্ন: 
) (ক) বেহুলার কাহিনী কোন বই-এ আছে? কাহিনী জানা থাকলে বল। 
(খ) কবি বাংলার কোন রূপ দেখে আর পৃথিবীর রূপ দেখতে চান না? 
(গ) 'নীলছায়া' বলতে কি বুঝ? 
(ঘ) নরম গান কি? 


| [ জনীমউদ্দীন (১৯০৪ ) গ্রামবাংলার কবি। বাংলা ভাষা ও সাহিত্যে সুপণ্ডিত 
প্রধানতঃ কাব্যরচনায় মনোনিবেশ করেন। 'নকীকীথার মাঠ কবির বিখ্যাত 


॥ লৌকসংগীতের গবেষণায় কবির মৌলিক অবদান আছে। ১৯৭৬ সনের 


মার্চ মাসে কবি বাংলাদেশে মারা যান। ] 


আমার এ ঘর ভাঙ্গিয়াছে যেবা আমি বাঁধি তার ঘর, 
আপন করিতে কীদিয়া বেড়াই যে মোরে করেছে পর। 
যে মোরে করিল পথের ভিথারী__ 
পথে পথে আমি ফিরি তার লাগি; 
দীঘল রজনী তার তরে জাগি? ঘুম থে হরেছে মোর 
আমার এ ঘর ভাঙ্গিয়াছে যেবা আমি তার কুল বাঁধি, 
যে গেছে বুকেতে আঘাত হানিয়া তার লাগি আমি কীদি, 
যে মোরে দিয়েছে বিষে-ভরা বাণ, 
আমি দেই তারে বুকভরা গান ; 
কাটা পেয়ে তারে ফুল করি দান সারাটা জনম ভর, 
আপন করিতে কীদিয়া বেড়াই যে মোরে করেছে পর। 
মোর বুকে যেবা কবর বেধেছে আমি তার বুক ভরি’ 
রডীন ফুলের সোহাগ-জড়ানো ফুল মালঞ্চ ধরি 
যে মুখে সে কহে নিঠুরিয়া বাণী, 
আমি লয়ে করে তারি মুখখানি, ' 
কত ঠাই হতে কত কি যে আনি, সাজাই নিরস্তর_ 
আপন করিতে কীদিয়া বেড়াই যে মোরে করেছে পর। 


৮২ বাংল! সাহিত্য 
অনুশীলনী 


১। কবির প্রতি কিরূপ বিরূপ আচরণের উল্লেখ আছে? কৰি এক্সপ আচরণের 
কি কি প্রতিদান দিতে চান ? 

২। (ক) “আমার এ ঘর-**--- পর। 

__অংশটি কোন্‌ কবিতা হ'তে উদ্ধত? উদ্ধৃতির ফুল মূলকথা সবিস্তারে লেখ। 

খে) “কাটা পেয়ে তারে---করেছে পর |” 

_উদ্ধৃতিটি কোন্‌ কবিতার অংশ? কবির নাম কি? পংক্তি দু'টির সরলার্থ কর । 
কবির এরূপ বিপরীত আচরণের কারণ কি? 

৩। শব্দার্থ লেখ ঃ 

কবর, মালঞ্চ, নিরন্তর, সোহাগ-জড়ানো, দীঘল, বিরাগী, বিষেভরা বাণ। 

৪। শূন্বস্থান পূরণ কর : 

(ক) যে মোরে করিল__পথে পথে সাথি-_তার- রজনী তার তরে জাগি--যে 
-মোর-_ 

() যে মুখে_সে কহে _-_ আমি লয়ে করে তারি -_ কাত _ 
কি যে আনি _ নিরন্তর । কত কত 

৫। মৌখিক প্ৰশ্ন: 

(ক) জসীমউদ্দীন কোন দেশের কবি? তার লেখা কে 
প্রতিদান কথাটির অর্থ বল । LS 

কবি কি ভাবে প্রতিদান দিতে চান দু এক কথায় বল। 


ss আতর । 
ভি (190 তোল Mo, 
৯১ vat) জা ১? পর 2৮০ 


£ 
| 


| 


আগম 


১৩৬ ৫52২/ 


[ সুকান্ত ভট্টাচাৰ্য এযুগের কবি শুধু নয়, ‘সাধারণ মানুষের সঙ্গে এমন একাত্মতা 
সহজ কথা সোজাহজি বলতে পারার এমন দুলসাহনী ক্ষমতা স্বকান্তর সমসাময়িক আর 
কোন কবি দেখাতে পেরেছেন কিনা সন্দেহ।” জন্মঃ ৩০শে শ্রাবণ, ১৩৩৩। মৃত্যু 
২নশে বৈশাখ, ১৩৫৪ ] 

জড় নই, মৃত নই, নই অন্ধকারের খনিজ, 
8. ' আমি তো জীবন্ত প্রাণ, আমি এক অঙ্কুরিত বীজ; 
,. ৮"... মাটিতে লালিত ভীরু, শুধু আজ আকাশের ডাকে 
মেলেছি সন্দিগ্ধ চোখ, স্বপ্ন ঘিরে রয়েছে আমাকে । 
যদিও নগণ্য আমি, তুচ্ছ বটবৃক্ষের সমাজে 
তবু ক্ষুদ্র এ শরীরে গোপনে মর্সরধ্বনি বাজে, 
বিদীর্ণ করেছি মাটি, দেখেছি আলোর আনাগোনা 
শিকড়ে আমার তাই অরণ্যের বিশাল চেতনা । 1 
আজ শুধু অঙ্কুরিত, জানি কাল ক্ষুদ্র ক্ষুদ্র পাতা, 
উদ্দাম হাওয়ার তালে তাল রেখে নেড়ে যাবে মাথা । 
তারপর দৃপ্ত শাখা মেলে দেব সবার সম্মুখে, 
ফোটাব বিস্মিত ফুল প্রতিবেশী গাছেদের মুখে । 
সংহত কঠিন ঝড়ে দৃপ্রাণ প্রত্যেক শিকড় £ 
শাখায় শাখায় বাধা, প্রত্যাহত হবে জানি ঝড়; 
অস্কুরিত বন্ধু যত মাথা তুলে আমারি আহ্বানে 
জানি তারা মুখরিত হবে নব অরণ্যের গানে । 


৮৪ বাংলা সাহিত্য 


আগামী বসস্তে জেনো মিশে যাব বৃহতের দলে, 
জয়ধ্বনি কিশলয়ে £ সম্বর্ধনা জানাবে সকলে । 
ক্ষুদ্র আমি তুচ্ছ নই__জানি আমি ভাবী বনস্পতি, 
বৃষ্টির, মাটির রসে পাই আমি তারি তো সম্মতি । 
সেদিন ছায়ায় এসো 2 হানে! যদি কঠিন কুঠারে, 
তবুও তোমায় আমি হাতছানি দেব বারে বারে; 
কল দেব, ফুল দেব, দেব আমি পাঁখীরও কুজন 
একই মাঁটিতে পুষ্ট তোমাদের আপনার জন ॥ 

১। জড় নই, মৃত নই, নই অন্ধকারের খনিজ, পুর. 0, ৬৬ 
আমি তো জীবন্ত প্রাণ, আমি এক অঙ্কুরিত বীজ’ ; কে 


কউ 
_বক্তাকে? “জড় নই, মৃত নই, নই অন্ধকারে খনিভ”__-একথা বক্তা কেন 
বলেছেন? অঙ্কুরিত বীজ কথাটির অর্থ বিশ্লেষণ কর। 

২। ‘ক্ষুদ্ৰ আমি তুচ্ছ নই__জানি আমি ভাবী বনস্পতি"__'আমি” কে? বক্তা 
ত্র বা ‘তুচ্ছ’ নয় কেন? কি ভাবে বক্তা এই সিদ্ধান্তে উপনীত হয়েছে? 

'৩। “শিকড়ে আমার তাই অরণ্যের বিশাল চেতনা” -_বক্তা কে? ‘অরণ্যের 
বিশাল চেতনা’ অংশটির তাৎ্পধ্য ব্যাখ্যা কর ৷ 

৪। শবার্থ লেখ ও স্বরচিত বাক্যে ইহাদের প্রয়োগ দেখাও £ 


আগামী, বনম্পতি, কৃজন, অঙ্কুরিত, মর্মরধ্বনি, দৃপ্ত, দৃঢ়প্রাণ, জয়ধ্বনি, কিশলয় । 
৫। বিপরীতার্থক শব্দ লেখ। 


পুট, কঠিন, ভাৰী, সন্মতি, অন্ধকার, ক্ষুদ্, গোপনে । 

